রঙ রহস্যঃ আমরা কিভাবে রঙ দেখি?(বিস্তারিত) - Zero to Infinity Q&A\nরঙ রহস্যঃ আমরা...\nরঙ রহস্যঃ আমরা কিভাবে রঙ দেখি?(বিস্তারিত)\nasked Feb 6, 2014 in Physics by আজাদ (4,233 points)\nanswered Feb 6, 2014 by আজাদ (4,233 points)\nএখন চলেন আরেকটু রঙ নিয়ে ঘাঁটাঘাঁটি করি আমরা। আপনি কি জানেন, মোট রঙ কয়টি? আপনার রঙের পেন্সিল বক্স খুলে দেখলে হয়তো ৬টি, ১২টি অথবা ২৪টি রঙ দেখতে পাবেন। কিন্তু আসলেই মোট কয়টি রঙ আছে? উদাহরণ হিসেবে বলি, কোন বাচ্চাকে জিজ্ঞেস করলে সে লাল, নীল, কমলা, হলুদ ইত্যাদি আরও কয়েকটি রঙের নাম বলতে পারবে। আবার আপনাকে যদি জিজ্ঞেস করা হয়, তাহলে হয়তো বেগুণী, ফিরোজা, বাদামী এই ধরণের আরও কয়েকটা রঙের নাম বলতে পারবেন। কিন্তু আমাদের চোখই প্রায় ১০ মিলিয়ন রঙকে পৃথকভাবে সনাক্ত করতে পারে। আমরা কেবল অল্প কিছু রঙের নামকরণ করেছি। এতসব রঙের নাম দেওয়া তো সম্ভব নয়। তাই বিজ্ঞানীরা প্রত্যেক রঙকে পৃথক করার জন্য তাদেরকে সংখ্যার এবং কোডের মাধ্যমে প্রকাশের ব্যবস্থা করেছেন। তাছাড়া রঙের আরও ভেরিয়েশনের জন্য কয়েকটি কালার মডেল প্রবর্তন করেছেন। কেননা, শুধুমাত্র লাল, সবুজ, নীল রঙ (RGB Color) দিয়ে একটা নির্দিষ্ট রেঞ্জের বা সীমার রঙ তৈরি করা সম্ভব। আমরা বর্তমানে যেসব প্রযুক্তি (কম্পিউটার, টেলিভিশন, প্রিন্টার ইত্যাদি) ব্যবহার করি, তার জন্য আরও অনেক বেশি রঙের ভেরিয়েশনের প্রয়োজন হয়। তাই, CMY (Cyan, Magneta, Yellow) কালার মডেলের রঙগুলোকে বিভিন্ন অনুপাতে মিশিয়ে আরও প্রচুর রঙ তৈরি করতে পারি। বিশেষ করে প্রিন্টার এই কালার মডেল ব্যবহার করে ছবি প্রিন্ট করে।\ncommented Feb 7, 2014 by Pradip Chakraborty (108 points)\nExcellent,I want to know Height & breath of the Sun?\n4 answers 1,295 views\nআমরা জানি,সাদা রঙ হল সব রঙের মিশ্রণ কিন্তু কালো রঙ কি?\nasked Mar 30, 2016 in Physics by Abdur Rabbi (283 points)\nমহাবিশ্ব সৃষ্টির সময় পদার্থ ও প্রতিপদার্থ সমপরিমানে থাকলে, আমরা কেন চারপাশে শুধু পদার্থই দেখি ?\nasked Jun 8, 2016 in Physics by saran nath (388 points)\nপূর্ণ আলোতে থাকার পর হঠাৎ আলো নিভে গেলে আমরা কয়েক মূহুর্তের জন্য চোখে অন্ধকার দেখি কেন?\nasked Jan 26, 2014 in Physics by আজাদ (4,233 points)\nআমরা স্বপ্ন দেখি কেন? এর বৈজ্ঞানিক ব্যাখ্যা কী???\nasked May 29, 2016 in Brain & Mind by PK PAUL (1,504 points)


সময় এখন অসহায়ত্ব প্রকাশের নয় - Bhorer Kagoj\nবাংলাদেশ ও ভুটানের মধ্যে কানেক্টিভিটি বাড়াতে চাই: পররাষ্ট্রমন্ত্রী\nসরকারকে অবশ্যই ফায়ার সার্ভিসকে আধুনিকায়নে মনোযোগী হতে হবে। ফায়ার ফাইটারদের যথাযথ সরঞ্জাম ও প্রশিক্ষণের ব্যবস্থা করতে হবে। ফায়ার ফাইটারদের প্রয়োজনীয় সরঞ্জাম ও প্রশিক্ষণ না দিয়ে তাদের কাছে উচ্চাশা করা হবে অনেকটা হাত-পা বেঁধে সাঁতার কাটতে বলার মতো। ফায়ার সার্ভিস যত বেশি আধুনিকায়ন হবে আগুন দুর্ঘটনায় ক্ষয়ক্ষতির পরিমাণ তত কম হবে। তাই সম্পদ রক্ষা এবং মূল্যবান প্রাণ রক্ষার স্বার্থে ফায়ার সার্ভিসের আধুনিকায়ন অবশ্যম্ভাবী।\nফায়ার ফাইটার সোহেল রানা মৃত্যু আমাদের কি শিক্ষা দিয়ে গেল। বনানীর এফ আর টাওয়ারে আগুন লাগার পর তিনি অত্যন্ত সাহসিকতার পরিচয় দিয়েছিলেন। সেদিন এক এক করে কয়েকজনকে ল্যাডারের সিঁড়ি বেয়ে আগুন থেকে মুক্ত করেন তিনি। একটা সময় নিজেই সিঁড়িতে আটকে পা ভেঙে যায় তার। পেটে আঘাত পান প্রচণ্ড। অবশেষে তিনি সিংগাপুরে চিকিৎসাধীন অবস্থায় মৃত্যুবরণ করেন। হৃদয়বিদারক এ ঘটনা।\nঠিক এর উল্টো ঘটনা দেখলাম সেদিন টেলিভিশনের সংবাদে। রাজউক কর্মকর্তা বনানীতে মনিটরিং করতে গেছেন সাবেক এক সংসদ সদস্যর এপার্টমেন্ট। বহুতল ভবনের ম্যানেজার সরাসরি রাজউকের কর্মকর্তাদের অপমানের সুরে ধমক দিলেন, ‘এতদিন কোথায় ছিলেন আপনারা! আমরা অতিরিক্ত ২তলা বানায়া অপরাধ করছি, কিন্তু আপনি ক্যামনে আমগোরে এই অপরাধে প্রশ্রয় দিছেন হেইড্য টিভিআলার সামনে কন? পারমিশনের বুদ্ধিডা কারা দিছিল, কন?’\nমানে, এতগুলো মানুষের সমানে ওই কর্মকর্তার শিক্ষাজীবনের অর্জিত সব অর্জনের মৃত্যু হলো। দুটো মৃত্যুই দুধরনের। কারো চলে যাওয়ায় কেউ হাহাকার, আর্তনাদ করে আবার কারো মৃত্যুতে ভর্ৎসনা করে।\nগত দুই মাস ধরে বেশ আতঙ্ক কাজ করছে। যদিও এ সময়টা সচেতনতার। আগুন দুর্ঘটনা- এই মুহূর্তে আমাদের জীবনের ওপর দিয়ে বয়ে যাওয়া এক বিভীষিকাময় আতঙ্কের নাম। ইদানীংকালে প্রায়ই আমরা খবর পাচ্ছি এই ভয়াবহ দানব কারো না কারো ওপর জেঁকে বসেছে। এই দানবের লেলিহান শিখায় পুড়ে যাচ্ছে তরতাজা প্রাণ। নিঃশেষ হয়ে যাচ্ছে অনেকের বেঁচে থাকার স্বপ্ন। অনেক পরিবার সর্বস্বান্ত হয়ে যাচ্ছে এই দানবের করাল থাবায়।\nআমরা হয়তো এই দানবের লেলিহান শিখায় পুড়ে যাওয়া তাজা প্রাণগুলোকে দেখে আঁতকে উঠছি, হয়তো শোকে মুহ্যমান হচ্ছি কিন্তু এই দানবকে মোকাবেলা করতে আমাদের আসলে কতটুকু সক্ষমতা রয়েছে? কেনইবা এই দানব বারবার আমাদের আক্রমণের সুযোগ পাচ্ছে? এখন সময় এসেছে প্রশ্নের উত্তরগুলো খুঁজে বের করার। প্রায় প্রতিটি দুর্ঘটনার পর আমরা দেখি আমাদের কর্তা-ব্যক্তিরা মিডিয়ার সামনে এসে শোক প্রকাশ করে বেশ শক্ত শক্ত কথা বলেন। তারা আরো শক্তভাবে একটি তদন্ত কমিটি গঠন করেন। কিন্তু শক্ত তদন্ত কমিটির শক্ত রিপোর্টটি কোনো এক অজানা কারণে নরম হয়ে বারমুডা ট্রায়াঙ্গলের অতল গহ্বরে হারিয়ে যায়।\nআরো হাস্যকর বিষয় হলো- প্রতিটি দুর্ঘটনার পর আমরা জানতে পারি ভবনটি নিয়ম মেনে করা হয়নি। কাদম্বিনী দেবীকে যেরূপ মরিয়া প্রমাণ করতে হয়েছিল তিনি মরেন নাই ঠিক তেমনি ভবনকে দুর্ঘটনাকবলিত হয়ে প্রমাণ করতে হয় ভবনের মালিক তিনি নিয়ম মেনে ভবন করেন নাই। এমন কোনো দুর্ঘটনা নেই যেখানে কর্তা-ব্যক্তিরা এই নিয়মের ব্যতিক্রম করেছে। হোক সেটা পুরান ঢাকার চুড়িহাট্টা কিংবা নতুন ঢাকার এফ আর টাওয়ারের অগ্নিকাণ্ড।\nচকবাজারের দুর্ঘটনার পর একটি কথা বলে মূল দায়িত্বকে এড়ানোর চেষ্টা করা হয়েছে তা হলো- পুরান ঢাকার স্থাপনাগুলো অনেক পুরনো এবং এলাকা ঘিঞ্জি হওয়ার কারণে সেখানে চাইলেও অনেক কিছু করা সম্ভবপর হয়ে ওঠেনি। কিন্তু ঘটনাটি যখন অভিজাত এলাকা বনানীতে ঘটল তখন কিন্তু আর শাক দিয়ে মাছ ঢাকার অবস্থা রইল না। দুর্ঘটনার পর জানা গেল সেই একই পুরনো কথা।\nতা হলো, ভবনটি রাজউকের নিয়ম মেনে করা হয়নি। ভবনটিতে জরুরি মুহূর্তে বের হওয়ার মতো কোনো পথ ছিল না। ২৪ ইঞ্চি সাইজের একটি পথ ছিল। প্রত্যেক ফ্লোরে পথটি এমনভাবে ডেকোরেশন করা ছিল যে, সেই পথ দিয়ে সহজে বের হওয়ার কোনো সুযোগ ছিল না। কোনো ফ্লোরে আগুন নেভানোর মতো যন্ত্র ছিল না।\nদুয়েকটি অগ্নিনির্বাপক যন্ত্র পাওয়া গেলেও সেগুলো ছিল অকার্যকর। আবার সেই পুরনো ইতিহাসের পুনরাবৃত্তি করতে বিন্দুমাত্র ভুল করলেন না কর্তা-ব্যক্তিরা, সেই একই গল্প শোনালেন দেশবাসীকে অথচ আমরা জানি একটা ১০ তলার ওপরের বিল্ডিংয়ের প্ল্যান পাস করাতে পরিবেশ, ফায়ার ফাইটিংসহ প্রায় ১৩টি দপ্তরের অনুমোদন লাগে।\nআমরা শুধু জানলাম নিয়ম মানা হয়নি কিন্তু সেই ১৩টি দপ্তরের কি ভূমিকা ছিল তা অন্ধকারেই রয়ে গেল। ১৮ তলার অনুমোদন নিয়ে কীভাবে ২৩তলা হলো? এই অনুমোদনহীন ৫তলার বিষয়ে রাজউক কেনইবা এতদিন চুপ ছিল? যথাযথ নিয়ম না মেনেও কীভাবে রাজধানীর অভিজাত এলাকার বুকে ভবনটি দাঁড়িয়ে ছিল? এ সব প্রশ্নের উত্তরের ক্ষেত্রে এক প্রকার রহস্যজনক নীরবতাই পালন করা হলো।\nএখানে আরো একটি বিষয় লক্ষণীয় যে, বনানীর যে জায়গাটিতে এই টাওয়ারটি অবস্থিত সেই এলাকায় গা ঘেঁষে আরো কয়েকটি টাওয়ার রয়েছে। প্রত্যেকটি টাওয়ার এতটাই ঘিঞ্জি অবস্থায় যে একটিতে আগুন লাগলে সেই আগুন ছড়িয়ে যেতে খুব বেশি সময় লাগবে না। স্বভাবতই যে প্রশ্নটি জাগছে তা হলো- সেই এলাকার অন্য ভবনগুলো নির্মাণে যথাযথ নিয়ম অনুসরণ করা হয়েছে কিনা? সেই ভবনগুলোতে অনুমোদনহীন কোনো তলা রয়েছে কিনা? নাকি এই প্রশ্নগুলোর উত্তর জানার জন্য আমাদের আরেকটি অগ্নিকা- ঘটনার জন্য অপেক্ষা করতে হবে?\nজবাবদিহিতার পাশাপাশি আরেকটি বিষয়ের ওপর নজর দেয়ার সময় এসেছে তা হচ্ছে- সক্ষমতা। আগুন দুর্ঘটনা মোকাবেলা করার মতো প্রয়োজনীয় সক্ষমতা আমাদের রয়েছে কিনা? তবে এই সক্ষমতা সরকারি, বেসরকারি এমনকি ব্যক্তি পর্যায়েও বাড়াতে হবে। প্রত্যেককে তার নিজস্ব অবস্থান থেকে সক্ষমতা বাড়ানোর দিকে নজর দিতে হবে। মনে রাখতে হবে আগুন দুর্ঘটনার ক্ষতি ব্যক্তি পর্যায় থেকে রাষ্ট্রীয় পর্যায় সব পর্যায়কেই সমভাবে ক্ষতিগ্রস্ত করে।\nরাষ্ট্রীয় পর্যায়ের সঙ্গে সঙ্গে সচেতনতা বেসরকারি এমনকি ব্যক্তি পর্যায়ে সমভাবে জরুরি। অবশ্যই যে কোনো প্রতিষ্ঠান যে কোনো স্থাপনা ভাড়া নেয়ার ক্ষেত্রে আগুন দুর্ঘটনা রোধে প্রয়োজনীয় সক্ষমতা সেই স্থাপনাটির আছে কি-না সেই বিষয়ে নিশ্চিত হয়ে নিতে হবে। এমনকি ব্যক্তিগত পর্যায়ে বাড়ি ভাড়া নেয়ার ক্ষেত্রেও বিষয়টি গুরুত্বের সঙ্গে নিশ্চিত করা উচিত।\nমনে রাখতে হবে যখন ভবন মালিকরা ভাড়াটিয়াদের কাছ থেকে এ ধরনের জবাবদিহিতার মুখোমুখি হবে তখন তারা নিজেদের স্বার্থেই প্রয়োজনীয় ব্যবস্থা গ্রহণ করতে বাধ্য হবেন। যখন স্থাপনাতে আগুন দুর্ঘটনা রোধে প্রয়োজনীয় ব্যবস্থা থাকবে তখন আগুন দুর্ঘটনায় ক্ষয় ক্ষতির পরিমাণ কমে আসবে। সবশেষে বলতে চাই, সময় এখন অসহায়ত্ব প্রকাশের নয়, বরং সময় এখন সক্ষমতা বৃদ্ধির, সময় এখন রাষ্ট্র থেকে ব্যক্তিগত পর্যায়ের জবাবদিহিতা নিশ্চিতের। আইন প্রয়োগের মাধ্যমে যথাযথ জবাবদিহিতা নিশ্চিত করা না গেলে এবং দুর্ঘটনা মোকাবেলার সক্ষমতা বৃদ্ধি করা না হলে আগুন দুর্ঘটনা নামক ফ্রাংকেনস্টাইন কেড়ে নেবে আরো তাজা প্রাণ, নিভে যাবে আরো অনেক প্রজ্বলিত আশার প্রদীপ।\nড. মেসবাহউদ্দিন আহমেদ: শিক্ষাবিদ ও কলাম লেখক।


মধ্যরাতের অশ্বারোহী (মধ্যরাতের অশ্বারোহী, #১) by Faiz Ahmed — Reviews, Discussion, Bookclubs, Lists\nStart by marking “মধ্যরাতের অশ্বারোহী (মধ্যরাতের অশ্বারোহী, #১)” as Want to Read:\nমধ্যরাতের অশ্বারোহী by Faiz Ahmed.\nPreview — মধ্যরাতের অশ্বারোহী\n(মধ্যরাতের অশ্বারোহী #1)\nমধ্যরাতের অশ্বারোহী (মধ্যরাতের অশ্বারোহী, #১)\nআসর জমিয়ে গলপ কথনে তাঁর নেশা। কেবলমাতর নেশা নয়, বযাপারটিকে তিনি আরটের পরযায়ে উননীত করেছেন।মধযরাতের অশবারোহীতে লেখক আমাদের কালের ইতিহাস বলেছেন (অবশযই নিজ দৃষটিকোণ থেকে) এবং তিনি গলপ বলেছেন। শিলপ রচনার কষেতরে এই দু'টো বযাপারকে মেলানো ভারী শকত। ফয়েজ আহমদ সেকাজটি করেছেন।মনে হয়েছে- এটা কি ছবির এযলবাম? এ গরনথে অনেক ছবি। সংকষিপত রেখায় আঁকা মানুষের ছবি। ফয়েজ আহমদ চিতরশিলপী নন, কিন\nআসর জমিয়ে গল্প কথনে তাঁর নেশা। কেবলমাত্র নেশা নয়, ব্যাপারটিকে তিনি আর্টের পর্যায়ে উন্নীত করেছেন।মধ্যরাতের অশ্বারোহীতে লেখক আমাদের কালের ইতিহাস বলেছেন (অবশ্যই নিজ দৃষ্টিকোণ থেকে) এবং তিনি গল্প বলেছেন। শিল্প রচনার ক্ষেত্রে এই দু'টো ব্যাপারকে মেলানো ভারী শক্ত। ফয়েজ আহ্‌মদ সেকাজটি করেছেন।মনে হয়েছে- এটা কি ছবির এ্যলবাম? এ গ্রন্থে অনেক ছবি। সংক্ষিপ্ত রেখায় আঁকা মানুষের ছবি। ফয়েজ আহ্‌মদ চিত্রশিল্পী নন, কিন্তু ছবিও যে লেখা যায় চক্ষুষ্মান পাঠক এ গ্রন্থে তা দর্শন করে আস্বাদিত হবেন।-বিচিত্রা\nby দি ইউনিভার্সিটি প্রেস লিমিটেড\nমধ্যরাতের অশ্বারোহী #1 Other Editions\nBe the first to askaquestion about মধ্যরাতের অশ্বারোহী\nহিউমার শবদটা নিয়ে আমার এটটু বাড়াবাড়ি পকষপাতিতব আছে। এ টরিলজিতে আরো আছে সারকাজম এবং উইট। হুদাই মশকরা না করলে যাদের পেটের ভাত হজম হয় না, আনফরচুনেটলি সে রসিক আকা 'বলদ'দলে পড়ি, এবং সে নিয়ে হরহামেশা বিপদেও পড়ি। বঙগদেশবাসীর রসিকতা করার অভযাস আছে খাসা, কিনতু গড়পড়তায় সেটা ফেসবুক টরল কযাটেগরির, অভবয অরুচিকর লেভেলে গিয়ে পৌঁছায় বেশিরভাগ সময়েই। খুব বেশি আগের সময়কার নন, এমন বাঙালি উইটি রাইটারের নাম চাইলে তিনজনের নাম ঝটপট নিয়ে নেওয়া যায়। সৈয়দ মুজতবা আলী, তপন রায়চৌধুরী এবং ফয়েজ আহমেদ। বাংলাদেশের পরথম সারির সাং\nহিউমার শব্দটা নিয়ে আমার এট্টু বাড়াবাড়ি পক্ষপাতিত্ব আছে। এ ট্রিলজিতে আরো আছে সারকাজম এবং উইট। হুদাই মশকরা না করলে যাদের পেটের ভাত হজম হয় না, আনফরচুনেটলি সে রসিক আকা 'বলদ'দলে পড়ি, এবং সে নিয়ে হরহামেশা বিপদেও পড়ি। বঙ্গদেশবাসীর রসিকতা করার অভ্যাস আছে খাসা, কিন্তু গড়পড়তায় সেটা ফেসবুক ট্রল ক্যাটেগরির, অভব্য অরুচিকর লেভেলে গিয়ে পৌঁছায় বেশিরভাগ সময়েই। খুব বেশি আগের সময়কার নন, এমন বাঙালি উইটি রাইটারের নাম চাইলে তিনজনের নাম ঝটপট নিয়ে নেওয়া যায়। সৈয়দ মুজতবা আলী, তপন রায়চৌধুরী এবং ফয়েজ আহমেদ। বাংলাদেশের প্রথম সারির সাংবাদিক ও সাহিত্যিকদের মধ্যে একজন ছিলেন ফয়েজ আহমেদ, জড়িত ছিলেন বামপন্থী রাজনীতিতে। ছড়া, কবিতা, গল্প, উপন্যাস, প্রবন্ধ মিলিয়ে লিখেছেন শতাধিক বই। কাজের স্বীকৃতি হিসেবে জীবদ্দশাতেই পেয়েছেন একুশে পদক, বাংলা একাডেমী পুরষ্কার, শিশু একাডেমী পুরষ্কার সহ আরো অনেক পুরষ্কার। প্রতিষ্ঠা করেছেন ধানমন্ডির শিল্পাঙ্গন গ্যালারি এবং প্রগতিশীল পাঠাগার 'সমাজতান্ত্রিক আর্কাইভ'। প্রত্যক্ষভাবে অংশগ্রহণ করেছেন মুক্তিযুদ্ধে, কঠিন ভূমিকা রেখেছেন স্বৈরাচারী এরশাদের বিরুদ্ধে গণ-আন্দোলন গড়ে তোলার পক্ষেও। সব মিলিয়ে অকৃতদার এই ভদ্রলোকটি ছিলেন একজন সত্যিকারের সাদা মানুষ। ফয়েজ আহমেদের জন্ম ১৯২৮ সালের ২রা মে, ঢাকার বিক্রমপুরে। মৃত্যু ২০১২ সালের ২০শে ফেব্রুয়ারি,৮৪বছর বয়সে। মরণোত্তর শরীর দান করে গেছেন বাংলাদেশ মেডিকেল কলেজে, শিক্ষার্থীদের কাজে লাগবে বলে। সন্ধানীর আন্তর্জাতিক চক্ষু ব্যাংকে দান করা তাঁর কর্নিয়া দৃষ্টি ফিরিয়ে দিয়েছে দুই অন্ধ যুবকেরও। পঞ্চাশের দশকের গোড়ার দিকে ফয়েজ আহ্‌মদের সাংবাদিক জীবনের শুরু, ঠিকঠাক বলতে গেলে নিতে হয় ১৯৪৮ সালের নাম । ঢাকা তখনো হয়ে ওঠেনি মেগাসিটি, ঝাঁ চকচকে রাজধানী তো দূর, নিতান্তই মফস্বলী খোসা ছাড়াতে ব্যস্ত এক শহর,মাঝেমাঝেই ঘটে যায় ছোটখাটো ঘটনার,পটে পরিবর্তন আসে রাজনৈতিক, সামাজিক ও সাংস্কৃতিক, ঢেউ ওঠে নিস্তরঙ্গ জীবনে। সেই সময়ের এক তরুণ সাংবাদিক, যিনি কাজ করেছেন যথাক্রমে ইত্তেফাক, আজাদ, সংবাদে। প্রথাগত সাংবাদিকতা পেশার বাইরে যাঁর বিশেষ দক্ষতা সহজিয়া গল্পে, সরস মন্তব্যে। সেই ধারাবাহিকতায় গল্পে এসেছেন শেখ মুজিব, তোফাজ্জল হোসেন মানিক মিয়া, মাওলানা ভাসানী, ইন্দিরা গান্ধী। পত্রিকাজগতের সদা উত্তেজনাময় জীবনের গল্প, দেশভাগ পরবর্তী পূর্ব বাংলার ঢাকাইয়া জীবনের নানা বাস্তব অভিজ্ঞতা, সাংবাদিক-সুলভ নৈর্ব্যক্তিকতায় তৎকালীন রাজনৈতিক ও সামাজিক বিশ্লেষণের ঝাঁপি, ব্যক্তিগত নিবিড় উপলব্ধির অসংখ্য ঘটনার টুকরো টুকরো কথা বৈঠকী মেজাজে, সরস গদ্যে লেখা ট্রিলজি সত্যবাবু মারা গেছেন, নন্দনে নন্দিনী এবং এবং তারপর সিরিজের প্রথম বই, মধ্যরাতের অশ্বারোহী।মাস্ট রিড। :)\nফযেজ আহমদ (English : Faiz Ahmed) বাংলাদেশের পরথম সারির সাংবাদিক, সাহিতযিক, রাজনীতিবিদ ও সাংসকৃতিক বযকতিতব। তিনি বরিটিশ ভারতে ঢাকা জেলার বিকরমপুর পরগণার বাসাইলভোগ গরামে এক সামনত পরিবারে জনমগরহণ করেন(গরামটি বরতমানে মুনসীগঞজ জেলার অনতরভূত)। তাঁর পিতা গোলাম মোসতফা চৌধুরী এবং মাতা আরজুদা বানু। সাল থেকে সাংবাদিকতার সঙগে জড়িত। তিনি ইততেফাক, আজাদ, সংবাদ ও পরবরতী সময়ে পূরবদেশ এ চিফ রিপোরটার ছিলেন। সাপতাহিক\nফয়েজ আহ্‌মদ (English : Faiz Ahmed) বাংলাদেশের প্রথম সারির সাংবাদিক, সাহিত্যিক, রাজনীতিবিদ ও সাংস্কৃতিক ব্যক্তিত্ব। তিনি ব্রিটিশ ভারতে ঢাকা জেলার বিক্রমপুর পরগণার বাসাইলভোগ গ্রামে এক সামন্ত পরিবারে জন্মগ্রহণ করেন(গ্রামটি বর্তমানে মুন্সীগঞ্জ জেলার অন্তর্ভূত)। তাঁর পিতা গোলাম মোস্তফা চৌধুরী এবং মাতা আরজুদা বানু।১৯৪৮ সাল থেকে সাংবাদিকতার সঙ্গে জড়িত। তিনি ইত্তেফাক, আজাদ, সংবাদ ও পরবর্তী সময়ে পূ্র্বদেশ এ চিফ রিপোর্টার ছিলেন। সাপ্তাহিক ইনসাফ ও ইনসান পত্রিকায় রিপোর্টিং করেছেন। তিনি ১৯৫২ সালে প্রতিষ্ঠিত মুক্ত চিন্তা ও অসাম্প্রদায়িক প্রগতিশীল লেখকদের সংগঠন পাকিস্তান সাহিত্য সংসদের প্রথম সম্পাদক ছিলেন। তিনি পূর্ব পাকিস্তানের স্বাধিকার আন্দোলনে এবং ১৯৭১-এ বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেছিলেন। তিনি পিকিং রেডিওতে বাংলা ভাষায় অনুষ্ঠান প্রবর্তক ও বাংলাদেশ সংবাদ সংস্থার প্রতিষ্ঠাতা প্রধান সম্পাদক।তিনি প্রধানত শিশু-কিশোরদের জন্য ছড়া ও কবিতা লিখেছেন। তাঁর বইয়ের সংখ্যা প্রায় একশ। ফয়েজ আহমদের বইগুলোর মধ্যে 'মধ্যরাতের অশ্বারোহী' সবচেয়ে বিখ্যাত। ছড়ার বইয়ের মধ্যে-'হে কিশোর', 'কামরুল হাসানের চিত্রশালায়', 'গুচ্ছ ছড়া', 'রিমঝিম', 'বোঁ বোঁ কাট্টা', 'পুতলি' 'টুং', 'জোনাকী', 'জুড়ি নেই', 'ত্রিয়ং', 'তুলির সাথে লড়াই', 'টিউটিউ', 'একালের ছড়া' উল্লেখযোগ্য। এছাড়াও তিনি চীনসহ বিভিন্ন দেশের পাঁচটি বই অনুবাদ করেছেন। এর মধ্যে হোচিমিনের জেলের কবিতা উল্লেখযোগ্য। তিনি ঢাকার প্রাচীন ও সুবৃহৎ আর্ট গ্যালারী 'শিল্পাঙ্গণ' ও প্রগতিশীল পাঠাগার 'সমাজতান্ত্রিক আর্কাইভ' এর প্রতিষ্ঠাতা। তাঁর প্রাপ্ত পুরস্কারের মধ্যে বাংলা একাডেমী পুরস্কার,শিশু একাডেমী পুরস্কার,সাব্বির সাহিত্য পুরস্কার,একুশে পদক,নুরুল কাদের শিশু সাহিত্য পুরস্কার,মোদাব্বের হোসেন আরা শিশু সাহিত্য পুরস্কার উল্লেখযোগ্য।তিনি ২০ ফেব্রুয়ারি ২০১২ সালে মৃত্যুবরণ করেন।\nMore about Faiz Ahmed...\nBooks by Faiz Ahmed\nমধ্যরাতের অশ্বারোহীGoodreads rating: 3.46 (13 ratings)\n[url=http://www.goodreads.com/book/show/18276219?utm_medium=api&utm_source=blog_book]মধ্যরাতের অশ্বারোহী by Faiz Ahmed[/url]\nTrivia About মধ্যরাতের অশ্বারোহী


Homeসাধারণকুওয়াই মিলিয়ে কী? কে নেকড়ে?\n27 / 08 / 2020 সাধারণ, তুরস্ক\nকুভি-ই মিলিএই নামটি একটি জাতীয় প্রতিরোধ সংস্থাকে দেওয়া হয়েছিল যা সেই দিনগুলিতে জন্ম হয়েছিল যখন আনাতোলিয়া গ্রিক, ব্রিটিশ, ফরাসী, ইতালিয়ান এবং আর্মেনিয়ান সেনাদের দ্বারা দখল করা হয়েছিল এবং মন্ট্রোসের আর্মিস্টাইস দ্বারা বিভিন্ন অঞ্চলে ভারী শর্ত আরোপ করা হয়েছিল, যখন অটোমান সেনাবাহিনীর অস্ত্র নিয়ে গিয়ে বিতরণ করা হয়েছিল। কুভা-ই মিলিয়ে স্বাধীনতা যুদ্ধের প্রথম প্রতিরক্ষা সংস্থা।\n১৯৯১ সালের শেষ অবধি পশ্চিম আনাতোলিয়ায় কুভা-ই মিলিয়ার সংখ্যা 1919-6.500 এর মধ্যে ছিল। 7.500 সালের মাঝামাঝি সময়ে, এটি অনুমান করা হয় যে এই সংখ্যাটি প্রায় 1920 মানুষের কাছে পৌঁছেছে। জাতীয় বাহিনীর প্রথম স্ফুলিঙ্গ (প্রথম সশস্ত্র প্রতিরোধের) 15.000 ডিসেম্বর 19 সালে ডারটিওলে দক্ষিণ ফ্রন্টে ফরাসিদের বিরুদ্ধে শুরু হয়েছিল। এর সর্বাধিক গুরুত্বপূর্ণ কারণ হ'ল ফরাসিরা আর্মেনিয়ানদের সাথে দক্ষিণ ফ্রন্টে আক্রমণে অংশ নিয়েছিল।\nইজমির দখলের পরে দ্বিতীয় কার্যকর সশস্ত্র প্রতিরোধ আন্দোলন (প্রথম সংগঠিত জাতীয় বাহিনী আন্দোলন); কিছু জাতীয়তাবাদী ও দেশপ্রেমিক অফিসার জাতীয় বাহিনী আন্দোলন সংগঠিত করেছিলেন এবং এটি एजিয়ান অঞ্চলে আনুষ্ঠানিকভাবে শুরু করেছিলেন। পশ্চিমা আনাতোলিয়ায় ন্যাশনাল ফোর্সের সেনারা নিয়মিত সেনা প্রতিষ্ঠা না হওয়া পর্যন্ত হিট অ্যান্ড রান কৌশল নিয়ে গ্রীক সেনাদের বিরুদ্ধে লড়াই করেছিল। সাউদার্ন ফ্রন্টে (আদানা, ম্যারায়ে, আন্টেপ এবং উরফা) নিয়মিত ও নিয়মানুবর্তিত কুভি-ই মিলিয়ে ইউনিটগুলি স্বাধীনতা যুদ্ধে লড়াই করেছিল। কুওকি-ই মিলিয়িয়ে, উলুকলায় পরিচালিত প্রথম প্রতিষ্ঠিত একজন, এবং ফরাসীরা খুব অল্প সময়ের মধ্যেই বৃষ পর্বতের পিছনে পৌঁছেছিল এই অন্তঃস্থল থেকে স্প্রে করা হয়েছিল। এম আলী আলী এরেনের প্রচেষ্টায় তার কাজের নথিভুক্ত একটি সিদ্ধান্ত বই আজ পৌঁছেছে।\nস্থানীয় বেসামরিক সংস্থাগুলি এবং দল বেঁধে আত্মপ্রকাশকারী কুভা-ই মিলিয়ে নিয়মিত সেনাবাহিনী নিয়ে গঠিত হানাদার বাহিনীর বিরুদ্ধে আজকের নাম হিসাবে গেরিলা যুদ্ধ চালিয়েছিল। যদিও দক্ষিণ-পূর্ব আনাতোলিয়া অঞ্চলে ফরাসিদের বিরুদ্ধে প্রথম প্রতিরোধের ঘটনাটি দেখা গিয়েছিল, ইজমিরকে বৈরী করার পরে এজিয়ান অঞ্চলে কুভি-ই মিলিয়ে নামে সংগঠিত প্রতিরোধ শুরু হয় এবং স্বাধীন স্থানীয় সংস্থা হিসাবে ছড়িয়ে পড়ে। আঞ্চলিক সংস্থাগুলি পরবর্তীতে তুর্কি গ্র্যান্ড ন্যাশনাল অ্যাসেমব্লিল প্রতিষ্ঠার সাথে একীভূত হয় এবং আনানির প্রথম যুদ্ধের সময় একটি নিয়মিত সেনাবাহিনীতে পরিণত হয়।\nজাতীয় বাহিনীর অন্যতম প্রধান লক্ষ্য ছিল কোনও রাষ্ট্র বা জাতির সার্বভৌমত্ব না মেনে তুর্কি জাতির নিজস্ব পতাকার অধীনে এবং তার স্বাধীনতার অধীনে বসবাসের অধিকার প্রতিষ্ঠা করা।\nমোস্তফা কামাল পাশা জাতীয় বাহিনীর প্রতিষ্ঠাটি নিম্নরূপ ব্যাখ্যা করেছেন: “সরকারের আসনটি ছিল শত্রুদের একটি হিংস্র বৃত্তে। একটি রাজনৈতিক এবং সামরিক বৃত্ত ছিল। এ জাতীয় বৃত্তে তারা স্বদেশকে রক্ষা করতে এবং দেশ ও রাষ্ট্রের স্বাধীনতা রক্ষার জন্য বাহিনীকে নির্দেশ দিচ্ছিল। এইভাবে আদেশের ফলে রাষ্ট্র এবং জাতির সরঞ্জামগুলি তাদের মৌলিক দায়িত্ব পালন করতে পারেনি। তারা পারে না। সেনাবাহিনী, যা এই উপায়গুলির পক্ষে সর্বপ্রথম রক্ষাকারী ছিল এবং সেনাবাহিনী নামটি ধরে রাখার পরেও তার মূল লক্ষ্যটি পূরণ করতে অক্ষম ছিল। সে কারণেই মাতৃভূমি রক্ষার এবং সুরক্ষার মূল কাজটি নিজেরাই জাতির উপর নির্ভর করে। আমরা একে জাতীয় বাহিনী বলি… ”\nজাতীয় বাহিনী গঠনের কারণ\nপ্রথম বিশ্বযুদ্ধ থেকে অটোমান সাম্রাজ্যের পরাজয়\nমন্ড্রোস আর্মিস্টিস চুক্তি অনুসারে তুর্কি সেনাবাহিনীর স্রাব।\nদমাত ফরিদ পাশা সরকার মডারেশনের পক্ষে এবং আক্রমণে দর্শকের বাকি থাকা ছাড়া অন্য কোনও উদ্যোগ বা তৎপরতা গ্রহণ করে না।\nগ্রীক এবং গ্রীক অত্যাচার দ্বারা ইজমিরের দখল।\nমন্ট্রোস আর্মিস্টিস চুক্তির বিধানগুলি একতরফাভাবে প্রয়োগ করে আনাতোলিয়ায় মিত্রশক্তির আক্রমণ, যা প্রতিরক্ষারক্ষেত্র থেকে যায়।\nদখলদারদের অত্যাচার জনগণের প্রতি।\nতুর্কি জনগণের জান ও সম্পত্তি রক্ষা করতে অটোমান সরকারের ব্যর্থতা।\nজনগণের জাতীয়তাবাদী ও দেশপ্রেমিক চেতনা।\nজনগণকে তাদের জাতিকে রক্ষা করে তাদের স্বাধীনতা, তাদের পতাকা, সার্বভৌমত্ব এবং স্বাধীনতা অর্জনের আকাঙ্ক্ষা।\nঅবাধে বেঁচে থাকার মানুষের আকাঙ্ক্ষা।\nসুবিধা এবং বৈশিষ্ট্য\nতারা জাতীয় সংগ্রামের প্রথম সশস্ত্র প্রতিরোধ বাহিনী হয়ে ওঠে।\nএগুলি হল আঞ্চলিক আন্দোলন যা মন্ড্রোস আর্মিস্টিস চুক্তির পরে আনাতোলিয়া দখল করার পরে শুরু হয়েছিল।\nকুভি-ই মিলিয়ে সৈন্যদের মধ্যে সম্পর্ক কম ছিল এবং তারা তাদের অঞ্চলগুলি সংরক্ষণ করার চেষ্টা করেছিল। এগুলি কোনও একক কেন্দ্রে সংযুক্ত নয়।\nমন্ড্রোস আর্মিস্টাইস দ্বারা বিদ্রোহী সৈন্যরাও এই আন্দোলনে অংশ নিয়েছিল।\nএতে দখলদার বাহিনীর ক্ষতি হয়।\nএটি নিয়মিত সেনাবাহিনীর জন্য সময় সাশ্রয় করেছে।\nএটি ছিল দখলে থাকা মানুষের শেষ আশা।\nএর বিচ্ছেদের কারণ\nসামরিক কৌশলটি যথেষ্ট পরিমাণে না জানা, ছড়িয়ে ছিটিয়ে থাকা এবং অনিয়মিতভাবে লড়াই করা।\nনিয়মিত শত্রু সেনা বন্ধ করার মতো শক্তির তাদের অভাব রয়েছে।\nনিশ্চিতভাবে পেশাগুলি থামাতে তাদের অক্ষমতা।\nআইনের শাসনের বিরুদ্ধে কাজ করে তাদের দোষী মনে করে শাস্তি দেওয়া।\nআক্রমণ থেকে আনাতোলিয়াকে বাঁচানোর আকাঙ্ক্ষা।\nনিয়মিত সেনাবাহিনীতে স্থানান্তরের সময় কিছু জাতীয় বাহিনী বিদ্রোহ করেছিল। ডেমিরসি মেহমেট এফের অভ্যুত্থানকে প্রথম যুদ্ধের আগে এবং দের্কিজ এথেম অভ্যুত্থানকে প্রথম যুদ্ধের আগে দমন করা হয়েছিল।\nIzban মধ্যে সংকট আনা এবং যারা এটি সমাধান?\nইতিহাসে আজ: 25 সেপ্টেম্বর 1919 ভাসিরহানের কাছে করসু ব্রিজ4কর্মকর্তা এবং 8 ...\nকুয়েয়ে-ই মিলিয়েই মাল্টি-স্টোরি জংশনের 70 শতাংশ সম্পন্ন করেছে\nকুয়েয়ে-ই মিলিয়েয়ে মেমোরিয়াল স্টোরি জংশন কাজ আবার\nচৌম্বকীয় রেল ট্রেন কী? ম্যাগলভ ট্রেন কে আবিষ্কার করেছেন? ম্যাগলেভ ট্রেনটি কত দ্রুত যায়?\nএলমাস লজিস্টিক্স বুর্সাতে 3.2 মিলিয়ন ইউরোতে একটি নতুন কেন্দ্র প্রতিষ্ঠা করেছে\nArkas হোল্ডিং এবং Duisport একটি মেজর অংশীদারিত্ব নির্মাণ\nস্কয়ার আর্মি উলফ\nKonak টানেল নির্মাণের শিকার প্রতিষ্ঠিত\nএকটি metrobus হতে কোন প্রয়োজন নেই\nবয়স্ক দম্পতি তাদের বাড়িতে পৌঁছাতে রেল সিস্টেম সেট আপ\nKOSGEB এবং Beykoz লজিস্টিক বৃত্তিমূলক স্কুল সহযোগিতা\nভ্যান বুয়ুকেসেহির বেলদিয়েসি নতুন বাস স্টেশন 50 প্রতিষ্ঠা করেন\nবিপজ্জনক সংযোগ বিঘ্নিত জন্য সাইন ইন হাইওয়ে\nবারো কনক টানেল ভুক্তভোগীদের জন্য কমিশন প্রতিষ্ঠা করেছে\nটিসিডিডি আঙ্কার গ্যারে একটি নতুন সিস্টেম প্রতিষ্ঠা করেছে\nজাজির মহানগর পৌরসভা স্ক্র্যাপ যানবাহনের জন্য পার্কিং লট স্থাপন করেছে\nআইএমএম দ্বারা কিনে নেওয়া ফাতিহ সুলতান মেহমেটের চিত্রকর্মটি ঘরে ফিরেছিল\nওসমানগাজী সেতু কখন পরিষেবা দেওয়া হয়েছিল? নির্মাণাধীন অভিজ্ঞতা\nআঙ্কারার মানুষের কাছে মেট্রোর সুসংবাদ! একেএম গার কাজিলা মেট্রো টানেল খনন শুরু হয়েছে


প্রয়োজনে মারা যাবো - একজন আসল দেশপ্রেমিক বিপদে দেশের বন্ধু !\nHome > বাংলাদেশ > প্রয়োজনে মারা যাবো – একজন আসল দেশপ্রেমিক বিপদে দেশের বন্ধু !\nJune 3, 2020 June 3, 2020 khulnatv01@khl637LeaveaComment on প্রয়োজনে মারা যাবো – একজন আসল দেশপ্রেমিক বিপদে দেশের বন্ধু !\n“প্রয়োজনে মারা যাবো! যে ঔষুধ সাধারণ মানুষ কিনে ব্যবহার করতে পারবে না, সেই ঔষুধ আমিও নিবো না!”\nদাম বেশি তাই ঔষুধ গ্রহণে আপত্তি করোনা আক্রান্ত ডা. জাফরুল্লাহ চৌধুরীর!\nদাম বেশি হওয়ায় ডাক্তারদের পরামর্শ মেনে ঔষুধ খেতে অস্বীকৃতি জানিয়েছেন করোনাভাইরাস আক্রান্ত গণস্বাস্থ্যের প্রতিষ্ঠাতা ডা. জাফরুল্লাহ চৌধুরী। যমুনা নিউজকে তিনি বলেন, আমার শরীর কিছুটা ভালোর দিকে। শ্বাসকষ্ট ছিলো, এখন কিছুটা কমেছে। আমি অপ্রয়োজনে ঔষুধ খাই না।\nউচ্চমূল্যের প্রতিবাদস্বরূপ একটি ঔষুধ গ্রহণে আপত্তি জানিয়েছেন তিনি। এ প্রসঙ্গে যমুনা নিউজকে বলেন, আমার জন্যে একটি অ্যান্টিবায়োটিক ইনজেকশন এনেছে। ১০ ডোজ নিতে হবে। প্রতি ডোজের দাম ৮ হাজার টাকা। মোট ৮০ হাজার টাকা খরচা পড়বে। এই ঔষুধ কি সাধারণ মানুষ নিতে পারবে? পারবে না। যে ঔষুধ সাধারণ মানুষ কিনে ব্যবহার করতে পারবে না, সেই ঔষুধ আমিও নিবো না।\nসমাজে একজন বিশিষ্টজন তিনি। চিকিৎসকরা যদি প্রয়োজন মনে করেন তবে ঔষুধ গ্রহণের বিষয়ে এমন অনড় অবস্থানে থাকা উচিত কিনা, অনেকেই তো জটিল রোগের ক্ষেত্রে দেশে-বিদেশে উন্নত চিকিৎসা নিয়ে থাকেন- এমন মন্তব্যের প্রেক্ষিতে ডা. জাফরুল্লাহ চৌধুরী বলেন, যে ঔষুধ সাধারণ মানুষ কিনে ব্যবহার করতে পারবে না, সেটি আমি নিবো না। প্রয়োজনে মারা যাবো! সরকারকে ঔষুধের দাম কমাতে হবে। আমাকে বিনামূল্যে দিতে চাইছে। আমার কথা হলো আমাকে বিনামূল্যে দিতে হবে না, দাম কমান যেনো অসহায় মানুষের নাগালে থাকে।\nসাধারণ মানুষের কাছে দো’আ চেয়েছেন ডা. জাফরুল্লাহ চৌধুরী। বলেছেন, ঔষুধ ও চিকিৎসা ব্যবস্থার অসঙ্গতির বিরুদ্ধে তার প্রতিবাদ চলমান থাকবে! ✊✊\nমহান আল্লাহ ড. জাফরুল্লাহ চৌধুরী স্যার কে আমাদের মাঝে ততোদিন বাঁচিয়ে রাখুন যতদিন এই দেশ থেকে ডাকাতি, গলাকাটা ও দালালদের সিন্ডিকেট ব্যবসা বন্ধ না হয়। ড. জাফরুল্লাহ চৌধুরীর বিয়োগ হলে তা হবে স্বাধীনতা উত্তর বাংলাদেশীদের মধ্যে সবচেয়ে অপূরনীয় ক্ষতি।\nTagged অপূরনীয় ক্ষতি। আক্রান্ত ডা. জাফরুল্লাহ চৌধুরী একজন আসল দেশপ্রেমিক ঔষুধ ও চিকিৎসা ব্যবস্থা ঔষুধ গ্রহণে আপত্তি দাম বেশি তাই ঔষুধ গ্রহণে আপত্তি দেশের বন্ধু প্রয়োজনে মারা যাবো\nব্লিচিং পাউডারের সাথে যদি ডেটল বা স্যাভলন মিশাই তখন কি হবে জেনে নিন\nMarch 2, 2020 March 2, 2020 khulnatv01@khl


রায়গঞ্জে নিহত দেবেশ বর্মন আমাদের কর্মী দাবি কংগ্রেসের, হিন্দু, রাজবংশী বলল BJP - Congress claimed murdered debesh burman wasaactive worker of there party , Bangla News\nবাংলা নিউজ > বাংলার মুখ > অন্যান্য জেলা > রায়গঞ্জে নিহত দেবেশ বর্মন আমাদের কর্মী দাবি কংগ্রেসের, হিন্দু, রাজবংশী বলল BJP\nদেবেশ বর্মনের ঝুলন্ত দেহের সামনে তদন্তে পুলিশ আধিকারিকরা।\nরায়গঞ্জে নিহত দেবেশ বর্মন আমাদের কর্মী দাবি কংগ্রেসের, হিন্দু, রাজবংশী বলল BJP\n১ মিনিটে পড়ুন . Updated: 20 Jul 2021, 05:17 PM IST\nমঙ্গলবার দেবেশবাবুর বাড়িতে যান বিজেপির উত্তর দিনাজপুর জেলা সভাপতি বাসুদেব সরকার ও রায়গঞ্জের বিজেপি বিধায়ক কৃষ্ণ কল্যাণী। সেখানে বাসুদেববাবু দাবি করেন, দেবেশবাবু ভালমানুষ ছিলেন।\nউত্তর দিনাজপুরের রায়গঞ্জে নিহত দেবেশ বর্মনের রাজনৈতিক পরিচয় নিয়ে শুরু হয়েছে জোর তরজা। কংগ্রেসের দাবি, দেবেশবাবু তাঁদের বুথ সভাপতি ছিলেন। বিজেপির দাবি, খুন হয়েছেন একজন বাঙালি, রাজবংশী, হিন্দু। ওদিকে মঙ্গলবার কলকাতায় সাংবাদিক বৈঠকে দেবেশবাবুর মৃত্যুর কথা উল্লেখ করেন বিজেপির মুখপাত্র শমীক ভট্টাচার্য।\nমঙ্গলবার সকালে রায়গঞ্জের গৌরী গ্রামপঞ্চায়েত এলাকার বিষ্ণুপুর গ্রামে বাড়ি থেকে ৫০০ মিটার দূরে উদ্ধার হয় দেবেশবাবুর ঝুলন্ত দেহ। মৃতদেহের মুখে মাস্কের মতো করে বাঁধা ছিল তৃণমূলের পতাকা।\nমঙ্গলবার দেবেশবাবুর বাড়িতে যান বিজেপির উত্তর দিনাজপুর জেলা সভাপতি বাসুদেব সরকার ও রায়গঞ্জের বিজেপি বিধায়ক কৃষ্ণ কল্যাণী। সেখানে বাসুদেববাবু দাবি করেন, দেবেশবাবু ভালমানুষ ছিলেন। একজন বাঙালি, রাজবংশী, হিন্দুকে খুন করেছে। মমতা বন্দ্যোপাধ্যায়ের আর কত রক্ত চাই?\nযদিও পরিবারের লোক থেকে স্থানীয় বাসিন্দারা জানিয়েছেন মৃত দেবেশবাবু এলাকার বুথ সভাপতি ছিলেন। উত্তর দিনাজপুর জেলা কংগ্রসের সভাপতি তথা রায়গঞ্জের প্রাক্তন বিধায়ক মোহিত সেনগুপ্ত জানিয়েছেন, দক্ষিণ বিষ্ণুপুর গ্রামের বাসিন্দা দেবেশ বর্মন কংগ্রেসের শুধু সক্রিয় কর্মীই ছিলেন না তিনি গৌরী অঞ্চলের দক্ষিণ বিষ্ণুপুর বুথের সভাপতি ছিলেন। সদ্য হয়ে যাওয়া বিধানসভা নির্বাচনে মোহিত সেনগুপ্তের হয়ে ব্যাপক প্রচার ও কাজ করেছিলেন।\nমোহিতবাবু দাবি করেছেন, মৃতদেহের মুখে তৃনমূলের পতাকা থাকা মানে এই নয় যে তৃণমূল খুন করে দলীয় পতাকা মুখে গুঁজে দিয়েছে। এটা অন্য কারও চক্রান্ত হতে পারে। বিজেপির জেলা সভাপতি বাসুদেব সরকার অভিযোগ করে বলেন এরাজ্যের তৃণমূল কংগ্রেসের ট্র‍্যাডিশন। একের পর এক নারকীয় হত্যাকাণ্ড ঘটিয়ে চলেছে তারা। এক্ষেত্রেও একজন বাঙালি হিন্দু রাজবংশী সম্প্রদায়ের মানুষকে খুন করেছে।\nওদিকে মঙ্গলবার এক সাংবাদিক বৈঠকে বিজেপি মুখপাত্র শমীক ভট্টাচার্য বলেন, মৃতদের ঝুলিয়ে দিয়ে এলাকায় সন্ত্রাস ছড়াতে চাইছে তৃণমূল।


World Cup 2018: Players to be missed in upcoming World Cup dgtl - Anandabazar\nWorld Cup 2018: Players to be missed in upcoming World Cup dgtl\nআসন্ন বিশ্বকাপ মিস করবে যে তারকাদের\n০২ জুন ২০১৮ ১১:৪৭\nবাকি আর ঠিক ১৩ দিন। আর তার পরেই শুরু হচ্ছে ৩২ দেশের মহারণ। যে বিশ্বকাপে রোনাল্ডো থেকে মেসিদের পায়ের জাদু দেখবে বিশ্ব। কিন্তু এই বিশ্বকাপে দেখা যাবে না, এমন তারকার সংখ্যাও নেহাত কম নয়। এঁদের মধ্যে কেউ হয়ত অসুস্থ, কোনও তারকার আবার দেশ বিশ্বকাপে খেলার যোগ্যতা অর্জন করেনি। দেখে নেওয়া যাক এমনই কয়েক জনকে।\nকরিম বেঞ্জেমা: অক্টোবর ২০১৫-এর পর থেকে একবারের জন্যও দেশের হয়ে খেলেননি এই ফরাসি তারকা। রিয়াল মাদ্রিদের এই তারকা জানিয়েছিলেন, দেশঁ যত দিন জাতীয় দলের কোচিং করাবেন, তত দিন তিনি জাতীয় দলে সুযোগ পাবেন না। ছবি: এএফপি।\nদিমিত্রি পায়েত: ২০১৬ সালে দুর্দান্ত একটা ইউরো কাটানোর পর পায়েতকে নিয়ে স্বপ্ন দেখতে শুরু করে গোটা ফ্রান্স। কিন্তু ইউরোপা কাপ ফাইনালে হ্যামস্ট্রিংয়ে চোট পাওয়ায় এ বারের বিশ্বকাপ সাইডলাইন থেকেই দেখতে হবে মার্সেইয়ের এই মিডফিল্ডারকে। ছবি: এএফপি।\nদানি কার্ভাজল: বড় টুর্নামেন্টের আগে চোট পাওয়া যেন অভ্যাস হয়ে গিয়েছে স্পেনের এই ডিফেন্ডারের। চোটের জন্য ২০৬ ইউরোতে খেলতে পারেননি, আর এ বার চ্যাম্পিয়ন্স লিগ ফাইনালে চোট পেয়ে বিশ্বকাপ থেকেই ছিটকে গেলেন রিয়াল মাদ্রিদ ডিফেন্সের বড় ভরসা। ছবি: এএফপি।\nঅ্যালেক্স অক্সলেড-চেম্বারলেন: চ্যাম্পিয়ন্স লিগ সেমিফাইনালে হাঁটুর লিগামেন্টে চোট বিশ্বকাপ থেকেই ছিটকে দিয়েছে ইংল্যান্ড মিডফিল্ডের বড় ভরসা চেম্বারলেনকে। ছবি: এএফপি।\nজো হার্ট: ছবি: হার্টের দলে না থাকা চমকে দিয়েছে ফুটবলবিশ্বকে। অভিজ্ঞ এই গোলরক্ষকের বদলে নিক পোপকে সুযোগ গিয়েছেন ইংল্যান্ড কোচ সাউথগেট। গেটি ইমেজেস।\nদানি আলভেজ: এ বারের বিশ্বকাপের অন্যতম ফেভারিট দল ব্রাজিলকে নামতে হবে দলের সেরা ডিফেন্ডারকে ছাড়াই। কপ দ্য ফ্রান্স ফাইনালে হাঁটুতে চোট পেয়ে বিশ্বকাপ থেকেই ছিটকে গিয়েছেন আলভেজ। ছবি: এএফপি।\nমারিও গটজে: গত বার জার্মানির ফাইনালের হিরো এ বারে দলেই জায়গা পাননি। চোট এবং অফ ফর্মে প্রায় গোটা মরসুমটাই কেটেছে গটজের। তাঁকে জার্মানির প্রাথমিক দলেই রাখেননি লো। ছবি: এএফপি।\nসের্জিও রোমেরো: আর্জেন্তিনার হয়ে দু’টি বিশ্বকাপ এবং তিনটি কোপা আমেরিকা খেলা দেশের সেরা গোলরক্ষক রোমেরোকে ছাড়াই বিশ্বকাপ অভিযানে নামতে হবে মেসিদের। হাঁটুতে চোটের জন্য গোটা টুর্নামেন্ট থেকেই ছিটকে গিয়েছেন রোমেরো। ছবি: এএফপি।\nজ্লাটান ইব্রাহিমোভিচ: মনে করা হয়েছিল দেশের হয়ে বিশ্বকাপে কামব্যাক করবেন ইব্রা। সমর্থকদের মধ্যে সে আশা বাড়িয়ে দিয়েছিলেন খোদ ইব্রা। কিন্তু সুইডেনের কোচের বিশ্বকাপ পরিকল্পনায় ছিলেন না তিনি। ছবি: গেটি ইমেজেস।\nজিয়ানলুইগি বুফোঁ: বিশ্বকাপের পর অবসর নেবেন বলে জানিয়েছিলেন ইতালির প্রবাদপ্রতিম এই গোলরক্ষক। কিন্তু সুইডেনের কাছে হেরে বিশ্বকাপে যোগ্যতা অর্জন করতেই ব্যর্থ হয় ইতালি। চোখের জলে অবসর নেন ৩৯ বছরের বুঁফো। ছবি: গেটি ইমেজেস।\nআর্তুরো ভিদাল: যোগ্যতা অর্জন পর্ব থেকেই ছিটকে যাওয়ায় গত দু’টি বিশ্বকাপ খেলা চিলের অন্যতম সেরা এই মিডফিল্ডারকে এ বারে বিশ্বকাপে দেখা যাবে না। ছবি: গেটি ইমেজেস।\nগ্যারেথ বেল: গত ইউরোর সেমিফাইনালিস্ট ওয়েলস এ বারে যোগ্যতা অর্জন করতে ব্যর্থ হয়। ফলে সে দেশের সর্বকালের সেরা ফুটবলার তথা রিয়াল মাদ্রিদের অন্যতম প্রধান অস্ত্রকে দেখা যাবে না এ বারের বিশ্বকাপে। ছবি: গেটি ইমেজেস।\nআর্জেন রবেন: দেশ যোগ্যতা অর্জন পর্ব থেকেই ছিটকে যাওয়ায় বিশ্বকাপে দেখা যাবে না বিশ্বের অন্যতম সেরা এই মিডফিল্ডারকেও। ছবি: গেটি ইমেজেস।\nঅ্যালেক্সি সাঞ্চেজ: ভিদালের মতো বিশ্বকাপ খেলা হচ্ছে না চিলের অন্যতম সেরা ফরোয়ার্ড অ্যালেক্সি সাঞ্চেজেরও। ছবি: এএফপি।\n ‘আমি এখন আইএএস অফিসার’, মেয়ের ফোন পেয়ে স্টিয়ারিংয়ে হাত রেখে কেঁদে ফেলেন বাসচালক বাবা\n অক্ষয়ের বাজার নেই, ছবি হিট করাতে দীপক তিজোরীর উপর বাজি ধরেন প্রযোজক!\n চিনের গহ্বরে খোঁজ মিলল বিরাট জঙ্গলের! খোঁজ মিলতে পারে নতুন প্রজাতির প্রাণী, উদ্ভিদের


০৫ আগস্ট ২০২০, ২২:৪৭:১৯ | অনলাইন সংস্করণ\nসারা বিশ্বজুড়ে করোনা এখন মূল আলোচনার বিষয়। বিশ্বজুড়ে প্রতিষেধক ভ্যাকসিন এবং করোনা থেকে মুক্তির উপায় খুঁজতে বিজ্ঞানীরা একের পর এক গবেষণা চালিয়ে যাচ্ছেন। আর এতে বিজ্ঞানীদের মধ্যে দ্বিমতও তৈরি হচ্ছে। অনেকেই আবার কেমিক্যাল বিজ্ঞানকে বাদ দিয়ে ভেষজ চিকিৎসার দিকে ছুটে চলেছেন।\nসৃষ্টির আদি থেকেই ভেষজ চিকিৎসাবিজ্ঞানের রয়েছে একটি সুদূরপ্রসারি সফলতা। বয়োজ্যেষ্ঠরা এখনও অনেকেই এ ভেষজ চিকিৎসাবিজ্ঞানের ওপর নির্ভরশীল। ইতোমধ্যে চীনের স্বাস্থ্য বিশেষজ্ঞরা শ্বাসকষ্টের রোগীদের বিকল্প ওষুধ বা ট্র্যাডিশনাল ভেষজ ওষুধ প্রয়োগ করেছেন। তারা এতে ব্যাপক সফলতাও পেয়েছেন।\nঅসুস্থতার জন্য ভেষজ ওষুধের ব্যবহার কোনো অভিনব ধারণা নয়। হাজার হাজার বছর ধরে লাইকোরিস, আদা এবং এফিড্রা জাতীয় ওষুধগুলো ফ্লু এবং নিউমোনিয়ার মতো শ্বাস-প্রশ্বাসের সংক্রমণের চিকিৎসার জন্য ব্যবহৃত হয়ে আসছে। ফোরসাইথিয়ার মতো কিছু ভেষজ ওষুধ সার্স-এর জন্য রাখা হয়েছিল এবং পরীক্ষাগার গবেষণায় কিছুটা কার্যকর হয়েছে বলে মনে হয়।\nঅনেকেই দাবি করেছেন যে, ভেষজ ওষুধগুলো তাদের স্বাস্থ্যরক্ষায় বিভিন্ন রোগ প্রতিরোধে কার্যকর ভূমিকা রাখছে, তবে ভেষজগুলো নিয়ে প্রচুর গবেষণা অনির্বাচিত। স্বাস্থ্য বিশেষজ্ঞরা হুশিয়ারি দিয়েছিলেন যে, কোভিড-১৯ এর ভেষজ প্রতিকারগুলো সমর্থন করার মতো পর্যাপ্ত ডেটা আমাদের কাছে নেই।\nকেউ কেউ মনে করেন ভেষজ ওষুধগুলো শরীরে রোগ প্রতিরোধ ক্ষমতা বাড়ায় এবং সংক্রমণের বিরুদ্ধে লড়াই করার জন্য শরীরকে স্বাস্থ্যকর অবস্থানে রাখে। অন্যরা বিশ্বাস করে যে শক্তিশালী অ্যান্টি-ভাইরাল নির্দিষ্ট ভাইরাসগুলোকে শরীরে প্রতিলিপি করতে বাধা দেয়।\n“কোভিড-১৯ এ ভেষজ ওষুধ কীভাবে শরীরে রোগ প্রতিরোধ ক্ষমতা বাড়াবে” তা নিয়ে ৮ আগস্ট শনিবার বাংলাদেশ সময় রাত ৯টায় এবং ক্যালগেরি সময় শনিবার সকাল ৯টায় এক ভার্চুয়াল আলোচনার আয়োজন করা হয়েছে। আয়োজক কানাডার ক্যালগেরির টমবেকার ক্যানসার সেন্টারের ক্লিনিক্যাল রিসার্চ কো-অর্ডিনেটর এবং আর এক্স মীমসের পরিচালক আহমেদ হোসেন শাহিন।\nআলোচনায় অংশগ্রহণ করবেন জাহাঙ্গীরনগর বিশ্ববিদ্যালয়ের ফার্মেসি বিভাগের প্রফেসর ডা. এম শাহাবুদদীন, ঢাকা বিশ্ববিদ্যালয়ের ফার্মেসির চেয়ারম্যান ডা. সীতেশ বাচার, বাংলাদেশ আয়ুর্বেদিক ম্যানুফেকচার অ্যাসোসিয়েশনের জেনারেল সেক্রেটারি ডা. মিজানুর রহমান, স্কয়ার ফার্মার এম আসাদউল্লাহ, রেনাটা ফার্মার রিনাত রিজভী, দি একমি ল্যাবের মো. আশরাফুল ইসলাম, জেসন ন্যাচারাল প্রোডাটকস লিমিটেডের ডা. সাফিউল আলম এবং হামদর্দ ল্যাবরেটরিজের আবু জাফর মো. সাদেক।\nআয়োজক কানাডার ক্যালগেরির টমবেকার ক্যানসার সেন্টারের ক্লিনিক্যাল রিসার্চ কো-অর্ডিনেটর এবং আর এক্স মীমসের পরিচালক আহমেদ হোসেন শাহিন বলেন, আদিকাল থেকেই ভেষজ ওষুধের একটি জনপ্রিয়তা রয়েছে। ভেষজ প্রতিষেধকগুলো তার নিজস্ব স্বকীয়তায় দিনের পর দিন এগিয়ে যাচ্ছে।\nএমনকি বৈশ্বিক মহামারীর এ সময়েও ভেষজ ওষুধ সর্বপ্রথম মানুষকে আকৃষ্ট করে। সেই আদিকাল থেকেই সাধারণ কোল্ড, ইনফ্লুয়েঞ্জা, জ্বর এবং হারপিসের ক্ষেত্রে দীর্ঘকাল ধরে ভাইরাসের সংক্রমণ এবং চিকিৎসার জন্য ভেষজ ওষুধ ব্যবহৃত হয়ে আসছে।\n০৫ আগস্ট ২০২০, ১০:৪৭ পিএম | অনলাইন সংস্করণ


গাইবান্ধা-৩ আসনে সরে দাঁড়ালেন বিএনপি প্রার্থী\nরাজশাহীতে বিএনপির সমাবেশে যেতে তাবিথকে ‘বাধা’ ৷ গাজীপুরে সকল ট্রেনের যাত্রাবিরতির দাবিতে অবস্থান ধর্মঘট ৷ চমেকে অস্ত্রশস্ত্র নিয়ে ছাত্রলীগের দু’গ্রুপের সংঘর্ষ, ব্যাপক ভাঙচুর ৷ ‘আত্মত্যাগের মধ্যেই হলো একজন মানুষের জীবনের স্বার্থকতা’: উপাচার্য ড. হারুন-অর-রশিদ ৷ দণ্ডিত আসামি দিয়ে সুবর্ণ জয়ন্তী উদ্বোধন করে মুক্তিযুদ্ধের প্রতি অসম্মান করেছে বিএনপি ৷ বাংলাদেশ এখন চীন-ভারত-মালয়েশিয়ার কাতারে : অর্থমন্ত্রী ৷ পেট্রাপোল বন্দরে বাংলাদেশে প্রবেশের অপেক্ষায় ৫ হাজার ট্রাক ! ৷ ইসিকে হেয় করতে যা দরকার সবই করছেন মাহবুব তালুকদার: সিইসি ৷ আশুলিয়ায় ঝুট ব্যবসাকে কেন্দ্র করে দুই পক্ষের সংঘর্ষ, আহত-১০ ৷ ভাসমান হাসপাতাল ‘জীবন তরী’এখন ঝালকাঠির সুগন্ধা নদী তীরে ৷\n১:৫৩ অপরাহ্ন | বৃহস্পতিবার, জানুয়ারী ১০, ২০১৯ আলোচিত বাংলাদেশ\nসময়ের কণ্ঠস্বর, গাইবান্ধা- স্থগিত গাইবান্ধা-৩ (সাদুল্যাপুর-পলাশবাড়ী) আসনের ঐক্যফ্রন্টের বিএনপির প্রার্থী অধ্যাপক ডা. মইনুল হাসান সাদিক নির্বাচনে অংশ নিচ্ছেন না। দলীয় সিন্ধান্তে তিনি নির্বাচন থেকে সড়ে দাঁড়াচ্ছেন।\nমনোনয়নপত্র প্রত্যাহারের শেষ দিন বৃহস্পতিবার (১০ জানুয়ারি) দুপুরে জেলা রিটার্নিং কর্মকর্তার কাছে মনোনয়নপত্র প্রত্যাহারের আবেদন করেন তিনি।\nডা. মইনুল হাসান সাদিক অভিযোগ করে বলেন, ‘৩০ ডিসেম্বরের নির্বাচন এক কলঙ্কজনক অধ্যায় হয়ে থাকবে। আইনশৃঙ্খলা বাহিনী ও প্রশাসনের সহায়তায় সরকার ভোট ডাকাতি, ভোটকেন্দ্র দখল, ব্যালটবাক্স আগের রাতেই ভর্তির মহাউৎসব ঘটেছে। এ কারণে এ আসনেও নির্বাচনে অংশ নেবে না বিএনপি।’\nপ্রার্থিতা প্রত্যাহারের পাশাপাশি নির্বাচন বাতিল ও পুনঃনির্বাচনের দাবিও জানান বিএনপির এই প্রার্থী। এ সময় জেলা ও সাদুল্যাপুর উপজেলা বিএনপি ও অঙ্গসংগঠনের নেতাকর্মীরা উপস্থিত ছিলেন।\nউল্লেখ্য, ১৯ ডিসেম্বর রাতে ঐক্যফ্রন্টের প্রার্থী ড. টিআইএম ফজলে রাব্বী চৌধুরী মারা যাওয়ার কারণে গাইবান্ধা-৩ আসনে নির্বাচন স্থগিত করেছে ইসি। গত ২৩ ডিসেম্বর (রোববার) গাইবান্ধা জেলা প্রশাসক ও রিটার্নিং অফিসার আব্দুল মতিনের স্বাক্ষরিত এক গণ-বিজ্ঞপ্তির মাধ্যমে পুনঃতফসিল ঘোষণা করেন। আগামী ২৭ জানুয়ারি এ আসনে ভোটগ্রহণ অনুষ্ঠিত হবে।


স্বদেশ ডেস্ক ১২ আগস্ট ২০২০, ০০:০০\nকরোনাভাইরাসের সংক্রমণ প্রতিরোধে মাক্স পরাতে দেশের বিভিন্ন স্থানে অভিযান পরিচালনা অব্যাহত রেখেছে ভ্রাম্যমাণ আদালত। আমাদের স্টাফ রিপোর্টার ও প্রতিনিধিদের পাঠানো খবর:\nমাদারীপুর :মাদারীপুরে করোনাভাইরাসের সংক্রমণ রোধে মাঠে নেমেছে ভ্রাম্যমাণ আদালতের ১৪টি দল। জেলা প্রশাসক ও জেলা ম্যাজিস্ট্রেট ড. রহিমা খাতুনের নেতৃত্বে মঙ্গলবার সকাল থেকে জেলার বিভিন্ন স্থানে ভ্রাম্যমাণ আদালতের এ অভিযান পরিচালিত হয়। তাদের সঙ্গে যোগ দেন জনপ্রতিনিধি, ব্যবসায়ী ও বণিক সমিতির নেতারা। এ সময় হাটবাজার ও রাস্তাঘাটে শতভাগ মাস্ক পরা নিশ্চিত করা হয়। মাস্ক ছাড়া যারা বাইরে বের হয়েছেন তাদের সতর্ক করেন প্রশাসন ও জনপ্রতিনিধিরা।\nজেলা প্রশাসক ড. রহিমা খাতুন বলেন, ব্যবসায়ীসহ সাধারণ মানুষকে মাস্ক ব্যবহারের জন্য সতর্ক করা হয়েছে। বুধবার থেকে মাস্ক ছাড়া সব ধরনের সার্ভিস বন্ধ থাকবে। কোনো দোকানে মাস্ক ছাড়া কেনাবেচা করা যাবে না। যে কোনো পরিবহণে চলতে হলে চালক-যাত্রী সবাইকে বাধ্যতামূলক মাস্ক পরতে হবে। সরকারি অফিসগুলোতে মাস্ক ছাড়া কোনো সেবা দেওয়া যাবে না। এ সময় উপস্থিত ছিলেন সদর ইউএনও মো. সাইফুদ্দিন গিয়াস, পৌর মেয়র খালিদ হোসেন ইয়াদ, মাদারীপুর বণিক সমিতির সাধারণ সম্পাদক মনিরুল ইসলাম তুষার ভুইয়া, কাউন্সিলর মনিরুজ্জামান আকতার হাওলাদার, সৈয়দা সালমা প্রমুখ।\nকাশিয়ানী (গোপালগঞ্জ) : গোপালগঞ্জের কাশিয়ানীতে মাস্ক না পরায় পাঁচজনকে জরিমানা করেছে ভ্রাম্যমাণ আদালত। মঙ্গলবার উপজেলার সদর বাজারে সহকারী কমিশনার (ভূমি) মো. আতিকুল ইসলামের ভ্রাম্যমাণ আদালতে এ জরিমানা করা হয়।\nজগন্নাথপুর (সুনামগঞ্জ) : সুনামগঞ্জের জগন্নাথপুরে মাস্ক না পরে চলাফেরার দায়ে পৌরশহরে ১৬ জনকে অর্থদন্ড দিয়েছে ভ্রাম্যমাণ আদালত। সোমবার বিকালে করোনাভাইরাস সংক্রমণ প্রতিরোধে স্বাস্থ্য বিধি ও মাস্ক ব্যবহার নিশ্চিত করতে উপজেলা সহকারী কমিশনার (ভূমি) ইয়াসির আরাফাতের ভ্রাম্যমাণ আদালত এ জরিমানা করে। এ সময় মাস্ক ব্যবহার না করায় ১৬ জনকে ১০ হাজার ৭৯০ টাকা জরিমানা করা হয়।\nলাখাই (হবিগঞ্জ) :করোনাভাইরাসের সংক্রমণ রোধে হবিগঞ্জের লাখাইয়ে মাস্ক ছাড়া পথচারীদের মধ্যে মাস্ক বিতরণ করেছেন লাখাইয়ের ইউএনও লুসি কান্ত হাজং। মঙ্গলবার উপজেলার স্থানীয় বুলস্না বাজার ও শালদিঘা এলাকায় পথচারী ও পরিবহণের যাত্রীদের করোনা প্রতিরোধে সচেতনতা বাড়াতে তিনি এ মাস্ক বিতরণ করেন। এ সময় গণপরিবহণে স্বাস্থ্য বিধি লঙ্ঘনের দায়ে চার পরিবহণ চালককে অর্থদন্ড করেন ভ্রাম্যমাণ আদালতের বিচারক লুসি কান্ত হাজং।\nঝিনাইগাতী (শেরপুর) : শেরপুরের ঝিনাইগাতী উপজেলায় ঈদপরবর্তী ঢাকাগামী যাত্রীদের কাছে অতিরিক্ত ভাড়া আদায় ও মাস্ক ব্যবহার না করায় অভিযান পরিচালনা করে উপজেলা প্রশাসন। সোমবার ইউএনও রুবেল মাহমুদ ও সহকারী কমিশনার (ভূমি) জয়নাল আবেদীন এ অভিযান পরিচালনা করেন। এ সময় যাত্রীদের কাছ থেকে অতিরিক্ত ভাড়া না নেওয়া ও স্বাস্থ্য বিধি মেনে বাস চালাতে মালিকদের নির্দেশ দেওয়া হয়। অভিযানে অবকাশ, সিয়াম এন্টারপ্রাইজ, ইছামতি ও শামীম ইয়াসার বাস কাউন্টারের সামনে থাকা বাসে উঠে যাত্রীদের সেবা প্রত্যক্ষ করেন কর্মকর্তারা।


বুদ্ধদেব দাশগুপ্তের কূজনবাহার - ফিল্মফ্রি\nপ্রচ্ছদ ট্রিবিউট বুদ্ধদেব দাশগুপ্তের কূজনবাহার\nবুদ্ধদেব দাশগুপ্ত । ১১ ফেব্রুয়ারি ১৯৪৪-১০ জুন ২০২১\n‘নিখিল ঘুমিয়ে কাদা, নিখিলের বউ জানলা খুলে উড়ে গেলো তারাদের পাশে। তারারা আশ্চর্য হয়ে জানতে চাইলো– নাম কী? নিখিলের বউ বললো– তারা। সকালবেলা নিখিল ছুটলো বাজার, ছুটলো অপিস, টিউশন, নাটকের রিহার্সাল তারপর খেয়েদেয়ে ছুটলো বিছানায়। মাঝরাতে, ধড়ফড় করে ঘুম ভেঙে গেলো নিখিলের, তার সারা মুখে গালে জল আর বুকের ওপর উড়ে এসে কখন শুয়ে তারা,\nতারার শরীর জুড়ে ঘন মেঘ জল হয়ে ঝরছে অবিরাম।’\n—রাত্রি, বুদ্ধদেব দাশগুপ্তের কবিতা\nবুদ্ধদেব দাশগুপ্তের চরাচর (১৯৯৩) প্রথম দেখার বিকেল-সন্ধ্যাটা মনে আছে আজও, মজে আছি এখনও। কুমিল্লা শিল্পকলা একাডেমি প্রাঙ্গণের উন্মুক্ত মঞ্চ, সাল ২০০১-এর নভেম্বর-ডিসেম্বরের হিমহাওয়া, বাইরে টুকটাক পাখির ডাক আর চরাচর থেকে ভেসে আসা পাখিবাহার; সদ্য কৈশোর-পেরুনো আমার অপটু আঁখিতে সেই যেন বুঝতে শেখার শুরু– গল্প একটা থাকতেই পারে মুভিতে, কিন্তু তারও চেয়ে বড়ো কথা গল্প-ছাপিয়ে যাওয়া অগল্পরা।\nচরাচর-এ যেমন পাখি-বিকিকিনির আখ্যানাংশ উপচে আছে পাখি-রং পরিস্থিতিতে। ঝাঁকে ঝাঁকে পাখি। স্তব্ধতার বুক চিরে চরাচরের ভেতর-বেদনকে ভাস্বর করা। পাখি কি কেবলই পাখি!\nপাখির ঠোঁটে আমাদের ফেলে আসা সময়াভা; স্মৃতি ও সত্তার জিজীবিষা।\nযেমন পাখি তেমনি বুদ্ধদেব দাশগুপ্ত সাম্প্রতিক সিনে-কাজ উড়োজাহাজ-এর পাখায় গেঁথে দেন যেন আমাদের আদিম ভাসান আর আদিম উড়ান।\nকবি তিনি, এটা বুদ্ধদেব দাশগুপ্তের ভূষণ বা প্রসাধন নয় বরং এ তাঁর চলচ্চিত্রকার-সত্তার অদ্বৈত অন্বয়। কবিতার মেঘলা আকাশ থেকে যেমন শব্দ পড়ে টাপুর টুপুর, তেমনি তাঁর মুভিতে চিঠিও হয়ে ওঠে চরিত্র। কথা বলে চিঠির বাক্স; সভ্যতার হারানো সব স্বরগ্রামে। পত্রের প্রান্তর থেকে তাঁর মুভিরা পাড়ি দেয় বিস্তৃত মাঠে, সড়কে এবং যেনবা পৌরাণিক সমকালে।\nতাঁর মুভি দর্শনোত্তর পৃথিবীতে দক্ষিণবঙ্গে বসেও টের পাওয়া যায় অনিবার্য উত্তরার আবাহন, নীল বেদনার নদীতে নিমজ্জিত হতে হতে ধাক্কা পড়ে লাল দরজার গায়ে। নিজের নির্জনে হারাতে গিয়ে মনে হয় তাহাদের কথা আর জগতটার মরচে ধরা মুখের আড়ালে তাঁরই সূত্রে দেখতে তো পাই আমাদেরই বিলুপ্ত রংবাহার; আমি ইয়াছিন আর আমার মধুবালা। দূরত্ব পেরিয়ে বাঘ বাহাদুর মাড়িয়ে আমরা সন্ধান পাই আনোয়ার কা আজিব কিসসা, তাঁর মুভিতে যেন একেবারেই অন্যরকম মিঠুন চক্রবর্তী থেকে জুন মালিয়া। চরিত্রের চৌকাঠ নয়, বুদ্ধদেবীয় ‘নন-ফ্যান্টাস্টিক’ ফ্যান্টাসি যেন তাঁদের তাড়িত করে।\nপাশ ফিরে শোয়ার\nশব্দও যেন তিনি সংকলন করেন\nএকটা স্থির অরণ্য যেন তাঁর চলচ্চিত্র। গাছে বসে পাতার পাশ ফিরে শোয়ার শব্দও যেন তিনি সংকলন করেন আর ফিল্মি ব্যাকরণ ভেঙে কাজ করেন বৃক্ষের ভাষা নিয়ে।\nতারকোভস্কির ইভানের শৈশবছায়া বা কুরোসাওয়ার স্বপ্নসংহিতা যেমন আমাদের ব্যখ্যাহীন বুঁদ করে রাখে, তেমনি বুদ্ধদেব দাশগুপ্ত আবিষ্টতার অবিকল্প আবহ তৈরি করতে থাকেন।\nবুদ্ধদেব দাশগুপ্তের সঙ্গে আমার রোজ দেখা হয়। পাখির শব্দ শুনলে মনে হয়, তাঁর চলচ্চিত্রের চৌহদ্দি থেকে একঝাঁক অলীকের পাখি, আমার মেট্রোপলিটন-বেঁচে থাকা ভেদ করে ঢুকে গেছে আমারই ভেতর হেজেমজে থাকা আশ্চর্য চরাচরে।


অন্যদৃষ্টি ONNODRISHTY sumi khan's Blog: 2014-04-13\nবাংলা সন ও পঞ্জিকার ইতিহাস ও সংস্কার- শামসুজ্জামান খান\nবাংলাদেশ প্রাচীন ভারতীয় সভ্যতার অংশ। এই সভ্যতা কৃষি সভ্যতা। নদী তীরবর্তী গাঙ্গেয় বদ্বীপ বাংলাদেশের এই সভ্যতা বেশ প্রাচীন। মিসরের নীলনদ-তীরবর্তী অঞ্চলে যেমন প্রাচীন মিসরীয় সভ্যতা, চীন ও মেসোপটেমিয়ায় যে সভ্যতা তাও নদীতীরবর্তী এবং সুপ্রাচীন। প্রাচীন কৃষি সভ্যতার আনুষঙ্গিক নানা সংস্কার-বিশ্বাসও এই সভ্যতার সঙ্গে যুক্ত হয়ে গেছে। এসব সংস্কার প্রথমে কৃষি উৎসবের অঙ্গীভূত ছিল, পরে নববর্ষ উৎসব চালু হলে এসব সংস্কারমূলক আঞ্চলিক উৎসব তার সঙ্গে যুক্ত হয়ে যায়। বাংলাদেশের প্রাচীন এমন একটি সংস্কারমূলক উৎসবের নাম ‘আমানি’ উৎসব। আমানি ছিল মেয়েলি উৎসব, এর লক্ষ্য ছিল পরিবারের কল্যাণ ও পারিবারিক কৃষির সমৃদ্ধি কামনামূলক। এই পারিবারিক উৎসবের আচার সম্পন্ন করতেন বাড়ির মহিলাকর্ত্রী। কৃষি আবিষ্কারে নারীর পথিকৃতের ভূমিকা এবং তারই ফলে নারীতান্ত্রিক বা মাতৃতান্ত্রিক সমাজের স্মৃতিচিহ্নবাহী বলে কেউ কেউ এ আচারমূলক অনুষ্ঠানটিকে চিহ্নিত করেন। এ ছাড়া সমাজে শত্রুনিধনের আচার পালন করার রীতি ছিল বছরের প্রথম দিনে। লোকবিশ্বাস ছিল, এতে সারা বছর শত্রুর আক্রমণ ও অনিষ্ট থেকে রক্ষা পাওয়া যাবে। এর সঙ্গে নববর্ষে উদযাপন করা হতো বিগত বছরের গ্লানি মুছে ফেলার কামনায় কিছু আচার-অনুষ্ঠানও। চট্টগ্রাম ও পার্শ্ববর্তী কোনো কোনো অঞ্চলে এ ধরনের অনুষ্ঠানের খবর পাওয়া যায়। অন্যদিকে চৈত্রসংক্রান্তি বা পহেলা বৈশাখের দিনে গাজন বা চড়ক অনুষ্ঠানের সঙ্গেও জড়িয়ে আছে নতুন বছরের শুভ কামনা। লোকবিশ্বাস : চড়কের বাণফোঁড়ের ক্লেশের মধ্য দিয়ে বিগত বছরের পাপক্ষয়ের আরাধনা এবং নতুন বছরের সুখ কামনা করা হতো। আবার অন্য একটা চিত্রও পাওয়া যাচ্ছে। যোগেশচন্দ্র রায় বিদ্যানিধি বলেছেন : ‘প্রাচীনকালে ফাল্গুনী পূর্ণিমা তিথিতে নববর্ষের উৎসব হতো। দোলযাত্রা বা হোলি সেই উৎসবেরই স্মারক।’ ‘দোলযাত্রা’ ও ‘হোলি’ আনন্দোৎসব, চড়ক ক্লেশ ও বেদনার। তাহলে দেখা যাচ্ছে চৈত্রসংক্রান্তি ও নববর্ষকে জোড়া উৎসব ধরা হলে তা একই সঙ্গে আনন্দ ও বেদনা দু ধরনের উৎসবকেই অঙ্গীভূত করেছে।\nবাংলা নববর্ষের উৎসব এখন বাংলা বর্ষপঞ্জির বোশেখ মাসের প্রথম দিনে অনুষ্ঠিত হয়। বহু আগে নববর্ষ যে অন্য সময়ে হতো তার কিছু প্রমাণ পাওয়া যায়। যোগেশচন্দ্র বিদ্যানিধি ফাল্গুনী পূর্ণিমার তিথিতে নববর্ষের কথা উল্লেখ করেছেন। মধ্যযুগের কবি মুকুন্দরাম চক্রবর্তীর কবিতায় অগ্রহায়ণ বন্দিত হয়েছে এই ভাষায়, ‘ধন্য অগ্রহায়ণ মাস, ধন্য অগ্রহায়ণ মাস। বিফল জনমতার, নাই যার চাষ।’ কবির অগ্রহায়ণ বন্দনার কারণ যতদূর জানা যায়, তখন অগ্রহায়ণ মাসে নববর্ষ ছিল। তবে কখন কীভাবে বৈশাখ মাসে নববর্ষ উদযাপন শুরু হলো তা জানা যায় না। কিন্তু মুকুন্দরামের সময়ে অগ্রহায়ণ মাসে যদি নববর্ষ হয়ে থাকে তাহলে ভারতচন্দ্রের সময়ে যে বৈশাখে নববর্ষ হয়ে গেছে তার প্রমাণ আছে তাঁরই কবিতায় : ‘বৈশাখে এ দেশে বড় সুখের সময়। নানা ফুল গন্ধে মন্দ গন্ধবহ হয়।’ তাছাড়া বাংলার নবাব মুর্শিদকুলি খাঁ এবং আলীবদ্দী খাঁ বৈশাখের প্রথম দিনে পুণ্যাহ করতেন। এ দেশের কবিদের কবিতা ও গানে নববর্ষের নানা আবহ ফুটে উঠেছে।\nরবীন্দ্রনাথ ঠাকুর বাংলা নববর্ষের উৎসবকে ভিন্ন তাৎপর্য ও নতুন আঙ্গিকে উপস্থাপন করেন। ফলে বাংলা নববর্ষ হয়ে ওঠে মানুষের স্বতঃস্ফূর্ত আন্তরিক মিলনমেলা। স্বার্থহীন বা লোভ-লালসাহীন মানবমৈত্রীর গভীরতর দ্যোতনায় বৈশাখের এ অনুষ্ঠান হয়ে ওঠে সর্বসম্প্রদায়ের সম্প্রীতি ও ঐক্যচেতনার প্রতীক। ধর্ম-বর্ণ-গোত্র নির্বিশেষে বাঙালি জাতির এক সর্বজননীন মহান উৎসব। সকল বাঙালির মিলনমেলা। কৌম, গোত্র বা সম্প্রদায়ের আঞ্চলিক ক্রিয়াকরণধর্মী (Ritualistic) আঞ্চলিক নববর্ষ উৎসব-আচারের জায়গায় গড়ে উঠতে থাকে শিক্ষিত মধ্যবিত্ত বাঙালির ঐতিহ্যভিত্তিক নতুন এক জাতীয় দিবস : বাংলা নববর্ষ, বাঙালির নববর্ষ।\nসুপ্রাচীনকাল থেকে বঙ্গদেশে বাঙালি কৃষিজীবী মুসলমান সম্প্রদায় নানা দেশীয় আচার-অনুষ্ঠানের মাধ্যমে বাংলা নববর্ষ আবাহন করেছেন। হিন্দু জমিদারের পুণ্যাহ আর দোকানদার-মহাজনের হালখাতা অনুষ্ঠানে সাধ্যমতো অংশ নিয়েছে। জমিদারি উচ্ছেদের পর পুণ্যাহ অবলুপ্ত হয়েছে। কৃষি অর্থনীতিতে নগদ পয়সার নিত্যনৈমিত্ত প্রবাহ না থাকায় বাকিতে নিত্যপ্রয়োজনীয় দ্রব্যাদি বেচাকেনা ছিল অপরিহার্য। ফলে হালখাতার গুরুত্বও ছিল বিরাট। বাংলাদেশ স্বাধীন হওয়ার পর এখন ভোক্তার সংখ্যা যেমন বেড়েছে, তেমনি বাংলাদেশ দেশীয় ও আন্তর্জাতিক পুঁজিবাদী অর্থব্যবস্থা ঢুকে যাওয়ায় মানুষের হাতে নগদ পয়সাও জমা হচ্ছে। ফলে সাধারণ মানুষের দৈনন্দিন কেনাকাটায় বাকির ব্যবসা প্রায় উঠেই গেছে। আর তাই জৌলুস হারিয়েছে হালখাতা অনুষ্ঠানটিও। তবে নববর্ষের অন্যান্য গ্রামীণ অনুষ্ঠান ও মেলা এখনো কিছু পরিমাণে চালু আছে, উদাহরণ হিসেবে লাঠিখেলা বা কাঠি নাচ (কুষ্টিয়া, নড়াইল ও কিশোরগঞ্জ), ষাঁড়ের লড়াই (কেন্দুয়া, নেত্রকোনার ভাটি অঞ্চল), মোরগের লড়াই (ব্রাহ্মণবাড়িয়া), গরুর দৌড় (মুন্সিগঞ্জ), হাডুডু খেলা (মানিকগঞ্জসহ অন্যান্য স্থানে) এবং সারা দেশে নানা রকমের মেলার নাম উল্লেখ করা যায়। এসব অনুষ্ঠান-উৎসব বা প্রতিযোগিতামূলক ক্রীড়া ক্ষুদ্র ক্ষুদ্র জনগোষ্ঠীর সার্বিক আনন্দের উৎস এবং ঐতিহ্যে অংশগ্রহণের উপযোগী মাধ্যম। কিন্তু সর্বজনীন জাতীয় বিস্তার এসব অনুষ্ঠানের ছিল না এবং এসব অনুষ্ঠানকে পরিকল্পনার মাধ্যমে নববর্ষের উৎসবের অংশ হিসেবে অন্তর্ভুক্তও করে নেওয়া হয় নি।\nপাকিস্তান প্রতিষ্ঠার পর নব উদ্ভূত শিক্ষিত নগরবাসী বাঙালি মুসলমান ধর্মভিত্তিক পাকিস্তান রাষ্ট্র-কাঠামোর মধ্যেও তার সাংস্কৃতিক ঐতিহ্য ও নানা গোষ্ঠীর আচার অনুষ্ঠান, ক্রিয়াকরণকে (Rituals) জাতীয় আধারে বিন্যস্ত করে নতুন এক সাংস্কৃতিক ও নৃতাত্ত্বিক জাতিগঠনমূলক কর্মকা-ে শামিল হতে প্রয়াসী হয়। কিন্তু দ্বিজাতিতত্ত্বের ভিত্তিতে গড়ে ওঠা পাকিস্তান রাষ্ট্রের নিয়ন্ত্রণকারী পশ্চিম পাকিস্তানি শাসক এবং পূর্ব বাংলায় তার অনুসারীরা বাঙালির সমন্বিত সংস্কৃতির উত্তরাধিকারকে অস্বীকার করেছে, একে নানা কৌশলে বিচ্ছিন্ন করে দিয়েছে। কারণ এর মধ্যে তারা দ্বিজাতিতত্ত্বের মৃত্যুবীজের অঙ্কুরোদগম লক্ষ করেছে। তাই এর বিরুদ্ধে শুরু করেছে বাঙালিকে জাতিগত নিপীড়ন তার আবহমান সাংস্কৃতিক ঐতিহ্যের সঙ্গে সম্পর্কচ্ছেদ করে দেওয়ার কূটকৌশল। এই ধারাতেই বাধা এসেছে বাঙালির নববর্ষ উদযাপনেও। ১৯৫৪ সালের পূর্ব বাংলার সাধারণ নির্বাচনে মুসলিম লীগ উৎখাত হয়ে যাওয়ার পরই শুধু যুক্তফ্রন্ট সরকার ও তার মুখ্যমন্ত্রী এ কে ফজলুল হক বাংলা নববর্ষে ছুটি ঘোষণা করে বাঙালির জাতিগঠন ও বাঙালি জাতীয়তাবাদকে একটি সুস্পষ্ট পথনির্দেশ দান করেন এবং সে বছর বিপুল উৎসাহে বাঙালি তার নববর্ষ উদযাপন করে।\nরাজনৈতিক ও সাংস্কৃতিক নবজাগৃতির উৎসমুখ খুলে যাওয়ায় তৎকালীন পাকিস্তান সরকার ৯২-ক ধারা জারি করে স্বৈরশাসন চালু এবং রাজনৈতিক কর্মী, এমনকি সংস্কৃতিক্ষেত্রের প্রগতিশীল সক্রিয়বাদীদের বিপুলহারে গ্রেপ্তার করায় সংস্কৃতির মুক্তধারার যে উৎসমুখটি খুলে গিয়েছিল তা আবার অবরুদ্ধ হয়ে পড়ে। ১৯৫৮-এ আইয়ুবের সামরিক শাসন জারি হওয়ায় মুক্তবুদ্ধির চর্চা, গণমুখী সংস্কৃতির অনুশীলন একেবারেই অসম্ভব হয়ে পড়ে। কিন্তু জনতার সংগ্রাম থেমে থাকতে পারে না। ১৯৬১ সালে ছাত্রলীগ বের করে গোপন লিফলেট ‘স্বাধীন পূর্ব পাকিস্তান’। ১৯৬২ সালে চার ছাত্রনেতার নেতৃত্বে স্বাধীনতার নিউক্লিয়াস গঠন, এই বছরেই ‘দেশ ও কৃষ্টি’ বইয়ে বাঙালি সংস্কৃতিবিরোধী প্রপাগাণ্ডার বিরুদ্ধে বিক্ষোভ ও ছাত্রদের শিক্ষা আন্দোলন সামরিক স্বৈরতন্ত্রের ওপর তীব্র আঘাত হানতে থাকে এবং বাঙালির এই সাংস্কৃতিক ঐতিহ্য রক্ষার আন্দোলন তার রাজনৈতিক জাতীয়তাবাদী ও স্বাধিকার আন্দোলনে রূপ নেয়। এই সময়ের ‘পদ্মা মেঘনা যমুনা তোমার আমার ঠিকানা’ এক নতুন ও নব দিকনির্দেশক স্লোগান হিসেবে আবির্ভূত হয়। বাঙালিত্বের চেতনার তীব্র চাপে সে বছর (১৯৬৪) প্রাদেশিক সরকার বাংলা নববর্ষে ছুটি ঘোষণা করে। সেদিন ঢাকার বিভিন্ন নববর্ষ অনুষ্ঠানে অভূতপূর্ব জনসমাগম হয়। বাংলা একাডেমী, পাকিস্তান সাহিত্য সংসদ, ছায়ানট (প্রতিষ্ঠা ১৯৬১), পাকিস্তান তমদ্দুন মজলিশ, নিক্বণ ললিতকলা কেন্দ্র, ঢাকা মেডিকেল কলেজ ছাত্র সংসদ, প্রকৌশল বিশ্ববিদ্যালয় ছাত্র সংসদ, সমাজকল্যাণ কলেজ ছাত্র সংসদ, গীতিকলা সংসদ প্রভৃতি প্রতিষ্ঠান অনুষ্ঠানের আয়োজন করে। সমাবর্তন অনুষ্ঠানে হাঙ্গামার কারণে ঢাকা বিশ্ববিদ্যালয় বন্ধ থাকার পরও বাংলা একাডেমীর বটতলায় ‘ঐক্যতানের’ অনুষ্ঠানে এত দর্শক-শ্রোতার সমাগম হয় যে, ভিড়ের চাপে কয়েকজন আহত হয়। বাঙালির নববর্ষ অনুষ্ঠানে এত বিপুল মানুষের উপস্থিতি দেখে দৈনিক পাকিস্তান অবজারভার বিস্ময় প্রকাশ করে।\nএরপর বাংলা নববর্ষকে জাতীয় উৎসবে রূপ দিয়ে রমনার অশ্বত্থমূলে অনুষ্ঠানের আয়োজন শুরু করে ১৯৬৭ সালে। ১৯৬৬ সারে বঙ্গবন্ধুর ‘ছয় দফা’ আন্দোলন শুরু করার পর এই আয়োজন এক নতুন রাজনৈতিক তাৎপর্য লাভ করে। সেই থেকে বাংলা নববর্ষ সকল বাঙালির জাতীয় উৎসবে পরিণত হয়েছে।\nএবার আমরা বাঙালির বর্ষপঞ্জি বা পঞ্জিকা বিষয়ে কিছুটা আলোকপাত করব। নববর্ষ উৎসব সব দেশেই সর্বজনীন উৎসব। সে জনেই সমাজ বিকাশের ধারায় একটা উন্নত পর্যায়েই কোনো জাতির নববর্ষ উৎসব ও তার পঞ্জিকার উদ্ভব ঘটে। তাই এর একটা ধারাবাহিক ইতিহাস থাকে। সামাজিক ও সাংস্কৃতিক নৃতত্ত্বের দিক থেকে ব্যাখ্যা করলে বাংলায় বর্ষবরণ ও বাঙালির বর্ষপঞ্জি উদ্ভাবনের যে পরিচয় পাওয়া যায় তা অন্যান্য সভ্যতার অন্তর্ভুক্ত প্রক্রিয়ারই পরিচয় বহন করে।\nইংরেজি ‘ক্যালেন্ডার’ শব্দটি মূলে ল্যাটিন শব্দজাত। যত দূর জানা যায়, এর ব্যুৎপত্তিগত অর্থ হলো : ‘হিসাব-বই’। অন্যদিকে ইংরেজি আলমানাক শব্দটি আরবি ভাষা থেকে এসেছে বলে অনুমিত হয়। ‘আলমানাক’ যে অর্থ প্রকাশ করে তার বাংলা অর্থ করলে ‘পঞ্জিকা’ বলা যেতে পারে। ক্যালেন্ডার বলি, আর আলমানাক বলি–দুয়েরই জন্মস্থান প্রাচীন মিসর। পৃথিবীর সর্বপ্রাচীন পঞ্জিকা মিসরে প্রস্তুত হয়েছিল বলে পঞ্জিকাকে মিসরীয় সভ্যতার অবদান হিসেবে চিহ্নিত করা হয়। মিসরীয়রাই প্রায় ৬ হাজার বছর আগে চান্দ্র হিসাবের ভুল চিহ্নিত করে সৌর পদ্ধতির গণনা শুরু করে। নীলনদ-তীরবর্তী এই বাসিন্দারা অত আগে প্রায় ৩৬৫ দিনে বছরের হিসাবের খুব কাছাকাছি পৌঁছে (The Calender : Devid Erwing Duncan : Fourth Estate, London, 1998)। এখানে খুব তাৎপর্যপূর্ণ বিষয় হলো কৃষির সঙ্গে পঞ্জিকার অপরিহার্য সম্পর্ক। মিসরকে নীলনদের দান বলেছেন বিশ্বের প্রথম ঐতিহাসিক হেরোডেটাস। নীলনদের একেিদক সবুজ কৃষিক্ষেত্র, অন্যদিকে ধূসর মরুভূমি। নীলনদ না থাকলে মিসর কৃষি সভ্যতার জননীস্বরূপ হতে পারত না। অন্যদিকে পাশ্চাত্যের সমুদ্রতীরবর্তী রোমে রোমান ক্যালেন্ডার (ইংরেজি ক্যালেন্ডার কথাটি ভূল। কারণ ওই ক্যালেন্ডারের সঙ্গে রোমের ক্যাথলিক ধর্মের সম্পর্ক ছিল–প্রটেস্টান্ট ইংরেজরা তাই ওই ক্যালেন্ডার ১৭০ বছর পর্যন্ত গ্রহণ করে নি) বা জুলিয়ান ক্যালেন্ডার চালু হয়ে তা পঞ্চদশ শতক পর্যন্ত বহাল থাকে। পরে সে ক্যালেন্ডারের ভুলভ্রান্তি শুধরে গ্রেগরিয়ান ক্যালেন্ডার চালু হয়। সে ক্যালেন্ডার এখন সারা পৃথিবীতে ব্যাপকভাবে চালু হয়ে গেছে।\nআমরা বলেছি, কৃষির সঙ্গে পঞ্জিকার সম্পর্ক নিবিড় ও অপরিহার্য। উদাহরণস্বরূপ আমরা মিসরীয় ক্যালেন্ডার এবং ইউরোপের জুলিয়ান ক্যালেন্ডারের কথা বলব। মিসরীয় সভ্যতায় বিশ্বের প্রথম যে ক্যালেন্ডার তৈরি হয় তাতে কৃষি উৎপাদন পদ্ধতির প্রভাবই ছিল প্রধান। কারণ কৃষি ঋতুনির্ভর। বছরের নির্দিষ্ট সময়ে ফসলের বীজ সংগ্রহ, বীজ বপন, ফসলের পরিচর্যা ফসল কাটা, সবকিছুই সময়মতো করা চাই। তাই চান্দ্র ক্যালেন্ডার কৃষির জন্য উপযোগী নয়। চান্দ্র ক্যালেন্ডারে বছরে সাড়ে ১০ দিনের হেরফের হয়। তাই চান্দ্র ক্যালেন্ডার (হিজরি ইত্যাদি) অনুসরণ করলে এ বছরে যখন ফসল বোনা হবে, তিন বছর পরে তা এক মাস পিছিয়ে যাবে। কৃষি উৎপাদন ও তার ব্যবস্থাপনায় তাই চান্দ্র ক্যালেন্ডারের পরিবর্তে সৌর ক্যালেন্ডার প্রচলন হয়। মিসরীয় ক্যালেন্ডারেই এ সংশোধন করা হয়। বহু পরে (১৫৫২) ইউরোপের জুলিয়ান ক্যালেন্ডারের ত্রুটি দূর করে গ্রেগরিয়ান ক্যালেন্ডার চন্দ্র ও সূর্যের আবর্তনের মধ্যে সমন্বয় সাধন করা হয়। ফলে জাগতিক কর্মকা- সূর্যের আবর্তননির্ভর বা ঋতুনির্ভর আর ধর্মীয় উৎসবাদি চন্দ্রকলার হ্রাসবৃদ্ধির ওপর নির্ভরশীল হয়ে পড়ে। আসলে পঞ্জিকার মধ্যেও আমাদের সমাজ জীবনের ধর্মীয় এবং ধর্মনিরপেক্ষ দুই সত্তাই একত্রে অবস্থান করাতে পঞ্জিকা জীবনের পূর্ণতারও প্রতীক।\nবাংলা ও বিহারের (বাংলার বিজ্ঞানী মেঘনাদ সাহা ও নোবেল বিজয়ী অর্থনীতিবিদ অধ্যাপক অমর্ত্য সেন এবং বিহারের ঐতিহাসিক অধ্যাপক কাশীপ্রসাদ জয়সোয়াল প্রমুখ) প্রখ্যাত বিজ্ঞানী-ঐতিহাসিক মনে করেন বাংলা সনের উদ্ভাবক সম্রাট আকবর। তিনি তাঁর রাজ্য শাসনের ২৯ বছরে (হিজরি ৯৯২ এবং ১৫৮৪ সালে) পঞ্জিকা সংস্কারে হাত দেন। তিনি তার নবরতœসভার জ্যোতির্বিজ্ঞানী ফতেউল্লাহ সিরাজির নেতৃত্বে ভারতের বিভিন্ন অঞ্চলের সনকে সৌর ও চান্দ্র বৈশিষ্ট্যে সমন্বিত করেন। তিনি একটি কেন্দ্রীয় ইলাহি সন করেছিলেন, কিন্তু বিভিন্ন অঞ্চলের ঋতু ও কৃষি উৎপাদনের দিকে লক্ষ্য রেখে প্রজাদের খাজনা দেওয়ার সুবিধার্থে নানা আঞ্চলিক সনের প্রবর্তন করেন বা আঞ্চলিক সনের কাঠামো নির্দেশ করে দেন। সেই কাঠমো-সূত্র অবলম্বন করেই কোনো কর্তৃপক্ষ বা আঞ্চলিক অধিপতি বাংলা সন চালু করেন। আমরা মনে করি নবাব মুরশিদ কুলি খান বাংলা সনে প্রবর্তক। আকবর অন্য যে আঞ্চলিক সন প্রবর্তন করেন তা হলো উড়িষ্যার আমলি সন, বিলায়েতি সন, সুরাসানি সন ইত্যাদি। এই সনগুলোকে বলা হয় ‘ফসলি সন’। বাংলা সনও তেমনি ফসলি সন। “আইন-ই-আকবরি থেকে জানা যায়, সম্রাট এমন একটি ত্রুটিমুক্ত এবং বিজ্ঞানসম্মত সৌর সনের প্রতিষ্ঠা করতে চেয়েছিলেন, যা জাতি-ধর্ম নির্বিশেষে সবার জন্যই আদর্শ হবে। বাংলা সনের মধ্যে তার সে আকাক্সক্ষা পূর্ণ হয়েছিল বলে লক্ষ করি। কেননা বাংলা সন যেমন হিজরি সন নয়, তেমনি এটি ইলাহি সনের উপজাত হলেও মূল ইলাহি সন থেকে ভিন্ন। হিজরি সন নয়, তেমনি এটি ইলাহি সনের উপজাত হলেও মূল ইলাহি সন থেকে ভিন্ন। হিজরি সনের ওপর ভিত্তি করা হলেও এর গঠন-পদ্ধতি ভারতীয় শকাব্দের মতো, তবে এটি শকাব্দের সমগোত্রীয় নয়। শকাব্দের সঙ্গে এর সম্পর্ক এইটুকু যে, এর মাস ও দিনের নাম শকাব্দ থেকে নেওয়া হয়েছে।”\nবাংলা সন একেবারেই স্বকীয়। আমাদের এ অঞ্চলে ২৪টির মতো সন ছিল। সেসব সন রাজা-বাদশাহ, ধর্ম বা সীমিত অঞ্চলের (ত্রিপুরা রাজ্য), কিন্তু বাংলা সন বাংলাদেশ ও জাতির নামে। তাই এ সন বাঙালির এত প্রিয়, জনজীবনে এত গুরুত্ববহ।\nভারত উপমহাদেশে পঞ্জিকা-সংস্কার উদ্যোগ প্রথমে নেওয়া হয় মহারাষ্ট্রে। লোকমান্য বালগঙ্গাধর তিলক, শঙ্করবালকৃষ্ণ দীক্ষিত (দ্র. The Indian Calender, Robert Sewel & Sankara Balkrishan Dikshit : M. B. Das Publishers, Delhi, 1995), ভেংকটেশ বাপুশাস্ত্রী কেতকর, যোগেশচন্দ্র রায় বিদ্যানিধি, ড. মেঘনাদ সাহা ও ড. মুহম্মদ শহীদুল্লাহ্ প্রমুখ। শহীদুল্লাহ্ বাংলা একাডেমীর পঞ্জিকা সংস্কার কমিটির প্রধান ছিলেন। তাঁর সংস্কারের পর বিশেষজ্ঞদের নিয়ে গঠিত একটি টাস্কফোর্স শহীদুল্লাহ্ কমিটির সংস্কার প্রস্তাবনার উন্নয়ন সাধন করেন। তা নিম্নরূপ :\n১. সাধারণভাবে বাংলা বর্ষপঞ্জির বৈশাখ থেকে ভাদ্র মাস পর্যন্ত প্রতিমাসে ৩১ দিন এবং আশ্বিন থেকে চৈত্র মাস পর্যন্ত প্রতিমাসে ৩০ দিন গণ্য করা হবে।\n২. গ্রেগরীয় বর্ষপঞ্জির অধিবর্ষে যে বাংলা বছরের ফাল্গুন মাস পড়বে সেই বাংলা বছরকে অধিবর্ষ গণ্য করা হবে।\n৩. অধিবর্ষে ফাল্গুন মাস ৩১ দিনে গণ্য হবে।\n৪. আন্তর্জাতিক রীতি অনুযায়ী রাত ১২টায় তারিখ পরিবর্তিত হবে।\nউপসংহারে বাংলাদেশ এবং পশ্চিম বাংলায় বাংলা সন-তারিখে যে অসামঞ্জস্য দেখা দিয়েছে, সে প্রসঙ্গটি উল্লেখ করা দরকার। এই অসামঞ্জস্যের ফলে নববর্ষ, রবীন্দ্র ও নজরুল জয়ন্তি দুই অঞ্চলে একদিন আগে পরে অনুষ্ঠিত হচ্ছে। এর দায় বাংলাদেশের নয়। শহীদুল্লাহ্র সংস্কারে বিশ্ববিখ্যাত জ্যোতির্পদার্থবিদ মেঘনাদ সাহার সংস্কার প্রস্তাবকেই বাংলা একাডেমীর পঞ্জিকা সংস্কারে গ্রহণ করা হয়েছিল। পরবর্তীকালে ভারতে ড. সাহার প্রস্তাবের কিছু সংশোধন করে এস.পি. পাণ্ডে কমিটি ১৪ই এপ্রিলে পহেলা বৈশাখ নির্দিষ্ট করে দিয়েছেন। ভারত সরকার কর্তৃক গৃহীত পাণ্ডে শীর্ষক কমিটির রিপোর্টে বলা হয় “The Year shall start with the month of vaisaka when the sun enters niranayana mesa rasi which will be 14th April of the Gregorian calendar. (Indian Journal of History of sciences 39.4(2004) 519-534). বাংলা একাডেমীর টাস্কফোর্সও একই তারিখে পহেলা বৈশাখ নির্দিষ্ট করেছেন এবং বাংলাদেশে সরকারিভাবে তা চালু হয়েছে। কিন্তু ভারতে সেখানকার পঞ্জিকাকারদের ব্যবসায়িক স্বার্থে পান্ডে কমিটির রিপোর্ট কার্যকর হয় নি।\nশামসুজ্জামান খান: প্রাবন্ধিক এবং বাংলা একাডেমীর মহাপরিচালক।\nPosted by Sumi Khan at 2:36 AM\nবাংলা সন ও পঞ্জিকার ইতিহাস ও সংস্কার- শামসুজ্জামান...


আরেফিন নামের অর্থ কি | ইসলাম কি বলে? (বিস্তারিত) - ব্রেইন ক্যান্ডি\nব্রেইন ক্যান্ডি কিডসনামের অর্থআরেফিন নামের অর্থ কি | ইসলাম কি বলে? (বিস্তারিত)\nআরেফিন নামের অর্থ কি - ইসলামিক ও আরবি অর্থ জানুন\nআরেফিন (Arefin) নামটি বাংলাদেশ ও ভারতের অন্যতম জনপ্রিয় একটি নাম। তাই আপনি যদি আরেফিন নামের অর্থ কি ও আরেফিন নামের আরবি ইসলামিক অর্থ খুঁজে থাকেন তবে ব্রেইন ক্যান্ডি কিডস এর আজকের এই লিখাটি আপনার জন্যই।\nবন্ধুরা, আপনারা অনেকেই জানতে চান আরেফিন নামের অর্থ কি, আব্দুল্লাহ আল আরেফিন নামের অর্থ কি, আরেফিন নামের আরবি অর্থ কি, আরেফিন নামের ইসলামিক অর্থ কি, আব্দুর আরেফিন নামের আরবি অর্থ কি, Arefin namer ortho ki, Arefin নামের অর্থ কি, Arefin name meaning in bangla, ইত্যাদি। যা এই পোস্ট পড়লে আপনি জানতে পারবেন। আরেফিন নাম রাখা যাবে কি, আরেফিন নামের অর্থ, আরেফিন নামের বাংলা অর্থ কি।\n“আরেফিন”, সুন্দর এই নামের ব্যবহার বাংলাদেশে ক্রমাগত বেড়েই চলেছে, শুধু বাংলাদেশেই নয় সম্প্রতি আরেফিন নামটির ব্যবহার ভারতেও বাড়ছে। তাই আপনার কিংবা আত্মীয় স্বজনের সন্তানের নাম হিসেবে আরেফিন অবশ্যই পছন্দ তালিকার শীর্ষে থাকবে বলে আশা করাই যায়।\n1 আরেফিন (Arefin) নাম রাখা যাবে কি?\n2 আরেফিন নামের অর্থ কি (Arefin namer ortho ki)\n3 আরেফিন নামের আরবি অর্থ কি\n4 আরেফিন নামের ইসলামিক অর্থ কি\n5 আরেফিন নামের বানান ইংরেজিতে\n6 আরেফিন নামের ছেলেরা বড় হয়ে কেমন হয়?\n7 আরেফিন দিয়ে আপনার শিশুর জন্য কিছু ভালো নাম\n8 তামাম দুনিয়ায় আরেফিন নামের যত বিখ্যাত ব্যক্তি ও বিষয়\nআরেফিন (Arefin) নাম রাখা যাবে কি?\nহ্যা পাঠক, আরেফিন নামটি অবশ্যই রাখা যাবে। আরেফিন একটি ইসলামিক নাম, ধর্মীয় দৃষ্টিতেও আরেফিন নামটি রাখার ক্ষেত্রে কোনো বাধা নেই।\nআরেফিন (Arefin) নামের অর্থ গুরুতর, আনন্দদায়ক, বন্ধুত্বপূর্ণ। আবার, ধর্মীয় ও বাংলা অভিধান ভেদে আরেফিন নামের অন্য একটি অর্থ হলো উদার, মনোযোগী।\nআরেফিন নামের আরবি অর্থ হলো উদার, মনোযোগী। আরবি সাহিত্য ঘাটলে হয়ত আরেফিন (Arefin) নামটি বেশ কয়েকবার পাওয়া যাবে।\nআরেফিন নামের ইসলামিক অর্থ গুরুতর, আনন্দদায়ক, বন্ধুত্বপূর্ণ। এছাড়াও আরেফিন নামের অন্যান্য অর্থের মধ্যে উদার, মনোযোগী কেউ বিবেচনায় আনা হয়।\nআরেফিন নামের অর্থ কি – ইসলামিক ও আরবি অর্থ\nআরেফিন নামের বানান ইংরেজিতে\nইংরেজিতে আরেফিন নামের বানান হলো Arefin.\nআরেফিন নামের ছেলেরা বড় হয়ে কেমন হয়?\nআরেফিন নামের শিশুরা তো আর সারাজীবন শিশু থাকেনা, একসময় তারা বড় হয় , এসময় পাল্টায় আরেফিনর আচরন। তবে আরেফিন নামের ছেলেদের মনটা বড় বেলায়ও শিশুদের মতই কোমল থাকে। বাবা মা কে অত্যন্ত শ্রদ্ধা করে ও আত্মীয়দের সাথে সুসম্পর্ক বজায় রাখে। আরেফিন নামের বাচ্চারা কখনো মিথ্যার আশ্রয় নেয়না, তবে এর পেছনে পিতা মাতার অবদানই বেশি রাখতে হয়।\nআরেফিন দিয়ে আপনার শিশুর জন্য কিছু ভালো নাম\nআশা করি আরেফিন নামটি আপনার পছন্দ হয়েছে, তাই যদি আপনি আপনার শিশুর জন্য আরেফিন (Arefin) নামটি রাখতে চান তাহলে নিচে সাজেশন লিস্টে পছন্দসই ভালো নামটি বেছে নিতে পারেন।\nরাকিব হাসান আরেফিন\nমুশফিকুর রহমান আরেফিন\nআরেফিন হাসান আরেফিন\nআরেফিন বিন রাশেদ\nআবরার ইয়াসিন আরেফিন\nতাহমিদ হাসান আরেফিন\nতাশাহুদ আহমেদ আরেফিন\nতরিকুল ইসলাম আরেফিন\nরিফাত ইসলাম আরেফিন\nরাকিবুল ইসলাম আরেফিন\nতওসিব আহমেদ আরেফিন\nআরেফিন আহমেদ রাজু\nওমর ফারুক আরেফিন\nরায়ান কবির আরেফিন\nতামাম দুনিয়ায় আরেফিন নামের যত বিখ্যাত ব্যক্তি ও বিষয়\nআরেফিন নামের কোনো বিখ্যাত ব্যক্তি আমাদের ডাটাবেজ এ নেই। যদিও সারা পৃথিবীতে আরেফিন (Arefin) নামের বিখ্যাত ব্যক্তিরা ছড়িয়ে ছিটিয়ে আছে কিন্তু বলার মতো বিশ্বখ্যাত ব্যক্তি আপাতত নেই, তবে পরে পাওয়া গেলে জানান হবে।


কুমিল্লার এক মামালায় খালেদার জামিন শুনানি মুলতবি\nঢাকা, ১৯ সেপ্টেম্বর ২০১৮, বুধবার ()\nহাবিব-উন-নবী খান সোহেল আটক\nমৃতেরাও নাকি এখন সরকারবিরোধী লড়াই করে: নজরুল\nমাথাপিছু আয় ১৭৫১ ডলার, দারিদ্র্যের হার কমে ২১.৮\nবিদেশে দৌড়ঝাঁপ করে কোনও লাভ হবে না: বিএনপিকে হাছান\nকারও ক্ষমতার সিঁড়ি হবে না জাতীয় পার্টি: এরশাদ\nইভিএম’র অপব্যবহার যেন না হয়: প্রধানমন্ত্রী\nশান্তির বার্তা নিয়ে পিয়ংইয়ংয়ে দ.কোরীয় নেতা\nসাতক্ষীরার সাবেক ডিসি-ইউএনওসহ ৩ জনের কারাদণ্ড\n২১ আগস্ট মামলার রায় ১০ অক্টোবর\n‘আশুরা উপলক্ষে সুনির্দিষ্ট হুমকি নেই’\n১০ জুন ২০১৮, রবিবার\nপ্রকাশিত: 1:09 আপডেট: 3:20\nকুমিল্লায় নাশকতার অভিযোগে দায়ের করা বিশেষ ক্ষমতা আইনের মামলায় বিএনপি চেয়ারপারসন খালেদা জিয়ার জামিন চেয়ে করা আপিল আবেদনের শুনানি আগামীকাল সোমবার (১১ জুন) পর্যন্ত মুলতবি করেছেন হাইকোর্ট।\nউভয়পক্ষের শুনানি নিয়ে রবিবার (১০ জুন) বিচারপতি মো. শওকত হোসেন ও বিচারপতি আবু তাহের মো. সাইফুর রহমানের হাইকোর্ট বেঞ্চ এ আদেশ দেন।\nআদালতে খালেদা জিয়ার আবেদনের পক্ষে শুনানি করেন অ্যাডভোকেট খন্দকার মাহবুব হোসেন। সঙ্গে ছিলেন ব্যারিস্টার এএম মাহবুব উদ্দিন খোকন, ব্যারিস্টার কায়সার কামাল, ব্যারিস্টার একেএম এহসানুর রহমান, অ্যাডভোকেট মো. মাসুদ রানা প্রমুখ। অন্যদিকে রাষ্ট্রপক্ষে ছিলেন অ্যাটর্নি জেনারেল মাহবুবে আলম, অতিরিক্ত অ্যাটর্নি জেনারেল মুরাদ রেজা, ডেপুটি অ্যাটর্নি জেনারেল একেএম আমিন উদ্দিন প্রমুখ।\nএর আগে কুমিল্লায় নাশকতার অভিযোগে দায়ের করা বিশেষ ক্ষমতা আইনের মামলায় বিএনপি চেয়ারপারসন খালেদা জিয়ার জামিন চেয়ে করা আপিল আবেদনের ওপর গত ৭ জুন শুনানি হয়। শুনানিকালে খালেদা জিয়ার আইনজীবীরা তার জামিন আবেদনের শুনানি করতে বিচারিক আদালতের (খালেদা জিয়ার আবেদনের শুনানি বিচারিক আদালতে চলমান) প্রতি নির্দেশনা চেয়ে আবেদন জানায় এবং এ সংক্রান্ত গত ৬ জুনের হাইকোর্টের একটি রায় আদালতে উপস্থাপন করেন। কিন্তু সে রায়টি পড়তে অ্যাটর্নি জেনারেল মাহবুবে আলম আজ রবিবার (১০ জুন) পর্যন্ত সময় আবেদন করেন।\nএরপর আদালত সময় মঞ্জুর করে মামলার শুনানি মুলতবি রেখেছিলেন। তবে রবিবার (১০ জুন) পুনরায় শুনানি নিয়ে মামলাটি আগামীকাল পর্যন্ত মুলতবি করেন আদালত।\n২০ দলীয় জোটের অবরোধ চলাকালে ঢাকা-চট্টগ্রাম মহাসড়কের চৌদ্দগ্রামে বাসে দুষ্কৃতিকারীদের ছোড়া পেট্রোল বোমার ঘটনায় ২০১৫ সালের ৩ ফেব্রুয়ারি পুলিশ বাদী হয়ে এ মামলা করেন। এরপর চলতি বছরের গত ২৮ মে কুমিল্লার একটি আদালতে প্রোডাকশন ওয়ারেন্ট জারিপূর্বক জামিন আবেদন করেন খালেদা জিয়া। সে আবেদন নামঞ্জুর করে আগামী ৮ আগস্ট মামলার পরবর্তী শুনানির দিন ধার্য করেন বিচারিক আদালত। কিন্তু তার আগেই ওই আদেশের বিরুদ্ধে গত ৫ জুন হাইকোর্টে জামিন আবেদন করেন খালেদা জিয়া।\nপ্রসঙ্গত, জিয়া অরফানেজ ট্রাস্ট দুর্নীতি মামলায় গত ৮ ফেব্রুয়ারি খালেদা জিয়াকে পাঁচ বছরের কারাদণ্ড দেন রাজধানীর বকশীবাজারে স্থাপিত অস্থায়ী পঞ্চম বিশেষ জজ আদালত। রায় ঘোষণার পরপরই তাকে ওই দিন বিকালে নাজিম উদ্দিন রোডের পুরনো কেন্দ্রীয় কারাগারে নিয়ে যাওয়া হয়। তিনি এখন সেখানেই আছেন।\nব্রেকিংনিউজ/ এমকে/ এসএ\nজাতীয় নির্বাচন বন্ধ চেয়ে হাইকোর্টে রিট\nহাইকোর্টে আবারও শহিদুলের জামিন আবেদন\n২১ আগস্ট গ্রেনেড হামলা মামলা: রায়ের তারিখ জানা যাবে আজ\nবঙ্গবন্ধুর খুনি রশিদের জামাতার স্বীকারোক্তি\nচার মামলায় আগাম জামিন পেলেন তৈমুর\nখন্দকার মাহবুবসহ বিএনপিপন্থি ৬ আইনজীবীর আগাম জামিন\nশহিদুলকে ডিভিশন দেয়ার আদেশ ‘আপাতত’ বহাল\nডাকসু নিয়ে হাইকোর্টের রায় স্থগিত চায় ঢাবি\nটাঙ্গাইলে যুবকের লাশ উদ্ধার\nযশোরে ইয়াবাসহ সরকারি কর্মকর্তা আটক\nমেসি জাদুতে বার্সার জয়\nপ্রতারক চক্র থেকে সাবধান থাকতে শিক্ষা মন্ত্রণালয়ের সতর্কবার্তা\nনওগাঁয় বঙ্গবন্ধু জাতীয় গোল্ডকাপ ফুটবল টুর্নামেন্টের ফাইনাল খেলার পুরস্কার বিতরণ\nঅবশেষে জবির সমাবর্তনের কমিটি গঠন


বিচার-অবিচারের খতিয়ানঃ জামায়াত নেতা কামারুজ্জামানের মৃত্যুদণ্ড ঘোষণা – Nationalist View\nকজন নাগরিক হিসেবে অবশ্যই মত প্রকাশের স্বাধীনতা রয়েছে। তবে তা পেশ করার মতলব কী, সেটা দ্বারা কী দেশের বিন্দুমাত্র উপকারে আসবে? আদার ব্যাপারী হয়ে জাহাজের খবর রাখার মত অবস্থা। আর যাই হোক সবাই মত প্রকাশ করলে তো আর ফলোআপ হবে হবে না। কারণ সেজন্য তো গণমান্য হওয়া লাগবে। সরকারের এম.পি. মন্ত্রী কিংবা পার্টির কোন রাঘব বোয়াল। কী কথা বলছে বড় বিষয় নয়। কে বলছে, কোন ভঙ্গিতে বলছে। সেখানে যুদ্ধাপরাধীদের বিচারের দাবি আছে কিনা, জামায়াত-শিবির নিষিদ্ধের প্রস্তাব তো থাকতেই হবে। ব্যাস গুরুত্ব সহকারে লিড নিউজে ছাপা হবে। পত্রিকা খুললেই যদ্ধাপরাধীদের বিচারে দাবি অপরদিকে প্রহসনের বিচার উলে-খ পূর্বক তা বন্ধের পাল্টাপাল্টি বক্তব্য ও মন্তব্য। সব মিলিয়ে এখন প্রধান ইস্যু সেটা জামায়াত-শিবির। কারা এই জামায়াত-শিবির। কী চায় তারা, কী কারণে তাদেরকে বিচারের মুখোমুখি করা হলো সব থলের খবর বেরিয়ে আসছে ধীরে ধীরে। আমি প্রকৃত যুদ্ধাপরাধীদের বিচারের মুখোমুখিকে বিন্দু মাত্র বিরোধিতা করতে চাই না। বরং প্রকৃত যুদ্ধাপরাধীদের সর্বোচ্চ শাস্তি দাবি করছি। তবে বিচারের নামে প্রহসন এবং দেশকে অস্থিতিশীল একটি রাষ্ট্রে পরিণত করার বিষয়টি কোনভাবে মেনে নেওয়া যায় না। বার বার সরকারের পক্ষ থেকে বলা হচ্ছে- দেশকে কলঙ্কমুক্ত করার জন্য জামায়াত নেতাকে যুদ্ধাপরাধের দায়ে বিচারের কাঠগড়ায় উঠানো হয়েছে। তাদেরকে ফাঁসি নিশ্চিত করার মাধ্যমে দেশে শান্তি ফিরে আসবে। দেশ সমৃদ্ধির পথে এগিয়ে যাবে সেই প্রত্যয় নিয়ে বিচারের কার্যক্রম চলছে। স্যালুট যুদ্ধাপরাধীদের বিচারের সিদ্ধান্ত নেওয়ার জন্য। তবে প্রশ্ন, শুধু জামায়াত ইসলামী কি যুদ্ধাপরাধী?\nযুদ্ধাপরাধীদের বিচারের মাধ্যমে যদি বাংলাদেশকে ক্ষুধা, দারিদ্র, বেকার, সন্ত্রাস মুক্ত করা সম্ভব হয় তবে সেটা এতো দিন পরে হলো কেন? ৪৩ বছর আগে হলে তো বাংলাদেশ আরো এগিয়ে যেতে পারত। এ থেকে কী বুঝা যায় না, বিচারটা আসলে বিচারিক উদ্দেশ্যে না, নিছক একটি দল, গোষ্ঠী বা আদর্শকে ধবংস করার সিদ্ধান্ত। ইতিমধ্যে জামায়াত নেতা কাদের মোল¬াকে ফাঁসি দিয়েছে সরকার। মাওলানা একে এম ইউসুফ ও অধ্যাপক গোলাম আজমের মৃত্যু হয় জেলখানাতে। মাওলানা দেলোয়ার হোসাইন সাঈদীকে আমৃত্যুদণ্ড। কামারুজ্জামানকে ফাঁসি দেওয়ার প্রস্তুতি চলছে। এভাবে হয়তো আরো অনেক নেতাকে ফাঁসি দেওয়া হবে। মানে সরকার তার রাষ্ট্রীয় ক্ষমতা বলে ফাঁসি কার্যকর করবে। কিন্তু এর পরের ইতিহাস কী হবে? দৈনিক জনকণ্ঠে বিশিষ্ট সাংবাদিক ও কলামিস্ট আবদুল গাফফার চৌধুরীর একটি কলাম পড়েছিলাম। সম্ভবত এ বছরের শুরুর দিকে, শেখ হাসিনার প্রত্যাবর্তন দিবস উপলক্ষে লেখাটি প্রকাশ হয়েছিল। আওয়ামী লীগ নেতা নুহ আলম লেলিনকে উদ্দেশ্য করে বোধয় তিনি লিখেছিলেন।\nবাংলাদেশ আওয়ামী লীগ কর্তৃক একটি স্মারক প্রকাশ করা হয়। সেখানে সম্পাদনা পরিষদে ছিলেন জনাব নুহ আলম লেলিন। চৌধুরী সাহেব একটা প্রবন্ধ জমা দেওয়া সত্ত্বে তার ঐ লেখাটি না ছেপে একটি কবিতা ছাপা হয়। জনাব আবদুল গাফফার চৌধুরী আফসোস করে লেখাটিতে বলেছিলেন বঙ্গবন্ধুর মৃত্যুর পর তার নাম নেওয়ার মত লোক ছিল না। অথচ আমি দু’হাতে লিখে গেছি। কিন্তু আজ কেন যেন অবমূল্যায়নের চোখে দেখা হয়। তার ঐ লেখাটি আওয়ামী লীগকে এতটুকু ম্যাসেস দিতে চায় এমন সংকটপূর্ণ দিন আওয়ামী লীগের জন্য অপেক্ষা করছে। যেদিন আর কেউ শেখ হাসিনার নাম নেবে না। আওয়ামী লীগ এর নাম উচ্চারণ করবে না। জয় বাংলা জয় বঙ্গবন্ধু এই শে¬াগানটি বোধহয় আর জোরে সোরে শোনা যাবে না।\nভূয়া মুক্তিযোদ্ধা সচিবের পদত্যাগ :\nএতোদিন যুদ্ধাপরাধী আর রাজাকারের দোসরদের বিচারের দাবি দেখে আসছি। তর্ক বিতর্কের যেন শেষ নেই। একদা আমার এক বন্ধুর সঙ্গে কথা প্রসঙ্গে বন্ধু আমার বলে ফেললেন, জামায়াত নেতারা রাজাকার না হলে কী তাদেরকে রাজাকার বলা হচ্ছে। তিনি কোনো ভাবেই তার অবস্থান থেকে দূরে আসলেন না। তিনি বুঝাতে চাইলেন মুক্তিযোদ্ধারাই তো স্বাক্ষ্য দিচ্ছেন তারা রাজাকার। জোর পূর্বক রিমান্ডের ন্যায় সবাইকে বিশ্বাস করতে হচ্ছে। অবশেষে বেরিয়ে এলো রাজাকার আর মুক্তিযোদ্ধাদের সার্টিফিকেট ও খেতাবের মূল ইতিহাস। আর প্রমাণিত হলো রহস্যময় একটি ভৌতিক গল্পের নাম ‘যুদ্ধাপরাধ ট্রাইব্যুনাল’। স্বাস্থ্য সচিব এম. নিয়াজ উদ্দীন মিয়া ও সরকারি কর্মকমিশনের (পিএসি) সচিব এ.কে এম আমির হোসেন। জালিয়াতির মাধ্যমে তারা মুক্তিযোদ্ধা সনদ কিনে নেয়। জাতির কাছে স্পষ্ট যে মুক্তিযুদ্ধের চেতনা আজ বেচা কেনা হয়। নিরাপরাধী মানুষকে রাজাকার সাজানো যায়। অমুক্তিযোদ্ধাকে মুক্তিযোদ্ধা বানানো যায়। ধিক এই সব চেতনা ব্যবসায়ী মত্তসুমী দেশ প্রেমিকদের।\nজামায়াত নেতা কামারুজ্জামানের ফাঁসি স্থগিত দাবি :\nবাংলাদেশ জামায়াত ইসলামীর সহকারি সেক্রেটারী জেনারেল মুহাম্মদ কামারুজ্জামানকে ১৯৭১ সালে স্বাধীনতা যুদ্ধে বিরোধিতা, হত্যা, খুন, ধর্ষণ, লুন্ঠন সহ নানা অভিযোগে ফাঁসির রায় ঘোষণা করেছে সরকার। তবে রায় কার্যকর নিয়ে বিব্রতকর। কামারুজামানের বিরুদ্ধে অভিযোগ ২৭০ দিনে ১৭০ জন নারীকে ধর্ষণ, সোহাগপুরে মানুষ মেরে ট্রাকে করে শেরপুরে নিয়ে যায়। প্রিন্সিপাল আঃ হান্নানকে নির্যাতন সহ আরো কত কী…। মুহাম্মদ কামারুজ্জামান, ঢাকা বিশ্ববিদ্যালয়ের ভিসি প্রফেসর ড. আ আ স ম আরেফিন সিদ্দিকীর বন্ধু। দু’জনই ঢাকা বিশ্ববিদ্যালয়ে সাংবাদিকতা বিভাগে পড়াশোনা করেছেন। ভাবতে অবাক লাগে একজন রাজাকার কী করে ঢাকা বিশ্ববিদ্যালয়ে পড়াশোনা করতে পারে। সেখানে কী মুক্তিযুদ্ধের চেতনা লালনকারী কেউ ছিল না? সেই সময় আজকের শাহবাগীদের পূর্বসুরীরা কেন তার ছাত্রত্ব বাতিলের দাবি তুলেনি? তাকে তো সেই সময় বিচারের মুখোমুখি করতে পারতো। কিন্তু কেন সেই সময় এ কাজটি করেনি? আমরা এখনো গ্রাম অঞ্চলে দেখি কেউ যদি সন্ত্রাসীপনায় সীমা অতিক্রম করে তখন সাধারণ লোকজন জনমত গঠন করে ঐ এলাকাকে মুক্ত করে। কামারুজ্জামান যদি এতো বড় সন্ত্রাসী হয় রাজাকার হয়, ধর্ষণকারী হয় তাহলে কেন তাকে এতাদিন বাঁচিয়ে রাখা হলো। সাধারণ মানুষ কেন তার বিরেুদ্ধে ফুঁসে উঠলো না। ১৯৭১ সালে যারা মুক্তিযোদ্ধা করেছিল তাদের অনেকেই তো এখনো বেঁচে আছে। আর ঐ সময় যে সব নারীরা কামারুজ্জামানের হাতে লাঞ্ছিত হয়েছিল তারা কেন কামারুজ্জামানের বিরুদ্ধে ইতিপূর্বে কোনো অভিযোগ তুলেনি। এমন কি ২০০৯ সালের পূর্বে কোনো থানায় তার বিরুদ্ধে এ সংক্রান্ত কোনো মামলা ছিল না। আর ধর্ষিতা ১৭০ জন নারী সবাই কী মারা গেছে! আজকে তারা কেন কামারুজ্জামানের বিরুদ্ধে মানব বন্ধন করে না। তারা কেন তার বিচার চাই না। সব দায় বুঝি আওয়ামী লীগের! ২০০৯ সালে ন্যাশনাল ডেমোক্রেটিক ইনস্টিটিউট ফর ইন্টারন্যাশনাল অ্যাফিয়ার আয়োজিত এক প্রোগামে ড. সুলতানা কামালের সাথে একই মঞ্চে বক্তব্য দিয়েছিলেন মুহাম্মদ কামারুজ্জামান। এছাড়া আরো অনেক প্রোগ্রামে কামারুজ্জামান সম্পৃক্ত থেকে সামাজিক উন্নয়ন মূলক কাজ করেছেন। আওয়ামী লীগের অনেক সিনিয়র নেতাদের সাথে তার অসংখ্য ফাইল ফুটেজ আছে। যখন একই সাথে আন্দোলন সংগ্রাম করেছেন তখন কেন কামারুজ্জামান রাজাকার হননি সে বিষয়ে আজ প্রশ্ন ছুঁড়ে দিয়েছে সাধারণ মানুষ। শেরপুর জেলা মুক্তিযোদ্ধা সংসদের বর্তমান জেলা কমান্ডার ’৭১ এর রনাঙ্গনের বীর মুক্তিযোদ্ধা জনাব নূরুল ইসলাম হিরুর ছোট বোন মিসেস নূর নাহারের সাথে ১৯৭৮ সালে জামায়াত নেতা কামারুজ্জামানের বিয়ে হয়। কামারুজ্জামান যদি রাজাকার হতো তাহলে কী একটি মুক্তিযোদ্ধা পরিবার তার সাথে আত্মীয়তা করতো? এ প্রশ্নগুলোর জবাব আওয়ামী লীগের কেউ কী দিতে পারবে? এদিকে কামারুজ্জামানের মৃত্যুদণ্ড স্থগিত রাখার জন্য নির্দেশ দিয়েছে আন্তর্জাতিক মানবাধিকার সংস্থাগুলো। তবে আন্তর্জাতিক মানবাধিকার সংগঠন গুলোর কঠোর সমালোচনা করে আওয়ামী লীগের সভাপতিমন্ডলীর সদস্য শেখ ফজলুল করিম সেলিম বলেছেন, ইউরোপীয় ইউনিয়ন, হিউম্যান রাইটস্ ওয়াচ, জাতিসংঘের মানবাধিকার সংস্থা- এরা কাদের মানবাধিকার রক্ষা করে? এরা অপরাধীদের মানবাধিকার রক্ষা করে। আটলান্টিকের ওপারে রাখো তোমাদের ঐ মানবাধিকার। এখানে (বাংলাদেশে) ঐ মানবাধিকার চলবে না। শেখ সেলিম আরো বলেন, তোমাদের আইন দিয়ে এখানে বিচার হয় না। আমার দেশের আইনেই আমরা বিচার করছি। কারো রক্ত চক্ষুকে বাংলাদেশ ভয় পায় না। বেশি বাড়বা না! তোমাদের মানবাধিকার আটলান্টিকের ওপারে রাখো। ইউরোপের ওপারে রাখো। আমাদের দেশের বিচার ব্যবস্থা নিয়ে কথা বলবা না। মহানগর নাট্যমঞ্চে যুবলীগের ৪২তম প্রতিষ্ঠা বার্ষিকী সফল করতে ১০ নভেম্বর ২০১৪ সংগঠনের ঢাকা জেলা প্রতিনিধি সভায় তিনি এসব কথা বলেন।\nউল্লেখ্য, ৫ জানুয়ারির নির্বাচনকে বৈধতা নেওয়ার জন্য কেন আওয়ামী লীগ ব্যস্ত হয়ে পড়ে? যখন বিভিন্ন রাষ্ট্রের কাছ থেকে শুভেচ্ছা চাওয়া হয়েছিল তখন কী লজ্জা করেনি?\nবাংলাদেশ একটি ভয়ানক কারাগারের নাম। যার জেলারের নাম শেখ হাসিনা (জন পিলজার)। ৭০ থেকে ৭৫ বছর নিষিদ্ধ ছিল ইখওয়ানুল মুসলিমীন, ১৫-১৬জন নেতাদের ফাঁসি দেওয়ার পরও আজও নিশ্চিহ্ন হয়নি দলটি। জামায়াতও হবে না (মাহমুদুর রহমান মান্না)। পরিশেষে এতোটুকুই বলব- যুদ্ধাপরাধীদের বিচার চাওয়া মানেই মুক্তিযুদ্ধের চেতনার প্রতিফলন নয়। বরং নাগরিক জীবনের অধিকার সংরক্ষণের নামই স্বাধীনতা। এ অধিকার সংরক্ষণে আওয়ামী লীগ যদি ব্যর্থ হয়ে জনগণের উপর জুলুম নির্যাতনে আরো বেপরোয়া হয়ে ওঠে তবে ইতিহাসে আওয়ামী লীগের স্থান কোথায় থাকবে তা সময় সাপেক্ষ মাত্র।\nপ্রাচীন এবং বৈশিষ্ঠমন্ডিত কিছু ছবির সংগ্রহ...


যুগান্তর ডেস্ক ২৩ অক্টোবর ২০১৮, ২২:২৬ | অনলাইন সংস্করণ\nতসলিমা নাসরিন ও মাসুদা ভাট্টি। ছবি: সংগৃহীত\nসম্প্রতি একটি বেসরকারি টিভি চ্যানেলের টকশোতে সাংবাদিক মাসুদা ভাট্টিকে 'চরিত্রহীন নারী' বলায় তত্ত্বাবধায়ক সরকারের সাবেক উপদেষ্টা ব্যারিস্টার মইনুল হোসেনকে নিয়ে বিতর্ক চলছেই। মানহানির মামলা থেকে শুরু করে তীব্র সমালোচনার ঝড় বইছে দেশ-বিদেশে।\nএ ঘটনায় মাসুদা ভাট্টির সমালোচনায় সরব আলোচিত লেখিকা তসলিমা নাসরিন। তিনিও গত রোববার এক ফেসবুক স্ট্যাটাসে মাসুদা ভাট্টিকে 'ভীষণ রকম চরিত্রহীন' বলেন। তার এ মন্তব্যের পাল্টা জবাবও দিয়েছেন মাসুদা ভাট্টি।\nলোকে কার পক্ষে থাকে? ক্ষমতার পক্ষে নাকি অনাথের পক্ষে? অবশ্যই ক্ষমতার পক্ষে। তাই আছেও সে রকম। ক্ষমতা অন্যায় করলেও ক্ষমতাকে 'ভিকটিম' সাজানো হয়েছে। অনাথের সব দোষ। অনাথ কেন সত্যটা বলে দিল, কেন অসময়ে হাটে হাঁড়ি ভাঙল? সরকারি লোকেরা এক পক্ষ। বিশাল সেই পক্ষ। অন্যদিকে আমি একা। সরকারবিরোধী লোকেরা আমার পুরনো শত্রু। তারাও তো এককালের সরকার। কোনো তফাত নেই ওদের আর তাদের ভেতর। সবাই তসলিমাবিরোধী।\nমাসুদা ভাট্টি নামক ক্ষমতাবান আমার সত্য ফাঁসের 'জবাব' দিয়েছে। জবাব তো নয়, আবারও এক রাশ মিথ্যের কলস উপুড় করেছে। আমি তাকে আমার পাবলিশার হিসেবে নাকি ফ্যান হিসেবে পরিচয় করিয়েছি, বড় ব্যাপার নয়। সে আমার পাবলিশারও নয়, ফ্যানও নয়। আমাকে দিয়ে মিথ্যে বলিয়ে নিয়েছে নিজের স্বার্থের জন্য।\nসবচেয়ে বড় যে মিথ্যেটি ছিল, সেটি হলো 'সে বাংলাদেশে ফিরে গেলে তাকে মৌলবাদীরা মেরে ফেলবে' -এই মিথ্যে বাক্যটির কারণে সে ব্রিটেনে পলিটিক্যাল এসাইলাম পেয়েছিল। তখন তার পক্ষে নাকি সাংবাদিকরা দাঁড়িয়েছিল, তবে কারো দাঁড়ানোর জন্য কিন্তু তার পলিটিক্যাল এসাইলাম হয়নি, হয়েছে আমার চিঠির কারণে। ইনিয়ে-বিনিয়ে নানা কথা বলল, এই সত্যটা কিন্তু বলল না। ব্রিটেনে পলিটিক্যাল এসাইলাম এবং নাগরিকত্ব পাওয়ার পর আমাকে কিন্তু কোনো ধন্যবাদও দেয়নি। দেবে কেন, আমার পিঠে ছুরি বসাবার জন্য তখন তো ছুরি শানাতে ব্যস্ত ছিল। উপকারীর উপকার স্বীকার করতে তার ইচ্ছে তো হয়ই না, বরং অপকার করতে ইচ্ছে হয়।\nআরও বড় মিথ্যা কথা লিখেছে, সে নাকি আমার বইয়ের সমালোচনা করেছে, ব্যক্তি আক্রমণ করেনি। রিয়েলি? দেখাক তার তিন কিস্তিতে লেখা তসলিমার প্রতি ঘৃণা আর নিন্দা ছুড়ে দেয়া সেই নোংরা গালাগালিগুলো? তার লেখার শিরোনাম ছিল ' তসলিমা নাসরিনের ক-- ফুরিয়ে যাওয়া যৌবনের আত্মযৌবনিক কামশাস্ত্র'। শিরোনাম পড়েই নিশ্চয়ই অনুমান করা যায়, কী বলতে চেয়েছে সে। ওই নোংরা জিনিস আমি রাখিনি, কিন্তু নিজের রচনা তো নিজে সে রেখেছে। দেখাক। মানুষ পড়ুক।\nতসলিমা কুড়ি বছরে কুড়িবার লিখেছে তার কীর্তিকলাপ সম্পর্কে? ২০০৩ থেকে এখন ১৫ বছর। তো এই ১৫ বছরে তাহলে ছন্দ মিলিয়ে তাকে বলতে হবে ১৫ বার। সত্য শতবার উচ্চারণ করতে হয়, ১৫ বার তো কমই। এই ১৫ বছরে তার একবারও কেন ইচ্ছে করল না ক্ষমা চাইতে? আজ যখন বড় বড় বুদ্ধিজীবী আর নারীবাদী দাঁড়িয়ে গেছে মাসুদাকে কেন চরিত্রহীন বলা হলো এই প্রতিবাদে, তখন কেন আমার মনে হবে না এরা সব হিপোক্রিটের জাত? তখনই বলতে ইচ্ছে করেছে চরিত্রহীনকে চরিত্রহীন বলবে না তো কী বলবে! আমি কোনো 'মোক্ষম' সময় বেছে নিইনি। সব সময়ই সত্য বলার সময়। যারা নিজেদের রাজনৈতিক সুবিধা আদায়ে ব্যস্ত, তাদের কাছেই সত্য বলার জন্য এই সময়টা ভালো, ওই সময়টা খারাপ। আমার কাছে নয়।


Diwali 2021: To avoid crown in Diwali make travel plan to these places of the country and enjoy the nature. Diwali 2021: দীপাবলীর ছুটিতে কোলাহল থেকে দূরে, বেরিয়ে আসা যেতে পারে এই জায়গাগুলি থেকে – News18 Bangla\nDiwali 2021: দীপাবলীর ছুটিতে কোলাহল থেকে দূরে, বেরিয়ে আসা যেতে পারে এই জায়গাগুলি থেকে\nDiwali 2021: আলোর উৎসবের রং লাগবে ভারতের বিভিন্ন রাজ্যে। তাই দীপাবলীর ছুটিতে ব্যাগপত্র গুছিয়ে প্রিয়জনকে পাশে নিয়ে বেরিয়ে পড়তে পারেন সেই সব জায়গায়।\n#কলকাতা: ইতিমধ্যেই শুরু হয়েছে উৎসবের মরশুম। ধীরে ধীরে পরিবর্তন আসছে আবহাওয়াতেও। বিদায় নিয়েছে বর্ষা। হিমেল হাওয়ার ছোঁয়াও গায়ে লাগতে শুরু করে দিয়েছে। হেমন্তের এই দারুণ আরামদায়ক আবহাওয়ায় ঘুরে বেড়ানোর জন্য সেরা। পছন্দের মানুষের সঙ্গে সময় কাটানো হোক অথবা অ্যাডভেঞ্চারের নেশা-- ব্যাগ গুছিয়ে বেরিয়ে পড়াই যায়। কারণ সামনেই দীপাবলীর ছুটি। আর আমাদের ভারতবর্ষেই রয়েছে নানা রকম বৈচিত্র্যময় জায়গা (Indian States)। আসুন জেনে নেওয়া যাক, এই সময় কোন কোন জায়গায় যাওয়া (Explore) যেতে পারে।\nসূর্যোদয় হোক অথবা সূর্যাস্ত-- গোয়ার সমুদ্র সৈকতে বসে উপভোগ করা যেতে পারে। এমনিতেই বন্ধুবান্ধব এবং পরিবারের সঙ্গে দীর্ঘ সময় কাটাতে হলে গোয়ার চেয়ে ভালো স্থান আর হতে পারে না।\nযারা শহুরে কোলাহল থেকে কিছু সময়ের জন্য দূরে যেতে চাইছেন, বা বলা ভালো, একটু অন্য রকম ভ্রমণের স্বাদ পেতে চাইছেন, তাঁরা কিন্তু পাহাড়ি রাজ্য উত্তরাখন্ডের দিকে পা বাড়াতে পারেন। নয়নাভিরাম প্রাকৃতিক দৃশ্য এবং সনাতন সংস্কৃতির এমন অপূর্ব মেলবন্ধন চট করে অন্য কোথাও চোখে পড়ে না।\nসিকিম বরাবরই ভ্রমণ পিপাসুদের অত্যন্ত পছন্দের জায়গা। পর্বত ঘেরা ছোট্ট এই রাজ্যের অপরূপ দৃশ্য আমাদের বিভোর করে দেয়। রোজকার হাঁপিয়ে ওঠা ব্যস্ত জীবন থেকে মুক্তি দিয়ে এক অন্য নৈসর্গের জগতে নিয়ে যায়।\nউৎসবের সময় বিশেষ করে দীপাবলির রাজস্থান ভীষণই রঙিন এবং উজ্জ্বল। রংবেরঙয়ের পুরনো প্রাসাদ, ফোর্টে ঘেরা রাজস্থান তো যে কোনও উৎসবের মতোই বৈচিত্র্যময়!\nযে সব পর্যটকেরা অ্যাডভেঞ্চার পছন্দ করেন, তাঁদের জন্য সেরা ঠিকানা হতে পারে-- নাগাল্যান্ড। এই রাজ্যের প্রতিটি বাঁকেই যেন লুকিয়ে রয়েছে রহস্যে হাতছানি। লোকসংস্কৃতি আর লোকাচারের অপূর্ব মেলবন্ধন, অচেনা প্রকৃতির স্বাদ-- এই সব মিলিয়ে অ্যাডভেঞ্চার প্রেমীদের জন্য নাগাল্যান্ড যেন স্বর্গরাজ্য!\nনাগাল্যান্ডেরই আর এক প্রতিবেশি রাজ্য মেঘালয়ও ভ্রমণপ্রেমীদের আকর্ষণ করতে প্রস্তুত। শহুরে কোলাহল থেকে বহুদূরে নির্জন প্রকৃতির কোলে নির্ভেজাল সময় কাটাতে পাড়ি দেওয়াই যায় উত্তর-পূর্ব ভারতের এই রাজ্যে।\nজম্মু এবং কাশ্মীর:\nআমরা সকলেই জানি, পৃথিবীর কোলে একটুকরো স্বর্গ বা ভূস্বর্গই হল জম্মু ও কাশ্মীর। একই সঙ্গে চোখা ধাধানো নৈসর্গিক দৃশ্য আর অ্যাডভেঞ্চার উপভোগ করতে হলে কাশ্মীরের চেয়ে ভালো কিছু হতে পারে না।\nহিমাচল প্রদেশ বরাবরই উৎসবের মধ্যমণি। আর পাহাড়প্রেমীদের কাছে তো স্বর্গই বটে উত্তর ভারতের এই রাজ্য! তাই দীপাবলীর মরশুমে কিন্তু পছন্দের ভ্রমণস্থানের তালিকায় হিমাচল প্রদেশকে রাখা যেতেই পারে।\nঐতিহ্যবাহী ফোর্ট থেকে শুরু করে সূর্যাস্তের সমুদ্রতট, কিংবা পুরোনো মন্দির, এক কথায় গুজরাতের প্রাকৃতিক সৌন্দর্য ভাষায় বোঝানোর মতো নয়। চাক্ষুষ দর্শন করতে চাইলে এক বার অন্তত গুজরাতে আমাদের যেতেই হবে।\nআরও পড়ুন- ওজন কমে যাচ্ছে, হাতে পায়ে ব্যথা, বার বার জল খাচ্ছেন? টাইপ ২ ডায়াবেটিস হয়নি তো?\nউত্তর-পূর্ব ভারতের আরও এক দুর্দান্ত ভ্রমণের স্থান হল, অরুণাচল প্রদেশ। যাঁরা একটু অন্য রকম ভ্রমণের স্বাদ পেতে আগ্রহী বা অ্যাডভেঞ্চার পেতে পছন্দ করেন, এই রাজ্য তাঁদের একেবারেই হতাশ করবে না।\nব্যস! দীপাবলীর ভ্রমণ গাইড তো তৈরি। তা হলে আর দেরি কীসের? এ বার পছন্দের মানুষ হোক বা বন্ধুদের নিয়েই, বেরিয়ে পড়া কেবল সময়ের অপেক্ষা!\nআরও পড়ুন- ভিটামিন সি-র অভাবে কী কী রোগ হয়? কোন কোন খাবারে রয়েছে উপশমের হদিশ?


বিবাহবিচ্ছেদ, সামাজিক চিন্তাচেতনা ও বাস্তবতা | Nari Asian Magazine\nপ্রচ্ছদ প্রবন্ধ বিবাহবিচ্ছেদ, সামাজিক চিন্তাচেতনা ও বাস্তবতা\nছবি: গুগল ।\nনওশিন বিনতে কাশেম: সাম্প্রতিক সময়ের বহুল আলোচিত বিষয় বিশ্বের বিখ্যাত ধনী দম্পতি বিল গেটস ও মেলিন্ডার বিবাহবিচ্ছেদের ঘটনাটি। টুইটারে তাদের ২৭ বছরের দাম্পত্য জীবনের বিবাহবিচ্ছেদের ঘোষণা পাওয়ার পর পরই সামাজিক এবং সংবাদ মাধ্যমগুলোতে ইতিবাচক ও নেতিবাচক ক্রিয়া প্রতিক্রিয়া আমরা দেখেছি। এটা শুধু তাদের ক্ষেত্রেই নয়, যে কোনো সেলিব্রেটি বা আশপাশের কারো বিচ্ছেদের গুঞ্জন উঠেলেই নানা মন্তব্য আমরা দেখি। কিন্তু খুব বিস্ময়ের কিংবা হতাশার ব্যাপার হলো, সামাজিক যোগাযোগ মাধ্যমগুলোতে আমাদের দেশের মানুষের নেতিবাচক প্রতিক্রিয়াগুলো আবেগের জায়গাগুলোতে আঘাত করার প্রবণতা।\nআমরা খুব সহজেই ভার্চুয়াল ছবি, পোস্ট দেখে মানুষকে বিচার করি, কখনো কারো মনের অবস্থা বা মানসিক যন্ত্রণা না বুঝেই মজা করতে গিয়ে হয়তো অনেক বেশি আঘাত করে ফেলছি। কারো সম্পর্কগুলোর গভীরতা, সমস্যা না বুঝেই একটা মন্তব্য করে ফেলি। ‘জন্মিলে মরিতে হইবে’ এই চরম সত্যের সঙ্গে বিয়ের ফুলও সবার জীবনে ফুটবে এমন বাধ্যবাধকতা নেই। হয়তো কেউ ভালোবেসে চেনা মানুষকেই আপন করে আবার কেউ সম্পূর্ণ অচেনা দুজন মানুষ সারাজীবন একসঙ্গে থাকার প্রতিশ্রুতি নিয়েই নতুন জীবনের সূচনা করে কিন্তু সংসার বড়\nঅদ্ভুত জায়গা, বড় কঠিন। সংসারে প্রবেশ করেই ধীরে ধীরে মানুষ সম্পর্কের গভীরতা বুঝে, কারো মানিয়ে নেওয়ার আবার কারো মেনে না নেওয়ার গল্প শুরু হয়।\nএই সমাজে মনে করা হয় একবার বিয়ে হয়ে গেল মানে আপনি যাবজ্জীবন কারাদণ্ডে দণ্ডিত। সংসারটাকে আমরা যাবজ্জীবন কারাগার বানিয়ে ফেলেছি। আর কারাগার ভাবা হয় বলেই হয়তো আমরা অদ্ভুত অস্থিরতায় ভুগি, ছোট ছোট বিষয়গুলোকে জটিল বানিয়ে ফেলি। অথচ এই ছোট্ট জীবনের প্রতিটা মুহূর্ত যদি খুব সহজভাবে নিয়ে নেতিবাচক সবকিছু দূরে ছুড়ে ফেলতে পারতাম তাহলে কত সুন্দর মসৃণ পথ হতো আমাদের। যুগ যুগ ধরে কত মানসিক অশান্তি আর লৌকিকতার জন্য বা সমাজ কী বলবে এই ভেবে দুজন মানুষ না চাইলেও হয়তো অনেক প্রাণহীন সম্পর্ক চালিয়ে যায় যেখানে কোনো ভালোবাসার ছোঁয়া নেই, সম্মানের কোনো বালাই নেই। কিন্তু যদি পারস্পরিক সম্মানবোধ নিয়ে একটু ইতিবাচকভাবে দুজন দুজনকে সহযোগিতা করে নিজেদের একটু বোঝার চেষ্টা করি তাহলে কত সুন্দর একটা পবিত্র সম্পর্ক ভালোবাসা দিয়ে কানায় কানায় পূর্ণ হয়ে উঠত। কিন্তু এই আধুনিক যুগে আমরা এতটাই আত্মকেন্দ্রিক হয়েছি আমাদের পারস্পরিক শ্রদ্ধাবোধ কমে গেছে, সম্পর্ক ঠুনকো হয়ে গেছে, দিন দিন মূল্যবোধ হারিয়ে যাচ্ছে।\nবিশেষ যে কারণে বিচ্ছেদের হার বাড়ছে তার মধ্যে উল্লেখযোগ্য হলো, পারস্পরিক সম্মানবোধের অভাব, ভুল বুঝাবুঝি, টাকাপয়সা নিয়ে ঝামেলা, ইগো, পরকীয়া, যৌতুক, শারীরিক ও মানসিক নির্যাতন, শারীরিক সম্পর্কের দূরত্ব ইত্যাদি। এছাড়াও খুব ছোট ছোট ঝগড়া থেকেও নিজেদের সম্মান আর মানসিক শান্তির কথা ভেবে মানুষ এখন সমাজের ভয়ে অভিনয় করে সম্মান টিকিয়ে রাখার পক্ষপাতী না। সমাজের কাছে খুব নগণ্য মনে হলেও একজন দম্পতির কতটা মানসিক যন্ত্রণার কারণ হয়ে একটা সম্পর্ক ভাঙতে পারে তা শুধু ভুক্তভোগীরাই বুঝে। কিন্তু সমাজের একপক্ষ খুব সহজেই ইস্যু বানিয়ে নেতিবাচক কুত্সা রটাতে একটুও ভাবে না। কারো ভালো না লাগলে নিজেরা নিজেদের মতো করে ভালো থাকতে চাওয়াটা তো অপরাধ না!\nশিক্ষিত নারী-পুরুষ উভয়ের মধ্যে সচেতনতা বেড়েছে, তারা নিজেদের ভালো থাকা নিয়ে ভাবছে, লোক দেখানো সম্পর্ক টিকিয়ে রাখা নিয়ে ভাবে না। যে যার মতো ভালো থাকার অধিকার সবার আছে। অবশ্যই যে হাত সারাজীবন একসঙ্গে চলব বলে ধরা হয় সেটা টিকিয়ে রাখার চেষ্টা সবার আন্তরিকভাবে সর্বোপরি চালিয়ে যাওয়া উচিত। কিন্তু যখন মতামত আর মানসিকতা মিলে না তখন অবশ্যই তাদের মতামতকে শ্রদ্ধা জানানো উচিত, কটূক্তি না করে। পৃথিবীর সবকিছুই পরিবর্তনশীল, মানুষও ব্যতিক্রম নয়। মন বদলায়, ভালোবাসার রং বদলায়, নতুন করে নিজেদের মতো করে মানুষের বাঁচার ইচ্ছা জাগে। মানুষের ব্যক্তিগত জীবন নিয়ে কুত্সা না রটিয়ে সম্মান জানিয়ে আমরা কি তাদের মত করে তাদের বাঁচতে দিতে পারি না?\nপূর্ববর্তী নিবন্ধগরমেও শাড়িতে সুন্দর\nপরবর্তী নিবন্ধসুন্দর হয়ে ওঠার ১০ টিপস\nShahnaj Sultana - Apr 10, 2020 0


ঢাকা রেঞ্জ ডিআইজির নির্দেশনায় সাইবার ক্রাইম মনিটরিং সেলের কার্যক্রম শুরু - Current News\nHome খবর সারা বাংলা ঢাকা রেঞ্জ ডিআইজির নির্দেশনায় সাইবার ক্রাইম মনিটরিং সেলের কার্যক্রম শুরু\nঢাকা রেঞ্জ ডিআইজির নির্দেশনায় সাইবার ক্রাইম মনিটরিং সেলের কার্যক্রম শুরু\nগোপালগঞ্জ প্রতিনিধিঃ ঢাকা রেঞ্জের অন্যান্য জেলার ন্যায় গোপালগঞ্জেও সাইবার ক্রাইম মনিটরিং সেলের কার্যক্রম শুরু করেছে জেলা পুলিশ। এর ফলে গোপালগঞ্জবাসীকে দেওয়া পুলিশিং সেবা সমূহে নতুন মাত্রা যোগ হয়েছে।\nগোপালগঞ্জ জেলা পুলিশের পক্ষ থেকে গণমাধ্যমকে বিষয়টি নিশ্চিত করেছেন অতিরিক্ত পুলিশ সুপার (প্রশাসন) মো. আব্দুর রহমান।\nতিনি বলেন, ইতোমধ্যেই জেলা পুলিশ, গোপালগঞ্জ -এর অফিসিয়াল পেইজে বিষয়টি আপলোড করা হয়েছে। প্রিয় গোপালগঞ্জ বাসীর অবগতির জন্য আপলোডকৃত বিষয়টি তুলে ধরা হয়েছে।\nঢাকা রেঞ্জের সম্মানিত ডিআইজি হাবিবুর রহমান বিপিএম (বার) পিপিএম (বার) মহোদয়ের নির্দেশনা মোতাবেক ঢাকা রেঞ্জের প্রতিটি জেলার ন্যায় গোপালগঞ্জ জেলা পুলিশেও চালু করা হয়েছে সাইবার ক্রাইম মনিটরিং সেল। সাইবার ক্রাইম সংক্রান্ত যে কোন সমস্যা বা অভিযোগ জানাতে কিংবা সাইবার বা আইটি সংক্রান্ত যে কোন\nপরামর্শ সরাসরি গ্রহণ করতে সাইবার ক্রাইম মনিটরিং সেল -এর সাহায্য নিন। এ সংক্রান্তে ফেইসবুক পেইজ -এর মাধ্যমে কিংবা সাইবার ক্রাইম মনিটরিং সেলের অফিসিয়াল মোবাইল নম্বর -এ সরাসরি ফোন দিয়ে বা মেসেজ করে আপনার অভিযোগ প্রেরণ করুন কিংবা পরামর্শ গ্রহণ করুন। শুধুমাত্র অভিযোগ গ্রহণ কিংবা পরামর্শ\nপ্রদানই নয় নিয়মিত সাইবার ক্রাইম মনিটরিং সেলের ফেইসবুক পেইজে সচেতনতামূলক পোস্ট প্রদান করে বা বাংলাদেশ পুলিশের সাইবার ক্রাইম প্রতিরোধ সংক্রান্ত নানাবিধ উদ্যোগ শেয়ার করে জনবান্ধব পুলিশিং সেবা নিশ্চিত করা হবে নবগঠিত এ সেলের মাধ্যমে। জনবান্ধব পুলিশিং নিশ্চিত করার প্রয়াসের অগ্রযাত্রাকে বাস্তবায়ন\nকরতে বাংলাদেশ পুলিশের সম্মানিত আইজি ড. বেনজীর আহমেদ বিপিএম (বার) মহোদয়ের নির্দেশনা বাস্তবায়ন করতে প্রযুক্তিনির্ভর পুলিশিং এর বিকল্প নেই। সেই ধারাবাহিকতায় ঢাকা রেঞ্জের সম্মানিত ডিআইজি হাবিবুর রহমান বিপিএম (বার), পিপিএম (বার) মহোদয়ের উদ্যোগের ফসল হল জেলা ভিত্তিক সাইবার ক্রাইম মনিটরিং\nসেল। সাইবার ক্রাইম মনিটরিং সেল -এর ইনচার্জ হিসেবে আছেন ১ জন ইন্সপেক্টর পদমর্যাদার পুলিশ সদস্য, এছাড়াও রয়েছেন ২ জন সাব-ইন্সপেক্টর, ১ জন এএসআই ও ১ জন কন্সটেবল।\n২৪ ঘন্টা এ সেল সক্রিয় থেকে জনসেবা নিশ্চিত করবে। একটি নির্দিষ্ট এসওপি (স্ট্যান্ডার্ড অপারেটিং প্রসিডিউর) মেনে এ সেল তার যাবতীয় কার্যক্রম পরিচালনা করবে।\n“নিজে নিরাপদ থাকুন, অন্যকে নিরাপদ রাখুন” সাইবার ক্রাইম মনিটরিং সেল, গোপালগঞ্জ -এর সহায়তা গ্রহণ করুন।\nPrevious articleঅবৈধ ক্লিনিক ও ডায়াগনস্টিক সেন্টারে ১ লক্ষ ১৩ হাজার টাকা জরিমানা\nNext articleশার্শায় ৫ টি বেসরকারি অনুমোদনহীন ক্লিনিকে সিলগালা


প্রকাশিত: ৬:৩৭ অপরাহ্ণ, অক্টোবর ১০, ২০১৯\nবিতর্কিত, ছন্নছাড়া ও তথাকথিত মুক্তমনা লেখিকা তসলিমা নাসরিন বুয়েটের মেধাবী ছাত্র আবরার ফাহাদের খুনিদের পক্ষ নিয়ে ফেসবুকে এক পোস্ট করেছেন। যার পরিপ্রেক্ষিতে তাকে নিয়ে ঘৃণা উদগীরণ করে চলছেন সোশ্যাল মিডিয়ার নেটিজেনরা। পরিচিত অনলাইন অ্যাকটিভিস্ট ও মানবাধিকার কর্মী পিনাকী ভট্টাচার্য তসলিমাকে ব্যাঙ্গ করে তার একটি পোস্ট শেয়ার করে লিখেছেন, আচ্ছা, বিজ্ঞানমনস্ক তসলিমা নাসরীন কি শিবলিঙ্গে পানি থুক্কু জল ঢেলে উনার আই লাভ ইউ আর চুমু টুমু খেতে পারে এমন প্রেমিক পেয়েছিলেন? কেউ জানেন? ওই পোস্টে তসলিমা তার জন্য প্রেমিক খুজতে শিবলিঙ্গে জল ঢালার ছবি শেয়ার করেছিলেন। পিনাকী ভট্টাচার্য তসলিমাকে উদ্দিশ্য করে আরও লেখেন, “হিন্দুত্ববাদকে এদের দলই বাংলাদেশে নাস্তিকতা বলে চালিয়েছে। এই উন্মাদ মহিলা বিদেশে মানবাধিকার কর্মী বলে পরিচিত। এই অপদার্থের ভাগ্য নেহাত ভাল যে সে ইংরেজিতে লিখতে পারে না। তাই সে যে কী বালছাল লিখে বালের মানবতাবাদী হইছে সেইটা কেউ বুঝতে পারেনা। এইবার খোঁজ নেন কারা তসলিমাকে এই জায়গায় আনছে? বাংলাদেশের বাম আর আওয়ামী পন্থী সেক্যুলার এস্টাবলিশমেন্টের লোকেরাই তো? ঠিক কিনা বলেন”।\nএদিকে আবরার হত্যাকান্ড নিয়ে তসলিমার লেখা বিতর্কিত ওই পোস্টে সে লিখেছে, আরবাব অফিসিয়ালি শিবির না করলেও শিবিরের মতো চাল চলন আর চিন্তা ভাবনা বানিয়েছিল । তাতে কী! শিবিরদেরও বাঁচার অধিকার আছে। তাকে যারা পিটিয়েছিল, আমার বিশ্বাস, মেরে ফেলার উদ্দেশে পেটায়নি। কিন্তু মাথায় আঘাত লেগেছে, মরে গেছে। যারা পিটিয়েছিল, তাদের শাস্তি অবশ্যই হতে হবে। এর মধ্যেই কয়েকটাকে গ্রেফতার করা হয়েছে।\nএছাড়াও আবরার ফাহাদ নিয়মিত নামাজ পড়তো এই বিষয়টিও মেনে নিতে পারছে না তসলিমা। যদিও নিয়মিত তসলিমা হিন্দুদের মন্দিরে যায় তারপরও ইসলাম ধর্ম নিয়ে তার বরাবরই বিরুপ প্রতিক্রিয়া থাকে। কথিত মত প্রকাশের স্বাধীনতার নামে বাংলাদেশ থেকে বিতারিত ও ভারতে হিন্দুত্ববাদের আশ্রয়ে থাকা এই নারী এর আগেও অনেকবার ইসলাম নিয়ে কটুক্তি করে মত প্রকাশ করেছেন। তবে অনেকেই মনে করছে এগুলো তসলিমার আলোচনায় থাকার কৌশল। এ বিষয়ে সোশ্যাল মিডিয়ায় একজন মন্তব্য করেছেন, যেহেতু তার জীবনধারণ হয় বিভিন্ন পুরুষের বিছানায় গিয়ে তাই আলোচনায় থাকতে তিনি এ ধরণের নিয়ম ফলো করে থাকেন। এছাড়াও তসলিমাকে নিয়ে ঘৃণা প্রকাশ করে অনেকেই ফেসবুক পোস্ট করছেন।\nদেশপ্রেমী বউ চাই


আবর্জনার নগরী এখন স্বর্ণখনি! || || জনকন্ঠ\nআবর্জনার নগরী এখন স্বর্ণখনি!\nবেশি দিন আগের কথা নয়। ২০১২ সালে লাতিন আমেরিকার বিশাল আবর্জনার স্তূপ বিশ্ববাসীর আলোচনার কেন্দ্রবিন্দুতে অবস্থান করছিল। কিন্তু তার মাত্র দুবছর পরেই এই আলোচনার কারণে আবর্জনার স্তূপে কর্মরতদের চাকরি চলে যায়। খ্যাতি হয়ে যায় তাদের কাছে বিড়ম্বনা। তারা বাধ্য হয় জীবিকার একমাত্র অবলম্বন আবর্জনার স্তূপ থেকে সরে আসতে। কিন্তু কি এমন ঘটল মাত্র দুই বছরে যে আবর্জনার স্তূপ থেকে নিতান্ত গরীব মানুষগুলোকে সরে আসতে হলো।\nআবার সেই বিখ্যাত সেই আবর্জনার স্তূপেই এখন প্রায় দুই হাজার ময়লা শিকারী গুপ্তধন শিকারী রূপে রাজত্ব করছে। এই বিশাল শিকারী বাহিনী নিজেদের ইচ্ছায় ভাগ্য পরিবর্তনের আশায় ময়লাখানা তছনছ করে ফেলছে স্রেফ স্বর্ণের আশায়। ময়লা কুড়ানোর দল টন টন ময়লার ভেতর থেকে পুনর্ব্যবহার করা যায় এমন জিনিস খুঁজে বের করে নির্দিষ্ট দোকানে বিক্রি করে প্রতিদিনকার খাবারের বন্দোবস্ত করে। কিন্তু একদিন ময়লা কুড়ানো দলের সদস্য সেলিয়োনসে বেনতো পঁচা খাবার আর প্লাস্টিকের বোতলের মধ্যে উজ্জ্বল কিছু একটা খুঁজে পান। আর সেই চকচকে জিনিসটিই তাদের ভাগ্য পরিবর্তন করে দেয়। ব্রাজিল সরকারকে বাধ্য হয়ে আবারও ফিরে তাকাতে হয় বন্ধ করে দেয়া আবর্জনার স্তূপের দিকে।\n‘আমি আবর্জনার স্তূপে একটি পর্তুগিজ স্বর্ণের নেকলেস খুঁজে পাই, আর সেটা বাজারে বিক্রি করে দোতলা একটি ঘর বানাই।’ এভাবেই নিজের অভিজ্ঞতার কথা বলছিলেন বেনতো। শুধু তাই নয় ঘর বানানর পরও তার কাছে বাড়তি যে অর্থ আছে তা দিয়ে আরও এক মাস ময়লা না কুড়িয়েই তিনি দিব্যি কাটিয়ে দিতে পারবেন। অপর এক আবর্জনা শিকারী ৬৩ বছর বয়সী জেরাল্ডো অলিভেরিয়া, যাকে সবাই ব্রিজোলা নামে চেনে তিনিও এই আবর্জনার স্তূপ থেকে গুপ্তধন খুঁজে পেয়েছেন, তবে সেটা ভিন্ন কায়দায়। আবর্জনার ভেতরে পাওয়া একটি টিউবের মধ্যে তিনি প্রথম দফায় খুঁজে পান ১২ হাজার ডলার, এবং পরে আরও ৯ হাজার ডলার পান।\nব্রিজোলার ভাষ্য মতে, ‘আমি প্রথমে ভয় পেয়ে গিয়েছিলাম। আমি বাকি টাকা মাটিতে পুতে রেখে মাত্র একশ ডলার দোকানে নিয়ে গিয়েছিলাম সেটা আসল না নকল যাচাই করার জন্য। যাচাই করার পর দেখি টাকাটা আসল। এই আবর্জনার স্তুূপ আমার কাছে মায়ের সমান।’\nঅথচ বেনতো এবং ব্রিজোলার মতো প্রায় দুই হাজার শ্রমিক ২০১২ সালে রাতারাতি এই ময়লাখানা থেকেই চাকরি হারায়। ব্রাজিলের রিও ডি জেনেরিওতে এক সম্মেলন থেকে জাতিসংঘের পরিবেশবাদী সংগঠন ‘গ্রামাচো’ ময়লাখানাকে বন্ধ করার ঘোষণা দিলে তাদের ভাগ্যে এই বিপর্যয় নেমে আসে। সেসময় পরিবেশবাদীরা, রাজনীতিবিদেরা এবং সংখ্যাগরিষ্ঠ মানুষই এই ময়লাখানা বন্ধের সিদ্ধান্তকে সাধুবাদ জানিয়েছিল। কারণ তাদের ভয় ছিল এখানে কাজ করা স্বাস্থ্যকর নয় এবং ভবিষ্যতের জন্য ভাল হবে না। অথচ এখন এই ময়লাখানা থেকেই এখন মিথেন গ্যাস উৎপাদিত হয় এবং পার্শ্ববর্তী তেল রিফাইনারিতে ব্যবহার হয় সেই গ্যাস।\nস্বর্ণ পাওয়ার ঘটনা এবং মিথেন গ্যাস উৎপাদনের পর থেকে গ্রামাচো আবর্জনার স্তূপের কদর বেড়ে গেছে অনেক। সাবেক আবর্জনা শিকারীরা আবারও ফিরে এসেছেন এখানে কাজ করার জন্য। তবে এখন তাদের অবস্থা আগের চেয়ে ভাল। এখন তাদের ঘণ্টা প্রতি মজুরি দিতে হয় এবং তাদের স্বাস্থ্যসেবার দিকেও নজর দিতে হয় ব্রাজিল সরকারকে।\n৬২ বছর বয়সী বেনতো তাদের উন্নত অবস্থার বর্ণনা দিতে গিয়ে জানান, ‘এখন আমাদের একটা ক্যান্টিন, বাথরুম এবং রান্নাঘর আছে। আগের চেয়ে আমরা এখন অনেক বেশি নিরাপদ এবং আরামে আছি।’ প্রতিমাসে বেনতোর আয় এখন প্রায় দুইশ ডলার। আর এই উপার্জনের মাত্র এক ভাগ খরচ হয় তার। বাকি টাকা আগামীর জন্য একটু একটু করে সঞ্চয় করছেন তিনি। সবকিছুর বাইরে, আবর্জনার স্তুূপে কাজ করা কষ্টসাধ্য হলেও, এই আবর্জনার স্তুূপই তাদের কাছে স্বর্ণখণি।\nব্রাজিলের আবর্জনার স্তূপগুলোর পরিদর্শক ডিনো মানেত্তির বক্তব্য অনুসারে, মাঝে মধ্যে এখানকার শ্রমিকরা মাসে ১৫০০ ডলারও উপার্জন করে। আবর্জনার স্তূপ কারও কাছেই ভাল স্থান মনে হবে না। কিন্তু যাদের জীবন এই আবর্জনার স্তূপের সঙ্গে আটকে গেছে একমাত্র তারাই জানেন, এই আবর্জনার স্তূপ তাদের জন্য কতটা সৌভাগ্যের। ধনী-মধ্যবিত্তসহ সবার ফেলে দেয়া আবর্জনা যারা পরিষ্কার করে জীবন যাপন করে তাদের কিন্তু সমাজে অতটা ভাল চোখে দেখা হয় না। নিজস্ব গণ্ডির বাইরে তাদের এখনও বৈষম্যের চোখে দেখা হয়।\nআবর্জনার স্তূপে কর্তব্যরত শ্রমিক গ্লোরিয়ার কথায় ফুটে ওঠে বৈষম্যের সেই চিত্র। ‘আমি স্কুলে কখনই বলিনি যে আমি ওখান থেকে এসেছি। তাহলে আমার কোন বন্ধু হতো না। দীর্ঘদিন আমি নিজের পরিচয় নিয়ে লজ্জায় ভুগেছি, আয়নার সামনে দাঁড়াতে পারতাম না।’ গ্লোরিয়া ১১ বছর বয়স থেকে এই আবর্জনার স্তূপে কাজ করছেন। মাঝে হাসপাতাল থেকে ফেলে দেয়া বর্জ্যরে মধ্যে থাকা সূচের আঘাতে গুরুতর আহত হয়ে অনেকদিন হাসপাতালে থাকতে হয় তাকে।\nএরকম নানান প্রতিবন্ধকতা আর ভাল না থাকা নিয়েও দিব্যি ভাল থাকার চেষ্টা করে যাচ্ছেন বেনতো, ব্রিজোলার মতো অনেকে। জীবন তাদের কাছে রঙ্গিন না হলেও, তারাই তাদের জীবনকে প্রতিদিন রঙ্গিন করে তুলছেন নিজস্ব কায়দায়। কোরাসে, হাসি-আনন্দে, সম্মিলিত ভোজে কিংবা নিশুতি রাতে আবর্জনার শরীরে আগুন জ্বালিয়ে, সেই আগুনের পাশে বসে ভিনগ্রহের সুখ-দুঃখের আলাপে ব্যস্ত আবর্জনা শিকারীদের সময় কেটে যায়। সময় আর জীবনকে শিকার করে দিব্যি সেকেন্ড-মিনিট-ঘণ্টা-মাস-বছর কেটে যায় আবর্জনা শিকারীদের।


অজ্ঞান পার্টির খপ্পরে পড়ে বালাগঞ্জের ইউপি চেয়ারম্যান আইসিইউতে\nবালাগঞ্জ (সিলেট) সংবাদদাতা | প্রকাশের সময় : ২২ জুলাই, ২০১৯, ১১:৫০ এএম\nসিলেট ঢাকা মহাসড়কে ‘অজ্ঞান পার্টি’র খপ্পরে পড়ে গুরুতর আহত হয়েছেন বালাগঞ্জের পূর্ব পৈলনপুর ইউনিয়ন পরিষদের চেয়ারম্যান মো. আব্দুল মতিন। রবিবার (২১ জুলাই) দুপুরে মৌলভীবাজার থেকে বালাগঞ্জে আসার পথে তিনি অজ্ঞান পার্টির কবলে পড়েছেন বলে পারিবারিক সূত্রে জানা গেছে।\nরবিবার রাত সাড়ে ১১টায় তাকে সিলেট ওসমানী মেডিকেল কলেজ হাসপাতালের আইসিইউ’তে স্থানান্তর করা হয়েছে। তিনি সংজ্ঞাহীন অবস্থায় চিকিৎসাধীন রয়েছেন। তার অবস্থা অনেক সংকটাপন্ন বলে পূর্ব পৈলনপুর ইউনিয়ন পরিষদের সাবেক চেয়ারম্যান ও অসুস্থ চেয়ারম্যান মো. আব্দুল মতিনের মামা আব্দুর রহমান জানিয়েছেন।\nসংশ্লিষ্ট সূত্রে জানা গেছে, ইউপি চেয়ারম্যান মো. আব্দুল মতিন রবিববার (২১ জুলাই) দুপুরে মৌলভীবাজার বাসা থেকে বালাগঞ্জের উদ্দেশ্যে রওয়ানা হন। ধারণা করা হচ্ছে বিকাল ২টা নাগাদ তিনি সিলেট ঢাকা মহাসড়কের শেরপুর থেকে ওসমানীনগর উপজেলার তাজপুরের উদ্দেশ্যে বাসে উঠেন। তাজপুর নেমে তার বালাগঞ্জ যাবার কথা ছিল। ধারণা করা হচ্ছে তাজপুর আসার আগেই তিনি অজ্ঞান পার্টির খপ্পরে পড়েন। সিলেটগামী চলন্ত বাসটি স্থানীয় লালাবাজার এলাকায় পৌঁছার পর বাসের কণ্ট্রাক্টর ভাড়া চাইতে গিয়ে তাকে নিদ্রাচ্ছন্ন দেখতে পান। পরবর্তীতে সিলেট কদমতলী বাসস্টেশনে সকল যাত্রী নামতে শুরু করলে তাকে ডাকা হয়। এ সময় তাকে সংজ্ঞাহীন অবস্থায় উদ্ধার করে বাসে থাকা যাত্রী ও পথচারীদের সহযোগিতায় বিকাল সাড়ে ৩টার দিকে সিলেট ওসমানী মেডিকেল কলেজ হাসপাতালে ভর্তি করা হয়। বাস থেকে উদ্ধারকালে তার সঙ্গে থাকা ২টি মোবাইলসহ টাকা পয়সা পাওয়া যায়নি। তার পকেট খালি পাওয়া গেছে বলে সংশ্লিষ্টরা জানিয়েছেন। পরিবারের লোকজন ও উদ্ধারকারী লোকজন ধারণা করছেন, শেরপুর থেকে তাজপুর আসার আগেই পথিমধ্যে তিনি ‘অজ্ঞান পার্টি’র খপ্পরে পড়ে থাকতে পারেন।\nপরবর্তীতে ফেসবুকে ছবি দেখে গুরুতর অসুস্থ ইউপি চেয়ারম্যান মো. আব্দুল মতিনের পরিবারের লোকজন হাসপাতালে ছুটে আসেন। চেয়ারম্যান মো. আব্দুল মতিনের মামা পূর্ব পৈলনপুর ইউনিয়ন পরিষদের সাবেক চেয়ারম্যান আব্দুর রহমান, বালাগঞ্জ উপজেলা আওয়ামী লীগের সাধারণ সম্পাদক ও বোয়ালজুড় ইউনিয়ন পরিষদের চেয়ারম্যান মো. আনহার মিয়া, পূর্ব পৈলনপুর ইউনিয়ন আওয়ামী লীগের সাধারণ সম্পাদক, ইউপি সদস্য শিহাব উদ্দিন প্রমুখ আলাপকালে জানিয়েছেন, তারা বিকালে ফেসবুকের মাধ্যমে প্রথমে সংবাদ পান। হাসপাতালে অজ্ঞান ও চিকিৎসাধিন অবস্থায় চেয়ারম্যানের ছবি ফেসবুকে দেয়া হলে চেয়ারম্যানের পরিচিত বালাগঞ্জের বিভিন্ন লোকজন ও তার পরিবারের সদস্যরা সন্ধান পান।\nরবিবার রাতে আলাপকালে সাবেক চেয়ারম্যান আব্দুর রহমান জানিয়েছেন, তার ভাগনা বর্তমান চেয়ারম্যান মো. আব্দুল মতিনের অবস্থা সংকটাপন্ন। বিভিন্ন পরীক্ষা-নিরীক্ষা করা হয়েছে। রোববার (২১ জুলাই) রাত সাড়ে ১১টায় তাকে সিলেট ওসমানী মেডিকেল কলেজ হাসপাতালের ‘আইসিইউ’তে স্থানান্তর করা হয়েছে।\nএদিকে গুরুতর অসুস্থ ইউপি চেয়ারম্যান মো. আব্দুল মতিনকে দেখতে রবিবার সিলেট ওসমানী মেডিকেল কলেজ হাসপাতালে ছুটে যান সিলেট জেলা আওয়ামী লীগের সাধারণ সম্পাদক শফিকুর রহমান চৌধুরী, বালাগঞ্জ উপজেলা আওয়ামী লীগের সাধারণ সম্পাদক ও বোয়ালজুড় ইউনিয়ন পরিষদের চেয়ারম্যান মো. আনহার মিয়া, বালাগঞ্জ উপজেলা পরিষদের ভাইস চেয়ারম্যান সামস উদ্দিন সামস, সিলেট জেলা পরিষদের সদস্য লোকন মিয়া, দেওয়ান বাজার ইউনিয়ন পরিষদের চেয়ারম্যান নাজমুল আলম, পূর্ব গৌরীপুর ইউনিয়ন পরিষদের চেয়ারম্যান হিমাংশু রঞ্জন দাস প্রমুখ\nঘটনাপ্রবাহ: অজ্ঞান পার্টি\nখুলনায় অজ্ঞান পার্টির সদস্যকে ধরে ‘গণধোলাই’\nরাজধানীতে অজ্ঞান পার্টির খপ্পরে সর্বস্ব খোয়ালেন বাসযাত্রী\nলালপুরে চোরাই ইজিবাইকসহ অজ্ঞান পার্টির ৫ সদস্য আটক\nঅজ্ঞান পার্টির খপ্পরে পড়ে ৪ ট্রেনযাত্রী অসুস্থ\nপীরগাছায় আন্ত:জেলা অজ্ঞান পার্টির ৪ সদস্য আটক\nরাজধানীতে অজ্ঞান পার্টির ৬২ সদস্য গ্রেফতার\nশরণখোলায় আবারো অজ্ঞান পার্টির কবলে ২ পরিবার\nকোম্পানীগঞ্জে অজ্ঞান পার্টির ২ সদস্য আটক\nদৌলতখানে অজ্ঞান পার্টির খপ্পরে পড়ে তেল বিক্রেতার মৃত্যু\nপাবনায় অজ্ঞান পার্টির কবলে দুই যুবক\nঈদকে সামনে রেখে তৎপর অজ্ঞান পার্টি\nফার্মগেটে অজ্ঞান পার্টির খপ্পরে ৫ জন অসুস্থ\nরাজধানীতে অজ্ঞান পার্টির খপ্পরে ৬


শেখ মুজিবুর রহমানের শিক্ষা দর্শন - Daily Manobkantha\nমো. হারুন-অর-রশিদ | Publish on 13/02/2019 12:18 PM\n‘সার্বজনীন অবৈতনিক বাধ্যতামূলক শিক্ষা’ প্রদানকে রাষ্ট্রের দায়িত্ব হিসেবে নির্ধারণ করে দিয়ে বঙ্গবন্ধু বস্তুত শিক্ষায় যে একটি মৌলিক অধিকার, সে অঙ্গীকারকেই সংবিধান সম্মত অলঙ্ঘনীয় বিধানে পরিণত করেছেন। বাংলাদেশের স্থপতি বঙ্গবন্ধু শেখ মুজিবুর রহমানের শিক্ষা দর্শন এবং শিক্ষা ভাবনা তার রাজনৈতিক দর্শন থেকে উৎসারিত। বঙ্গবন্ধুর রাজনৈতিক মতার্দশ, দার্শনিক শিক্ষা সমাজচিন্তাসহ জীবনের সব কর্মকাণ্ডের কেন্দ্রে রয়েছে বাংলাদেশের মানুষ। তিনি কেবল বাঙালির জন্য একটা স্বাধীন-সার্বভৌমত্ব রাষ্ট্র প্রতিষ্ঠার মধ্যেই তার চিন্তা এবং আজীবনের সংগ্রামকে সীমাবদ্ধ রাখেনি। এই রাষ্ট্রটির চরিত্র কেমন হবে, কেমন হবে এর রূপ কাঠামো, রাষ্ট্রের দায়িত্ব, কর্তব্য, ক্ষমতা এবং সর্বোপরি রাষ্ট্রের লক্ষ্য ও তিনি স্থির করে দিয়েছিলেন। বঙ্গবন্ধুর শিক্ষা দর্শন বিশেষ করে তাঁর সময়ে রচিত কুদরত-এ-খুদা শিক্ষা কমিশন শিক্ষা ভাবনাকে ভিত্তি করে রচিত হয়েছিল বাংলাদেশের শিক্ষানীতি।\nশিক্ষা বর্তমানের কানন। ভবিষ্যতের মুকুল। এটা বর্তমানের ফল, ভবিষ্যতের বল। একটি জাতির মেরুদণ্ড। কোনো জাতির সাংস্কৃতিক, রাজনৈতিক ও আর্থ-সামাজিক উন্নতি ও সমৃদ্ধির নিয়ামক শিক্ষা। মহাকবি মিল্টনের ভাষায় যেমন- Harmonious development of body, mind and soul, তেমন কালের সিঁড়ি। কোনো জনপদের জীবনধারা ও সামাজিক মূল্যবোধ শিক্ষার নির্দেশিত পথ। শিক্ষা মৌলিক অধিকার। জাতিসংঘের মানবাধিকার ঘোষণার ছাব্বিশ নম্বর অনুচ্ছেদে শিক্ষাকে মানবাধিকার হিসেবে ঘোষণা করা হয়েছে। জাতির পিতা বঙ্গবন্ধু শেখ মুজিবুর রহমানের নেতৃত্বে প্রণীত বাহাত্তরের সংবিধানের ১৫ ও ১৭নং অনুচ্ছেদে শিক্ষাকে বাংলাদেশের নাগরিকের মৌলিক অধিকার হিসেবে স্বীকার করা হয়েছে। শুধু তাই নয়, ১৯৭৩ সালে বিশ্ববিদ্যালয় মঞ্জুরি কমিশন প্রতিষ্ঠা করেছিলেন। তাঁর শিক্ষা দর্শনকে বাস্তবে রূপ দেয়ার জন্য। বাংলাদেশ স্বাধীন ও সার্বভৌম রাষ্ট্র। এদেশের ভবিষ্যত্ কল্যাণ, সমৃদ্ধিতে বঙ্গবন্ধুর গৃহীত শিক্ষা নীতিতে যে স্বপ্ন বাস্তবায়নের ছক তৈরি করেছিলেন তাঁর বাকি কাজটুকু জননেত্রী শেখ হাসিনা অবিচল আস্থার সঙ্গে কাজ করে যাচ্ছেন।\nরাজনীতির বাইরে বঙ্গবন্ধু শেখ মুজিবুর রহমান শিক্ষা ও শিক্ষা সম্পর্কিত বিষয়ে সবচেয়ে বেশি মনোযোগী ছিলেন। ১৯৭১ সালে মুক্তিযুদ্ধের মাধ্যমে অর্জিত বাংলাদেশে স্বাধীনতা-উত্তর তার সরকারের আমলেই এ বিষয়টি সবচেয়ে বেশি গুরুত্ব পেয়েছে। বঙ্গবন্ধু এদেশের উপযুক্ত শিক্ষা ব্যবস্থা প্রবর্তনের লক্ষ্যে ১৯৭২ সালে ড. কুদরাত-এ-খুদার নেতৃত্বে একটি শিক্ষা কমিশন গঠন করে। ১৯৭৪ সালে এই কমিশনের রিপোর্ট সরকারের কাছে পেশ করা হয়। বঙ্গবন্ধু তার শিক্ষা দর্শনকে বাস্তবায়নের জন্য দেশের সর্বোচ্চ দলিলে শিক্ষাকে স্থান দেন। পবিত্র সংবিধানের ১৫, ১৬, ১৭, ১৯, ২৩, ২৮ ও ৪১-এ শিক্ষাসংক্রান্ত বিধানাবলি বিধৃত হয়েছে। ড. কুদরাত-এ-খুদার শিক্ষা কমিশনের পর এদেশে আরো ৪টি শিক্ষা কমিশন ও তিনটি শিক্ষানীতি প্রবর্তিত হলেও সেসবের শুধু সময়ের প্রেক্ষাপট পরিবর্তন হয়েছিল। কিন্তু মূল আলোচ্য বিষয় ছিল বঙ্গবন্ধুর আমলে রচিত শিক্ষা কমিশনের অধিক প্রাধান্য। যেহেতু শিক্ষার কিছু মৌলিক লক্ষ্য ও উদ্দেশ্য শাশ্বত ও চিরন্তন। তাই কুদরাত-এ-খুদা শিক্ষা কমিশন রিপোর্টে শিক্ষার যে লক্ষ্য ও উদ্দেশ্য বিধৃত হয়েছিল। শিক্ষা কাঠামোর যে স্তরবিন্যাস ও শিক্ষা সম্পর্কিত যে মৌলিক দিকদর্শন চিহ্নিত হয়েছে। সেগুলো দীর্ঘ ৪৬ বছর পরও উপযোগিতা হারায়নি। ফলে বঙ্গবন্ধুর সময়ে রচিত কমিশনের অনেক ক্ষেত্র এখনো সমকালীন চিন্তা ও স্রোতের সঙ্গে যেমন যথেষ্ট সামঞ্জস্যপূর্ণ তেমনি গ্রহণযোগ্য। ১৯৭৫ সালে রাজনৈতিক পট পরিবর্তন না হলে হয়তো বঙ্গবন্ধুর আমলের শিক্ষা কমিশনের বাস্তবায়ন অবলোকন করতে সমর্থ হতাম। সর্বশেষ ড. কবীর চৌধুরী শিক্ষানীতিতেও কুদরাত-এ-খুদা কমিশনের সুপারিশ বিবেচনা রেখেই হয়েছে। যার প্রেক্ষিতে বঙ্গবন্ধুকন্যা পিতার মতো অর্থ বাজেটে সর্বোচ্চ বরাদ্দ রেখে দেশে শিক্ষা ও শিক্ষাপ্রতিষ্ঠান স্থাপনের মাধ্যমে এক বিরল নজির স্থাপন করে যাচ্ছেন। বাংলাদেশ আওয়ামী লীগের গঠনতন্ত্র ২০১৬ সালে প্রণীত দ্বিতীয় অধ্যায়ে শিক্ষার জন্য তৃতীয় অধ্যায়ে বিধান রেখে গঠনতন্ত্র অনুমোদিত হয়েছে। বাঙালি জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতার সুস্পষ্টবোধ শিক্ষার্থীর চিত্তে জাগ্রত করার জন্য শিক্ষাব্যবস্থায় বিশেষ নজর রাখা হয়েছে। একটি দেশের শিক্ষানীতিতে প্রতিফলিত হয় দেশের স্বাধীন ও সার্বভৌম জাতির দীর্ঘদিনের লালিত ঐতিহ্য, সংস্কৃতি, ধর্মীয় সামাজিক ও নৈতিক মূল্যবোধ। তাই বঙ্গবন্ধুর শিক্ষা দর্শনে স্বাভাবিকভাবেই প্রতিফলিত হয়েছে কর্মবোধ, সাম্য, গণতন্ত্র, মৌলিক অধিকার, মূল্যবোধ ও মানবতাবোধ সম্পন্ন একটি জনশক্তি গড়ে তোলার দিকনির্দেশনা।\nশিক্ষানীতিতে প্রতিফলিত হয় দেশের জনগোষ্ঠীর আশা-আকাঙ্ক্ষা ও সাংবিধানিক নীতিমালা। সুতরাং তা রাষ্ট্রীয় সংবিধানের আওতায়। মুক্তিযুদ্ধের চেতনা, বিজ্ঞান মনস্ক, আধুনিক বিশ্বের সঙ্গে সমকালীন জ্ঞানচর্চার সঙ্গে সঙ্গতিপূর্ণ। দক্ষ দেশপ্রেমিক, নৈতিক, মানবীয় ও ধর্মীয় মূল্যবোধসম্পন্ন একটি ভবিষ্যত্ প্রজন্ম গড়ে তোলার জন্য জাতীয় শিক্ষানীতি বা শিক্ষা দর্শন প্রণয়ন করার সুনির্দিষ্ট লক্ষ্য ও উদ্দেশ্য বাংলাদেশের স্বাধীনতা, সার্বভৌমত্ব ও অখণ্ডতা রক্ষার প্রতি শিক্ষার্থীকে সচেতন করা। দেশের অর্থনৈতিক ও আর্থ-সামাজিক অবস্থায় পরিবর্তন আনার জন্য শিক্ষাকে প্রয়োগমুখী, উত্পাদনক্ষম, সৃজনশীল করে তোলা এবং শিক্ষার্থীদের বৈজ্ঞানিক দৃষ্টিভঙ্গিসম্পন্ন দায়িত্ববান ও কর্তব্যপরায়ণ জনশক্তি হিসেবে গড়ে তোলা। বিশ্ব ভ্রাতৃত্ব, অসাম্প্রদায়িকতা, সৌহার্দ্য ও মানুষে মানুষে সহমর্মিতাবোধ গড়ে তোলা এবং মানবাধিকারের প্রতি শ্রদ্ধাশীল করে তোলা। শিক্ষার প্রত্যেক স্তরে পূর্ববর্তী স্তরে অর্জিত জ্ঞান দক্ষতা ও দৃষ্টিভঙ্গির ভিত দৃঢ় করা ও এগুলো সম্প্রসারণে সহায়তা করা। জাতীয় ইতিহাস, ঐতিহ্য ও সংস্কৃতির ধারা নৈতিক মূল্যবোধ বিকশিত করে বংশ পরম্পরায় হস্তান্তরের ব্যবস্থা করা। দেশের জনগোষ্ঠীকে নিরক্ষরতার অভিশাপ থেকে মুক্ত করা। সংবিধানের বিধৃত রাষ্ট্রীয় মূলনীতির সঙ্গে শিক্ষার সুষ্ঠু সমন্বয় সাধন করা এবং বাংলাদেশের স্বাধীনতার চেতনার প্রতি শিক্ষার্থীদের সশ্রদ্ধ করে তোলা। শিক্ষায় জাতি, ধর্ম, বর্ণ, গোত্র নির্বিশেষে নারী পুরুষের বৈষম্য দূর করা।\nবঙ্গবন্ধু দেখেছিলেন দ্বিতীয় বিশ্বযুদ্ধের পর জাপান ও কোরিয়া শিক্ষা খাতে সর্বোচ্চ বিনিয়োগ করেছে ও সর্বোচ্চ অগ্রাধিকার দিয়ে দেশকে সমগ্র পৃথিবীর মধ্যে শিক্ষা ও শিল্পে এবং অর্থনীতিতে শীর্ষে নিয়ে যায়। বঙ্গবন্ধুর স্বপ্ন ছিল বাংলাদেশকে প্রাচ্যের সুইজারল্যান্ডের আদলে গড়ে তোলা। বাঙালির স্বাধিকার ও পরবর্তীতে স্বাধীনতা অর্জনের ইতিহাস একমাত্র বঙ্গবন্ধুর অবস্থানই জোরালো এবং স্পষ্ট। সামগ্রিকভাবে আজ আমাদের শিক্ষাব্যবস্থার চিত্র হতাশাব্যঞ্জক ও সমস্যায় জর্জরিত। শিক্ষার মান নেমে যাচ্ছে বলে শিক্ষাবিদরা প্রায়ই অভিযোগ করে থাকেন। এ থেকে উত্তরণের এবং একটি আধুনিক, উন্নত ও শিক্ষিত জাতি হিসেবে আমরা বিকশিত হতে চাইলে বঙ্গবন্ধুর শিক্ষাদর্শন ও তার সময়ে প্রণীত কুদরাত-এ-খুদা শিক্ষানীতির সাহায্য গ্রহণ করতে হবে। – লেখক : এম ফিল গবেষক, চট্টগ্রাম বিশ্ববিদ্যালয়


বিয়ের দিনকে একেকজন একেভাবে স্মরণীয় করে রাখতে চান। অ্যাম্বুলেন্সে আসা কনেকে স্ট্রেচারে তুলে বিয়ের আসরে (ভিডিও) !এজন্য নানা ধরনের আয়োজন করা হয়। কিন্তু এবার মালয়েশিয়ার কুয়ানতান এলাকায় বিয়ের আসরে বর-কনে এসে পৌঁছেছেন অ্যাম্বুলেন্সে চড়ে। আর কনেকে নিয়ে আসা হয়েছে স্ট্রেচারে তুলে।\nযদিও ওই কনে সম্পূর্ণ সুস্থ ছিলেন, তার পরেও অ্যাম্বুলেন্স থেকে স্ট্রেচারে করে নামিয়ে তাকে বিয়ের আসরে নিয়ে যাওয়ার ঘটনায় ব্যাপক সমালোচনা শুরু হয়েছে। ওই ঘটনার ভিডিও সামাজিক যোগাযোগের মাধ্যমে এরই মধ্যে ছড়িয়ে পড়েছে।\nভিডিওতে দেখা যায়, সাইরেন বাজিয়ে অ্যাম্বুলেন্সে চড়ে আসছেন বর-কনে। এরপর অ্যাম্বুলেন্সের পেছনের অংশ খুলে দিয়ে স্ট্রেচারে করে নামিয়ে নিয়ে যাওয়া হচ্ছে কনেকে। প্রথম দেখায় যে কারো মনে হতেই পারে যে, ওই কনে হয়তো অসুস্থ কিংবা হাঁটাচলা করতে পারেন না।\nআরও পড়ুনঃ যুদ্ধের সব প্রস্তুতি ইরানের\nকিন্তু ভুল ভেঙে যেতে দেরি হয় না। কারণ, স্ট্রেচার থেকে নেমে দিব্যি হেঁটে যান ওই কনে। এতে সমালোচনার মুখে পড়ে স্থানীয় সরকার বিষয়টি খতিয়ে দেখতে তদন্ত শুরুর ঘোষণা দিয়েছে।\nদেশটির স্বাস্থ্য মন্ত্রণালয় থেকে এক বিবৃতি দিয়ে জানানো হয়েছে, ওই অ্যাম্বুলেন্স ছিল বেসরকারি। সরকারি কোনো অ্যাম্বুলেন্স ওই কাজে ব্যবহার করা হয়নি। বর-কনে পক্ষ ওই অ্যাম্বুলেন্স ভাড়া নিয়েছিলেন।\nবিয়ের দিনকে একেকজন একেভাবে স্মরণীয় করে রাখতে চান। অ্যাম্বুলেন্সে আসা কনেকে স্ট্রেচারে তুলে বিয়ের আসরে (ভিডিও) !এজন্য নানা ধরনের আয়োজন করা হয়।\nজানা গেছে, বর আসলে ডাক্তারি পড়া শেষ করেছেন। সে কারণে নিজের বিয়ে স্মরণীয় করে রাখতে চেয়েছিলেন মেডিকেল বিষয়ক কিছু দিয়ে। সেই চিন্তা থেকেই এ ধরনের আয়োজন করা হয়।\nTagged অ্যাম্বুলেন্সে আসা কনেকে স্ট্রেচারে তুলে বিয়ের আসরে (ভিডিও), বিয়ের দিনকে একেকজন একেভাবে স্মরণীয় করে রাখতে চান\nবাড়িওয়ালা এবং গত ২৯ বছর ওই ফ্ল্যাটে যারা থেকেছেন তাদের জিজ্ঞাসাবাদ চলছে শেওড়াপাড়ায় রোমহর্ষক ঘটনা দেয়াল খুঁড়তে কঙ্কাল সাহাদাত হোসেন পরশ ।। অবিশ্বাস্য হলেও সত্য শেওড়াপাড়ায় রোমহর্ষক ঘটনা দেয়াল খুঁড়তে কঙ্কাল পাওয়া গেল! বাসার দেয়ালের ভেতরে লুকানো আস্ত একজন মানুষ! হত্যার পর সিমেন্ট-সুরকির প্রলেপ দিয়ে তাকে ঢেকে রাখা হয়েছিল! ধীরে ধীরে রক্ত-মাংসের এই মানুষটি দেয়ালের […]\nস্ত্রীর অ্যাকাউন্টে ৩০ কোটি টাকা! অজ্ঞান হওয়ার অবস্থা ফুল ব্যবসায়ীর! ভারতের কর্নাটকের চান্নাপাটনা শহরের সাধারণ ফুল ব্যবসায়ী সাইদ মালিক বোরহান। সম্প্রতি বাড়ির লোক অসুস্থ হওয়ায় টাকার জন্য হন্যে হয়ে ঘুরতে থাকেন। কিন্তু হঠাৎ করে জানতে পারেন তার স্ত্রীর অ্যাকাউন্টে ৩০ কোটি টাকা আছে! আর এই তথ্য জানতে পেরেই আকাশ থেকে পড়েন সাইদ। কারণ স্ত্রীর অ্যাকাউন্টে […]\nবিমানের সঙ্গে প্রেম জার্মান নারীর- বিয়ে করছেন মার্চে! জার্মানির বার্লিনের বাসিন্দা মিশেল কোবকে। ৩১ বছর বয়সী এই নারী গত ছয় বছরের ধরে প্রেম করছেন। সেই ভালবাসা থেকে তৈরি হয়েছে ‘শারীরিক’ সম্পর্কও। সেই সম্পর্কে থেকে কোবকে যে ভীষণ খুশি, সে কথাও তিনি গোপন করেননি। কিন্তু কোবকের প্রেম কোনো পুরুষ, নারী বা তৃতীয় লিঙ্গের সঙ্গে নয়। ওই […]\n‘তৃতীয় বিশ্বযুদ্ধের’ বার্তায় কাঁপল যুক্তরাষ্ট্র


০২:৩৬:১২ শুক্রবার, ২৫ জুন ২০২১\nবৃহস্পতিবার, ০৬ মে, ২০২১, ০৪:৫২:৫৯\nবিনোদন ডেস্ক: করোনায় ভয়াবহ পরিস্থিতির মুখে ভারত। দিল্লিতে পরিস্থিতি উদ্বেগজনক। ঠিক এরই মধ্যে ভারতের দিল্লিতে অক্সিজেন সংকটে হুমকির মুখে পড়েছে বাংলাদেশী অভিনেত্রী এবং মডেল শবনম ফারিয়ার বড় বোন বন্যার জীবন। সামাজিক যোগযোগমাধ্যম ফেসবুকে দেওয়া এক স্ট্যাটাসে শবনম ফারিয়া নিজেই এ কথা জানিয়েছেন। তবে বড় বোন বন্যা করোনা নাকি অন্য কোনো অসুস্থতায় ভুগছেন সে সম্পর্কে এমন কোন বিশেষ তথ্য জানাননি ফারিয়া।\n‘কস্টের উপর ডাবল কষ্ট!’, লিখেছেন ফারিয়া। তিনি লেখেন, ‘কিন্তু পরশু আমার বড় আপু যখন বলল, “তৃপ্তি (শবনম ফারিয়ার ডাকনাম) আমার খুব কষ্ট হচ্ছে”, আমি জানি ফোনটা রেখে আমি কতক্ষণ হাউমাউ করে কাঁদছি। আমার মেঝ বোন কল করে কাঁদতে কাঁদতে যখন বলল, “তৃপ্তি আমার বুকটা ফেটে যাচ্ছে, আমি এত মানুষকে খাওয়াই, আমার বোন বিদেশে শুয়ে খাওয়ার কষ্ট পাচ্ছে”, কি বলে আমার বোনের সান্ত্বনা দিব? আমার বাবা ডাক্তার ছিল, সবার সব অসুস্থতায় বাবার কাছে আসতো! আজকে দিল্লিতে আমার বোন অক্সিজেনের অভাবে কষ্ট পাচ্ছে! আমরা হেল্পলেস, কিছু করার নাই ‘